title: আণবিক জীববিদ্যা

text:
আণবিক জীববিজ্ঞানের গবেষণাতে নিদিষ্ট পন্থা ব্যবহৃত হয় কিন্তু জৈব রসায়ন ও বংশগতি থেকেও বিভিন্ন উপায় ও পন্থা অণুসরণ করা হয়। এই শৃংখলার মাঝে কোনো বিশেষ পথ বতমান নেই।ডান পাশের চিত্রে একটি সম্ভাব্য পারস্পরিক সম্পক দেখানো হয়েছে।
আণবিক জীববিজ্ঞান হল পরিমাণগত, এবং সম্প্রতি অনেক কাজ বায়োইনফরম্যাটিক্স কম্পিউটার বিজ্ঞান ও কম্পিউটেশনাল বায়োলজি সঙ্গে তার ইন্টারফেস এ কাজ করা হয়েছে।2000 সালের প্রথম দিকে জিন কাঠামো এবং ফাংশন, আণবিক জেনেটিক্স, অধ্যয়নে আণবিক জীববিজ্ঞানের সবচেয়ে বিশিষ্ট উপ-ক্ষেত্রের মধ্যে হয়েছে। ক্রমবর্ধমানভাবে অনেক অন্যান্য যেমন সেল বায়োলজি এবং ডেভেলপমেন্টাল বায়োলজি, প্রত্যক্ষ বা পরোক্ষভাবে, যেখানে আণবিক কৌশল জনগোষ্ঠী বা প্রজাতির ঐতিহাসিক বৈশিষ্ট্য অনুমান করা, যেমন ক্ষেত্রের মধ্যে বিবর্তনীয় জীববিজ্ঞানে ব্যবহৃত হিসাবে অণুর উপর জীববিদ্যা ফোকাস এলাকা, সরাসরি তাদের নিজস্ব ডানদিকে কথাবার্তাও অধ্যয়নরত জনসংখ্যা জেনেটিক্স এবং ফাইলোজেনেটিক্স হিসাবে।এছাড়া জৈব অণুর সঙ্গে বিপাকের "স্থল থেকে উপরে" প্রাণপদার্থবিদ্যা অধ্যয়নরত একটি দীর্ঘ ঐতিহ্য।


title: বিবর্তনীয় জীববিজ্ঞান

text: ’৩০ ও ’৪০ এর দশকে বিবর্তন তত্ত্বের আধুনিক সংশ্লেষণের মাধ্যমে শিক্ষায়তনে বিবর্তনমূলক জীববিজ্ঞান আনুষ্ঠানিকভাবে প্রতিষ্ঠা পায়। তবে ’৭০ ও ’৮০ এর দশকের আগে খুব কম বিশ্ববিদ্যালয়ই আলাদাভাবে তাদের কোন অনুষদকে “বিবর্তনমূলক জীববিজ্ঞান” নামকরণ করেছিল। আণবিক ও কোষ জীববিজ্ঞানের দ্রুত অগ্রগতির কারণে যুক্তরাষ্ট্রের অনেক বিশ্ববিদ্যালয় তাদের জীববিজ্ঞান অনুষদকে ভাগ করে আণবিক ও কোষজীববিজ্ঞান এবং পরিবেশবিজ্ঞান ও বিবর্তনমূলক জীববিজ্ঞান(এই অনুষদটি মূলত প্রাণীবিদ্যা, জীবাশ্মবিদ্যা প্রভৃতি অনুষদগুলোকে একীভূত করে গঠিত হয়েছিল) অনুষদে বিভক্ত করেছিল।


title: অধিজগৎ (জীববিদ্যা)

text: জীববৈজ্ঞানিক শ্রেণীবিভাজনএ অধিজগৎ বলতে, আমেরিকান অণুজীববিদ ও জৈবপদার্থবিদ কার্ল বেইসের ত্রি-সাম্রাজ্য পদ্ধতির সর্বোচ্চ বর্গীয় স্থানকে বোঝায় । ১৯৯০ খ্রিস্টাব্দে তাঁর প্রকাশ করা তিনটি অধিজগতের জীবনবৃক্ষ অনুসারে, তিনটি অধিজগৎ হ'ল - আর্কিয়া, ব্যাক্টেরিয়া ও ইউকারিয়া (সংকোষকেন্দ্রীয়) । একে প্রথম দুটি অধিজগতের সকল সদস্য প্রকোষকেন্দ্রীয় অণুজীব বা কোষকেন্দ্রহীন এককোষী অণুজীব । সুনির্দিষ্ট কোষকেন্দ্র থাকা ও প্রায় সকল বহুকোষী জীব সংকোষকেন্দ্রীয় অধিজগতের অন্তর্ভুক্ত । অধিজগৎসমূহকে কয়েকটি জগতে ভাগ করা হয়েছে ।


title: অণুজীব বিজ্ঞান

text: চামড়া প্রক্রিয়াজাতকরণ, কাগজের মন্ড প্রস্তুতি, কাপড় উৎপাদন ইত্যাদি শিল্পে অণুজীবের ঊৎসেচক () গুরুত্বপূর্ণ ভূমিকা পালন করে। ফলে এই সব শিল্প-কারখানায় অণুজীব বিজ্ঞানীর উপস্থিতি অপরিহার্য। তাছাড়া বিভিন্ন বাণিজ্যিকভাবে গুরুত্বপূর্ণ রাসায়নিক পদার্থ যেমন এসিটিক এসিড () , সাইট্রিক এসিড (), এলকোহল(), এসিটোন (), বিউটানল (), ফিউমারিক এসিড(), ইত্যাদি জৈবিক পদ্ধতিতে উৎপাদন, রাসায়নিক পদ্ধতিতে উৎপাদন অপেক্ষা সাশ্রয়ী। আর এই জৈবিক কাজটি করে দেয় অণুজীব। জীবনরক্ষাকারী ঔষধ অ্যান্টিবায়োটিক ()অণুজীব বিজ্ঞানের এক বিশাল আবিষ্কার। অ্যান্টিবায়োটিক হল এমন সব পদার্থ যা কিনা একধরনের অণুজীব তৈরি করে এবং তা অন্য অণুজীবের বিপক্ষে কাজ করে।


title: অণুজীব বিজ্ঞান

text: আমাদের এই আধুনিক দৈনন্দিন জীবনে বিজ্ঞানের এক অভিশাপ হচ্ছে দূষণ। এটা থেকে পরিত্রাণের অন্যতম পথ হল অণূজীব। কিছু পদার্থ (যা বিগত কয়েক শতকে আমরা পৃথিবীতে আবির্ভাব ঘটিয়েছি, যেমনঃ প্লাস্টিক, ডিডিটি ইত্যাদি) ছাড়া আর সব পদার্থই কোনো না কোনো অণুজীব তার খাদ্য হিসেবে গ্রহণ করতে পারে। অবশেষে সে যা নিসৃত করে তা হয় পরিবেশ বান্ধব (Environment friendly)অথবা সেই সাথে বাণিজ্যিক ভাবে গুরুত্বপূর্ণ। আজকাল অনেক দেশে বিভিন্ন কীট-পতঙ্গ থেকে ফসলকে রক্ষা করতে অণুজীব ব্যবহৃত হচ্ছে।


title: জীবন

text: বেঁচে থাকার জন্য, কিছু নির্দিষ্ট অণুজীব এমন একটি অবস্থা ধারণ করতে পারে যাতে করে এরা চরম ঠান্ডা, সম্পূর্ণ বিশুষ্কীকরণ, অনাহার, উচ্চ মাত্রার বিকিরণের প্রকাশে, এবং অন্যান্য বাহ্যিক বা রাসায়নিক চ্যালেঞ্জ প্রতিরোধ করতে সক্ষম হতে পারে। এই অণুজীবগুলো সপ্তাহ, মাস, বছর বা এমনকি শতাব্দীর ধরে এই বৈরী পরিবেশে বেঁচে থাকতে পারে। এক্সট্রিমোফিল হল সেই সকল মাইক্রোবিয়াল জীবের ধরণ যা সাধারণত জীবের জন্য যে সহনশীল পরিসীমা আছে তার বাইরে অবস্থান করে বেঁচে থাকে। এরা বিকাশিত হয় শক্তির কিছু বিরল উৎস ব্যবহার করে। যদিওবা সকল জীবই প্রায় অভিন্ন ধরণের অণু সমন্বয়ে গঠিত, কিন্তু বিবর্তনটি এই ধরণের অণুজীবকে এই বিস্তৃত সীমার বাহ্যিক ও রাসায়নিক অবস্থার সাথে মোকাবেলা করতে সক্ষম করেছে। এই চরম পরিবেশে বেঁচে থাকা এই সকল অণুজীবীয় সম্প্রদায়ের বিপাকীয় বৈচিত্র্যের ও গঠনিক বৈশিষ্ট্য সমূহের উপর এখনও গবেষণা চলছে।


title: বায়োজেনেসিস

text:
১৬৬৮ সালে ফ্রান্সেস্কো রেডি নামের একজন ইতালীয় চিকিৎসক প্রমান করেন উঁচু স্তরের জীব জড় বস্তু থেকে সৃষ্টি হয় নি। কিন্তু অ্যাবায়োজেনেসিস মতবাদের অনুসারীরা দাবি করে এই মতবাদটি অণুজীবের ক্ষেত্রে খাটে না। তাই তারা বলে অণুজীব জড় বস্তু থেকে সৃষ্টি হতে পারে। ১৭৬৫ সালে জন নিধাম ফ্লাস্কে মুরগির মাংসের জুস নেন এবং তা সিদ্ধ করেন। তারপর তিনি তা ঠাণ্ডা করে অপেক্ষা করেন। এতে অণুজীব জন্ম নেয় এবং তিনি দাবী করেন এই পরীক্ষা স্বতঃস্ফূর্ত সৃষ্টি তথা অ্যাবায়োজেনেসিসের স্বপক্ষে। অর্থাৎ মাংসের জুস থেকে অণুজীব সৃষ্টি হয়েছে। ১৭৬৮ সালে লাজ্জারো স্পালানজানি পুনরায় নিধামের পরীক্ষাটি করেন কিন্তু ফ্লাস্ক থেকে বাতাস সরিয়ে নেন। ফলস্বরূপ কোন অণুজীব জন্ম নেয় নি। যা অ্যাবায়োজেনেসিসের বিপক্ষে। কিন্তু নিধাম দাবী করেন স্বতঃস্ফূর্ত সৃষ্টির জন্য বায়ু আবশ্যক ফলে স্পালানজানির ফ্লাস্ক থেকে বায়ু অপসারণ করায় অণুজীব জন্ম নেয় নি। নিধামের প্রথম পরীক্ষার প্রায় ১০০ বছর পর দুজন বিজ্ঞানী বায়ু নিয়ে বিতর্কের সমাধানের চেষ্টা করেন।
১৮৩৬ সালে ফ্রেঞ্জ স্কালজ বায়ু নিরুদ্ধ ফ্লাস্কে সেদ্ধ মাংসের জুস নেন এবং তাতে অ্যাসিড দ্রবনের মধ্য দিয়ে বায়ু প্রবেশ করান। একি ভাবে থিওডোর স্চোয়ান উত্তপ্ত নলের মধ্য দিয়ে বায়ু প্রবেশ করান। দেখা যায় দুই ক্ষেত্রেই কোন অণুজীব জন্ম নেয় নি। এই পরীক্ষাদ্বয় অ্যাবায়োজেনেসিসের বিপক্ষে। কিন্তু অ্যাবায়োজেনেসিস মতবাদের অনুসারীরা দাবী করে অ্যাসিড ও তাপ বায়ুর গুণ পরিবর্তন করে যার ফলে অণুজীব জন্ম নেয় না। এই বিতর্কের অবসান হয় যখন বিজ্ঞানীরা বায়ুকে তুলা পূর্ণ নলের প্রবেশ করান। তুলায় বাতাসের মধ্যকার অণুজীব আটকা পড়ে ফলে মাংসে অণুজীব জন্ম নেয় না।অবশেষে লুইস পাস্তুর একটি লম্বা ও বাঁকা হাসের ঘাড়ের মত ফ্লাস্ক ব্যবহার করেন। বাতাস তাতে সহজেই প্রবেশ করতে পারে কিন্তু তাতে কোন অণুজীব জন্ম নেয় না কারণ অণুজীবরা ‘U’ আকারের বাঁকা নলে আটকা পড়ে এবং মাংস পর্যন্ত পৌছাতে পারে না। তিনি প্রমাণ করেন যে পূর্বে কোন জীব দ্বারা সংক্রমিত হওয়া ছাড়া নতুন জীবের সৃষ্টি সম্ভব নয়। পাস্তুর তাঁর পরীক্ষার ফলাফল পাওয়ার পর বলেন “ স্বতঃস্ফূর্ত সৃষ্টি একটি স্বপ্ন মাত্র”


title: অণুজীব বিজ্ঞান

text: অণুজীবের আর এক চমক হল জৈবজ্বালানী (biofuel)। কিছু কিছু অণুজীব মিথেন (Methen) গ্যাস উৎপাদন করতে পারে। বাংলাদেশে যে প্রাকৃতিক গ্যাস পাওয়া যায় তার প্রায় ৯৬% হল মিথেন, অন্যদিকে অণুজীব কর্তৃক উৎপাদিত জৈবগ্যাসে মিথেন এর পরিমাণ প্রায় ৬০-৭০%। জৈবডিজেল (Biodiesel) দ্বারা এখন ব্রাজিলে গাড়ি চালানো সম্ভব হয়েছে। আসলে জৈবডিজেল হল এলকোহল (মূলত মিথানল), উদ্ভিদ তেল, প্রানিজ তেলের মিশ্রণ। এলকোহল শিল্প-কারখানায় শর্করার হতে গাজন প্রক্রিয়ায় অণূজীবের সাহায্যে তৈরি করা হয়।


title: কেন ক্রান্সটন

text: কেনেথ কেন ক্রান্সটন (; জন্ম: ২০ অক্টোবর, ১৯১৭ - মৃত্যু: ৮ জানুয়ারি, ২০০৭) ল্যাঙ্কাশায়ারের লিভারপুল এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে মাঝারিসারিতে ব্যাটিংয়ের পাশাপাশি ডানহাতে মিডিয়াম বোলিং করতেন কেন ক্রান্সটন।


title: এম. জে. কে. স্মিথ

text: মাইকেল জন নাইট স্মিথ, ওবিই (; জন্ম: ২০ জুন, ১৯৩৩) লিচেস্টারের ওয়েস্টকোটস এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে স্লো মিডিয়াম বোলিং করতেন এম. জে. কে. স্মিথ নামে পরিচিত মাইক স্মিথ। ১৯৫৬ সালে অক্সফোর্ড বিশ্ববিদ্যালয় ক্রিকেট ক্লাব, ১৯৫৭ থেকে ১৯৬৭ পর্যন্ত ওয়ারউইকশায়ার কাউন্টি ক্রিকেট ক্লাব এবং ১৯৬৩ থেকে ১৯৬৬ সাল পর্যন্ত ইংল্যান্ড ক্রিকেট দলের অধিনায়কের দায়িত্ব পালন করেন তিনি। ইংল্যান্ডের অন্যতম জনপ্রিয় ক্রিকেট অধিনায়ক হিসেবে পরিচিতি ছিল তাঁর। রাগবি ইউনিয়নে তাঁর অংশগ্রহণ ছিল। তিনিই ইংল্যান্ডের সর্বশেষ দ্বৈত আন্তর্জাতিক খেলোয়াড় হিসেবে অংশ নেন।


title: অ্যালেক কেনেডি

text: আলেকজান্ডার স্টুয়ার্ট অ্যালেক কেনেডি (; জন্ম: ২৪ জানুয়ারি, ১৮৯১ - মৃত্যু: ১৫ নভেম্বর, ১৯৫৯) স্কটল্যান্ডের এডিনবরায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২২ থেকে ১৯২৩ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেছেন। দলে তিনি মূলতঃ ডানহাতি মিডিয়াম পেস বোলার হিসেবে খেলতেন। এছাড়াও নিচেরসারিতে ব্যাটিং করতেন অ্যালেক কেনেডি।


title: ইংল্যান্ড ক্রিকেট দলের অধিনায়কদের তালিকা

text: এ তালিকাটি ইংল্যান্ড জাতীয় ক্রিকেট দলের অধিনায়কদের তালিকাবিশেষ। পুরুষ, কিশোর ও মহিলা ক্রিকেটাররা আনুষ্ঠানিকভাবে আন্তর্জাতিক পর্যায়ে ইংল্যান্ডের অধিনায়কত্ব করেছেন। ১৮৭৭ সালে ইংল্যান্ড সর্বপ্রথম টেস্ট খেলায় অংশগ্রহণ করে। যে-কোন দলের তুলনায় টেস্ট খেলায় অংশগ্রহণ ও সর্বাধিকসংখ্যক অধিনায়কের দায়িত্ব পালন করেছে দলটি। ১৯শ শতাব্দীতে বিদেশ সফরে জেমস লিলিহোয়াইট, আলফ্রেড শ ও আর্থার শ্রিউসবারি প্রধান পেশাদার উদ্যোক্তা। তাস্বত্ত্বেও বিদেশে কিছু সৌখিন সফর লর্ড হ্যারিস ও লর্ড হকের নেতৃত্বে হয়েছে। নিজ মাঠের কর্তৃপক্ষের সিদ্ধান্ত অনুযায়ী স্বাগতিক দলের অধিনায়কের দায়িত্বভার দেয়া হয়েছে। তাঁরা প্রায়শঃই তাঁদের নিজ এলাকায় জনপ্রিয় ছিলেন।


title: কেন ব্যারিংটন

text: কেনেথ ফ্রাঙ্ক ব্যারিংটন (; জন্ম: ২৪ নভেম্বর, ১৯৩০ - মৃত্যু: ১৪ মার্চ, ১৯৮১) বার্কশায়ারে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। তবে, কেন ব্যারিংটন নামে ক্রিকেট বিশ্বে অধিক পরিচিত ছিলেন তিনি। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে অবস্থান করলেও মাঝে-মধ্যে লেগ-স্পিন বোলিংয়ে পারদর্শী ছিলেন। এছাড়াও, কাউন্টি ক্রিকেটে সারে দলের পক্ষে খেলেন।


title: কেন পালমার

text: কেনেথ আর্নেস্ট পালমার (; জন্ম: ২২ এপ্রিল, ১৯৩৭) হ্যাম্পশায়ারের উইনচেস্টার এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার ও আম্পায়ার। ইংল্যান্ড ক্রিকেট দলের অন্যতম সদস্য ছিলেন। ১৯৬৫ সালে সংক্ষিপ্ত সময়ের জন্য ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেছেন। দলে তিনি মূলতঃ বোলার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে মাঝারিসারিতে ব্যাটিং করতেন কেন পালমার।


title: র‌্যাচেল হেহো ফ্লিন্ট

text: র‌্যাচেল হেহো ফ্লিন্ট, ব্যারোনেস হেহো ফ্লিন্ট, ওবিই, ডিএল (; জন্ম: ১১ জুন, ১৯৩৯ - মৃত্যু: ১৮ জানুয়ারি, ২০১৭) ইংল্যান্ডের বিখ্যাত আন্তর্জাতিক মহিলা ক্রিকেট তারকা ছিলেন। ১৯৬০ থেকে ১৯৮২ সময়কালে ইংল্যান্ড মহিলা ক্রিকেট দলের অন্যতম সদস্য ছিলেন। দলে তিনি মূলতঃ ব্যাটার ছিলেন। এছাড়াও ইংল্যান্ড ক্রিকেট দলের অধিনায়ক ছিলেন র‌্যাচেল হেহো ফ্লিন্ট। মহিলা ক্রিকেট বিশ্বকাপের উদ্বোধনী আসরে ইংল্যান্ড দলের শিরোপা জয়ে নেতৃত্ব দেন তিনি।


title: কেন হিগস

text: কেনেথ কেন হিগস (; জন্ম: ১৪ জানুয়ারি, ১৯৩৭ - মৃত্যু: ৭ সেপ্টেম্বর, ২০১৬) স্টাফোর্ডশায়ারের কিডসগ্রোভ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ডের টেস্ট ক্রিকেট দলের অন্যতম সদস্য ছিলেন তিনি। দলে তিনি মূলতঃ ফাস্ট-মিডিয়াম বোলিং করতেন। ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ার ও পরবর্তীতে লিচেস্টারশায়ারের পক্ষে খেলেন কেন হিগস। তন্মধ্যে ১৯৬০-এর দশকে ল্যাঙ্কাশায়ারে থাকাকালীন ব্রায়ান স্ট্যাদামের সাথে বোলিংয়ে উদ্বোধনী জুটি গড়ে ব্যাপক সফলতা লাভ করেছিলেন।


title: জ্যাক ইয়ং

text: জন আলবার্ট জ্যাক ইয়ং (; জন্ম: ১৪ অক্টোবর, ১৯১২ - মৃত্যু: ৫ ফেব্রুয়ারি, ১৯৯৩) লন্ডনের প্যাডিংটন এলাকায় জন্মগ্রহণকারী প্রথিতযশা ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন জ্যাক ইয়ং। ১৯৩৩ থেকে ১৯৫৬ সময়কালে প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন তিনি। দলে তিনি মূলতঃ স্লো বামহাতি অর্থোডক্স বোলার ছিলেন। এছাড়াও, ডানহাতে ব্যাটিং করে পারদর্শীতা দেখিয়েছেন।


title: কিথ ফ্লেচার

text: কিথ উইলিয়াম রবার্ট ফ্লেচার (; জন্ম: ২০ মে, ১৯৪৪) ওরচেস্টারশায়ারের ওরচেস্টার এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন কিথ ফ্লেচার। দলে তিনি মূলতঃ ব্যাটসম্যানের দায়িত্ব পালন করেন। ডানহাতে ব্যাটিংয়ের পাশাপাশি লেগ ব্রেক বোলিংয়েও পারদর্শিতা দেখিয়েছেন তিনি। এছাড়াও তিনি দলের অধিনায়কের দায়িত্ব পালন করেছেন। কাউন্টি ক্রিকেটে এসেক্সের প্রতিনিধিত্ব করেন। দলীয় সঙ্গীগণ তাঁকে ‘এসেক্সের দৈত্য’ ডাকনামে আখ্যায়িত করেন।


title: দূর সংবেদন

text:
তাত্বিকভাবে, কোনো কিছুর সরাসরি সংস্পর্শে না এসে সেই বিষয়-বস্তুর সম্বন্ধে তথ্য আহরণই হল দূর সংবেদন। ভূগোল ও ভূবিজ্ঞানের বিভিন্ন শাখা (যেমন, উদকবিদ্যা, বাস্তুবিদ্যা, সমুদ্রবিজ্ঞান, হিমবিদ্যা, ভূতত্ত্ব)সহ বিভিন্ন বিষয়ে দূর সংবেনের ব্যবহার করা হয়।  এছাড়াও সামরিক, গয়েন্দা, বাণিজ্যিক, অর্থনৈতিক, পরিকল্পনা ও জনহিতকর ব্যবস্থাতে এর প্রয়োগ হয়ে থাকে।
বর্তমান প্রয়োগ ক্ষেত্রে "দূর সংবেদন" বলতে কৃত্রিম উপগ্রহ বা বিমানধৃত সংবেদক প্রযুক্তিকেই বোঝাই, যা তড়িৎ-চুম্বকীয় তরঙ্গ-এর সাহায্যে পৃথিবীর বিভিন্ন বস্তুর (ভূপৃষ্ঠ, বায়ুমণ্ডল সমুদ্র সহ) শনাক্তকরণ ও শ্রেনিবিভাজনে সাহায্য করে। একে প্রাধানত দু'ভাগে ভাগ করা যেতে পারে, "স্বপ্রভ" দূর সংবেদন (যখন উপগ্রহ বা বিমান নিজেই তড়িৎ-সংকেত নির্গমন করে এবং তার প্রতিফলনকেই সংবেদক শনাক্ত করে।) ও "পরপ্রভ" দূর সংবেদন (যখন সূর্যরশ্মীর প্রতিফলন সংবেদক শনাক্ত করে।)।


title: দূর অনুধাবন

text:
দূর অনুধাবন ( ইংরেজী : Remote Sensing) হল কোন বস্তুকে সরাসরি স্পর্শ না করে সেই বস্তু হতে তার গুনাবলি সম্পর্কিত উপাত্ত সংগ্রহ করা এবং পর্যবেক্ষন করার এক ধরনের কৌশল । এক্ষেত্রে বিভিন্ন সেন্সর বা ডিভাইস ব্যবহার করা হয় । দূর অনুধাবন হচ্ছে জিওইনফরমেটিক্স এর একটা বড় অংশ । এটা আবার ভূ-বিজ্ঞানের একটি উপশাখা বলা যায় ।
বর্তমান যুগ তথ্য ও যোগাযোগ প্রযুক্তির যুগ। মহাকাশ তথা উপগ্রহ প্রযুক্তি আধুনিক যুগের এক নতুন দিগন্তের সূচনা করেছে সেটা বলার অপেক্ষাই রাখেনা। রিমোট সেন্সিং প্রযুক্তি বর্তমান মহাকাশ প্রযুক্তির যুগান্তকারী একটি পদক্ষেপ। এটা এমন এক কৌশল যার মাধ্যমে রিমোট সেন্সিং ডিভাইসের দ্বারা কোন বস্তুকে সরাসরি স্পর্শ না করে তথ্য সংগ্রহ করা হয়। সাধারণত এই প্রযুক্তি বলতে তড়িৎ চুম্বকীয় বিকিরণের দ্বারা মহাকাশ ও পৃথিবী পর্যবেক্ষণকে অনেকে বুঝিয়ে থাকেন। যদিও এর মানে শুধু মহাকাশ হতে পর্যবেক্ষণ বুঝানো একেবারে ঠিক হবেনা কারণ RADAR ও LIDAR এর সাহায্যে পৃথিবী পৃষ্ঠ থেকে সিগন্যাল পাঠিয়ে রিমোট সেন্সিং এর মাধ্যমে তথ্য সংগ্রহ করা হয়। সংগৃহীত তথ্যকে কম্পিউটারের মধ্যমে প্রক্রিয়াজাত করা হয়। রিমোট সেন্সিং বিশেষজ্ঞের পদার্থ বিজ্ঞান ও গনিতে যথেষ্ট জ্ঞান থাকা অত্যাবশ্যক ।
উদাহারন হিসেবে বলা যায়- আকাশে অবস্থিত কৃত্রিম উপগ্রহ বা বিমান থেকে পরিবেশের কোন উপাদানের তথ্য সংগ্রহ । দূর অনুধাবন কৌশলে বেশ কিছু সেন্সর ব্যবহার করা হয় সেগুলো হল -উপগ্রহ প্রযুক্তির মাধ্যমে মহাকাশ ও আমাদের বাস যোগ্য পৃথিবীর দুর্গম স্থান পর্যবেক্ষণ করা সহজ হয়েছে। আকাশের উপরে অবস্থিত বিভিন্ন রিমোট সেন্সিং স্যাটেলাইট ব্যবহার করে খুব সুন্দরভাবে তথ্য সংগ্রহ করা হচ্ছে। আমেরিকার মহাকাশ গবেষনাকারী সংস্থা নাসা সহ ভারত, জাপান, ইউরোপের বিভিন্ন দেশ, উত্তর কোরিয়া, চীন খুব ভাল ভাবে মহাকাশ গবেষণায় সাফল্য নিয়ে আসছে।


title: রাডার

text: রাডার এমন একটি পদ্ধতি যা তড়িচ্চৌম্বক তরঙ্গ ব্যবহার করে চলমান বা স্থির বস্তুর অবস্থান, দূরত্ব, উচ্চতা, দিক বা দ্রুতি নির্ণয় করতে পারে। এটি বেতার সংকেত ধারণ এবং দূরত্ব নির্ধারণের সংক্ষিপ্ত রূপ। অর্থাৎ Radar শব্দের পূর্ণরূপ হচ্ছে Radio Detection and Ranging। রাডার বলতে পদ্ধতি এবং যন্ত্র উভয়টিই বোঝানো হয়। একে যদি সংবেদী যন্ত্র ধরা হয় তবে তার উদ্দেশ্য হচ্ছে ব্যবহারকারীর চারদিকের পরিবেশের কোন কোন বৈশিষ্ট্য সম্বন্ধে ধারণা দেয়া। যেমনটি প্রথম লাইনে উল্লেখ করা হয়েছে। অন্যভাবে ব্যবহার করলে রাডার পৃথিবীর পৃষ্ঠতল সম্বন্ধে তথ্য সরবরাহ করে বা আবহাওয়ামণ্ডলের পরিস্থিতির সম্যক ধারণা দেয়। এছাড়া অনেক দূরের বা কাছের জ্যোতির্বৈজ্ঞানিক বস্তুসমূহের পৃষ্ঠতল এবং বৈশিষ্ট্য সম্বন্ধেও এটি তথ্য প্রদান করে। রাডারকে অনেক সময় আরও পূর্ণাঙ্গ কোন ব্যবস্থার অংশ হিসেবে ব্যবহার করা হয় বা এর সাথে সহযোগী অন্য যন্ত্র ব্যবহার করা হয়। এটি যে ধরণের বস্তু সম্বন্ধে ধারণা তার মধ্যে রয়েছে বিমান, জাহাজ, গাড়ি, আবহাওয়ার গড়ন, জ্যোতির্বৈজ্ঞানিক বস্তু এবং ভূমি।


title: দূর সংবেদন

text: পরপ্রভ সংবেদকগুলি বিভিন্ন বস্তু ও পরিপার্শ্বস্থ স্থান থেকে নির্গত বা প্রতিফলিত বিকিরনকে আহরণ করে। প্রতিফলিত সৌরবিকিরণই পরপ্রব সংবেদক দ্বারা পরিমিত উৎসের অন্যতম photography, infrared, charge-coupled devices, and radiometers ইত্যাদি পরপ্রভ সংবেদকের উদাহরন। অন্যদিকে স্বপ্রভ সংবেদনের ক্ষেত্রে সংবেদক নিজেই তড়িৎ-সংকেত নর্গত করে এবং লক্ষ্য বস্তু হতে প্রতিফলিত বা প্রতিবিক্ষপিত বিকিরনকে শনাক্ত ও পরিমাপ করে। RADAR ও LiDAR স্বপ্রভ সংবেদনের উদা্রন, যেখনে সংকেত নির্গমন ও প্রত্যাবর্তনের ব্যবধান পরিমাপ করা হয়।


title: বেতার দূরবীক্ষণ যন্ত্র

text: বেতার দূরবীক্ষণ যন্ত্র বেতার জ্যোতির্বিজ্ঞানে ব্যবহৃত এক ধরনের দিক-নির্ভর বেতার এন্টেনা যা একই সাথে কৃত্রিম উপগ্রহ ও মহাশূন্য সন্ধানী যান থেকে উপাত্ত সংগ্রহের কাজ করে। জ্যোতির্বৈজ্ঞানিব ব্যবহারের ক্ষেত্রে এগুলো আলোকীয় দূরবীক্ষণ যন্ত্র থেকে পৃথক, কারণ এগুলো তড়িচ্চৌম্বক বর্ণালির বেতার কম্পাঙ্ক অংশটিতে কার্যকর থাকে এবং বেতার উৎসের উপর ভিত্তি করেই উপাত্ত সংগ্রহ ও চিহ্নিত করতে পারে। সাধারণত বেতার দূরবীক্ষণ যন্ত্র বৃহৎ পরাবৃত্তীয় এন্টেনা (ডিশ এন্টেনা সদৃশ) যা এককভাবে বা একটি অ্যারের মধ্যে কাজ করে থাকে। বেতার মানমন্দিরগুলো জনবসতি থেকে অনেক দূরে স্থাপন করা হয় যাতে বেতারযন্ত্র, টেলিভিশন, রাডার এবং অন্যান্য তড়িচ্চৌম্বক ব্যতিচার (ইএমআই) নিঃসরণকারী যন্ত্রের প্রভাব থেকে মুক্ত থাকা যায়। আলোকীয় দূরবীক্ষণ যন্ত্রও আলোকীয় অন্যান্য প্রভাব থেকে বাঁচিয়ে রাখার জন্য পাহাড়ের চূড়ায় বা দালানের ছাদে স্থাপন করা হয়। তথাপি বেতার দূরবীক্ষণ যন্ত্র স্থাপন করতে হয় বিস্তীর্ণ সমতল উপত্যকায় যাতে ইএমআই থেকে বেঁচে থাকা যায়।


title: দূর সংবেদন

text: কৃত্রিম উপগ্রহ তড়িৎ-চুম্বকীয় বর্ণালীর বিভিন্ন অংশে ভূপৃষ্টের বৃহৎ অংশের উপাত্ত সংগ্রহ ও প্রেরনের মাধ্যমে দীর্ঘমেয়াদী ও স্বল্পমেয়াদী প্রাকৃতিক ঘটনা যেমন এল নিনো পরিদর্শনে গবেষকদের পর্যাপ্ত উপাত্ত সরবরাহ করে থাকে। অনান্য উল্লখযোগ্য প্রয়োগক্ষেত্র গুলি হল প্রাকৃতিক সম্পদের ব্যবস্থাপনা, ভূমি ব্যবহর ও সংরক্ষণ, কৃষি ইত্যাদি।


title: দূরবীক্ষণ যন্ত্র

text: দূরবীক্ষণ যন্ত্র তথা দুরবিন (টেলিস্কোপ) এমন একটি যন্ত্র যা দূরবর্তী লক্ষ্যবস্তু দর্শনের জন্য ব্যবহার করা হয়। এটি দূরবর্তী বস্তু থেকে নির্গত বিকিরণ সংগ্রহ, পরিমাপ এবং বিশ্লেষণ করার কাজে ব্যবহৃত হয়। সাধারণ দূরবীক্ষণ যন্ত্র তৈরি করা হয় লেন্স এবং দর্পণের সাহায্যে। এ ধরণের দুরবিনের সাহায্যে দূরের বস্তু আরো উজ্জ্বলভাবে বা অস্পষ্ট বস্তু আরো স্পষ্ট করে দেখা যায়। আবার বৈজ্ঞানিক গবেষণার কাজে ব্যবহৃত দূরবীক্ষণ যন্ত্র বলতে এমন কৌশল বুঝায় যার সাহায্যে সীমিত দিক থেকে আগত তড়িচ্চৌম্বক বিকিরণ বা কণা-বিকিরণ হিসেবে আগত বিকিরণ সংগ্রহ করা যায়।


title: দূর সংবেদন

text: দূর সংবেদন ব্যবস্থার মাধ্যমে দূর্গম ও বিপজ্জনক অঞ্চলের উপাত্ত সংগ্রহ সম্ভপর হয়েছে। দূর সংবেদনের এই ধরনের প্রয়োগের মধ্যে উল্লেখযোগ্য হল, আমাজন অববাহিকার মতো অঞ্চলে বৃক্ষচ্ছেদন পরিদর্শন, সুমেরু ও কুমেরু অঞ্চলে হিমবাহ বিষয়ক অধ্যয়ন, উপকূল ও সমুদ্রের গভীরতা পরিমাপের জন্য ধ্বনি-ভিত্তিক গভীরতা নির্ণয় ইত্যাদি। দূর সংবেদন মাঠে নেমে ব্যয়বহুল ও মন্থর উপাত্ত সংগ্রহের প্রয়োজনীয়তাকে লাঘব করেছে।


title: বাইনোকুলার

text: বাইনোকুলার এক ধরনের হস্তধৃত দূরবীক্ষণ যন্ত্র। দুরে, স্বাভাবিক দৃষ্টিসীমার বাইরে অবস্থিত বস্তু দেখার জন্য ব্যবহার হয়। এটি দ্বারা দুরের প্রায় অদৃশ্য বস্তুকেও কয়েক ফুট সামনে দেখা সম্ভব। এর বিভিন্ন মান থাকে যা থেকে এর দূরত্ব মোচনের সক্ষমতা বোঝা যায়। দু'চোখে ব্যবহার করা যায় বলে একে বাইনোকুলার বলা হয়। একই যন্ত্র একচোখের উপযোগী হলে তাকে মনোকুলার বলা হয়। এটি সমুদ্রগামী জাহাজ ও যুদ্ধক্ষেত্রে বেশি কাজে লাগে। এছাড়া স্টেডিয়ামের খেলা দেখতে বা ভ্রমণের সময় বা পশু পাখির গতিবিধি পর্যবেক্ষণে ব্যবহার করা হয়। বাইনোকুলার এবং দূরবীণ (ইংরেজি:Telescope) অভিন্ন নয়।


title: প্রতিসরণ দূরবিন

text: প্রতিসরণ দূরবিন (ইংরেজি ভাষায়: Refracting বা Refractor telescope) বা প্রতিসরণ দূরবীক্ষণ যন্ত্র হল এক ধরণের আলোকীয় দূরবিন যাতে বিম্ব গঠনের জন্য অবজেক্টিভ হিসেবে লেন্স ব্যবহার করা হয়। একে অনেক সময় ডায়োপট্রিক (dioptric) দূরবিনও বলা হয়। আলোর প্রতিসরণ নীতির উপর ভিত্তি করে এটি কাজ করে। প্রথম প্রতিসরণ দূরবিন তৈরি করা হয়েছিল শত্রুপক্ষের সৈন্যদের গতিবিধি দূর থেকে পর্যবেক্ষণ করতে, পরবর্তীতে গালিলেও গালিলেই-এর মাধ্যমে জ্যোতির্বিজ্ঞানে এর ব্যবহার শুরু হয়। বর্তমানে লম্বা ফোকাসের ক্যামেরাতেও এমন দূরবিন ব্যবহার করতে দেখা যায়। ঊনবিংশ শতকের শেষার্ধে বড় বড় প্রতিসরণ দূরবিন বেশ জনপ্রিয় থাকলেও ধীরে ধীরে এর বিলুপ্তি ঘটে। একটি সময়ের পর মানুষ জ্যোতির্বিজ্ঞানের কাজে কেবলই প্রতিফলন দূরবিন ব্যবহার করতে শুরু করে।


title: মির্জা আব্বাস

text: আব্বাস ১৯৫১ সালের ৭ ফেব্রুয়ারি কিশোরগঞ্জ জেলায় জন্মগ্রহণ করেন। তার পিতার নাম আব্দুর রাজ্জাক ও মাতার নাম কমলা খাতুন। স্থানীয় বিদ্যালয় থেকে প্রাথমিক ও মাধ্যমিক শিক্ষা শেষ করে তিনি ১৯৬৬ সালে ঢাকা বিশ্ববিদ্যালয়ে ভর্তি হন। ১৯৭২ সালে তিনি বানিজ্য শাখা থেকে স্নাতক ডিগ্রী অর্জন করেন।


title: আব্বাস তাইরিওয়ালা

text: আব্বাসের জন্মগ্রহণ এবং প্রতিপালিত হয়েছেন মুম্বাই এর মধ্যে। স্নাতকের জন্য তিনি "সেন্ট জেভিয়ার কলেজ", মুম্বাই যোগদান করেন। সেখানে তিনি নাটক নিয়ে কাজ শুরু করেন এবং শীঘ্রই বিজ্ঞাপন লেখা শুরু করেন।


title: মাহমুদ আব্বাস

text: মাহমুদ আব্বাস ১৯৩৫ সালের ২৬ মার্চ মেন্ডটরি ফিলিস্তিনের (বর্তমানে ইসরায়েল) গালিলি অঞ্চলের সফেদে জন্মগ্রহণ করেন। ১৯৪৮ ফিলিস্তিন যুদ্ধের সময় তার পরিবার সিরিয়াতে গমনে করে। মিশরে যাওয়ার পূর্বে আব্বাস দামেস্ক বিশ্ববিদ্যালয় থেকে স্নাতক সম্পন্ন করেছিলেন, সেখানে তিনি আইন বিষয়ে পড়াশুনা করেন।


title: দ্বিতীয় আব্বাস হিলমি পাশা

text: দ্বিতীয় আব্বাস ছিলেন মুহাম্মদ আলি পাশার প্র-প্র-পৌত্র। তিনি ১৮৭৪ সালের ১৪ জুলাই মিশরের আলেক্সান্দ্রিয়ায় জন্মগ্রহণ করেন। তিনি মিশর ও সুদানের খেদিভ হিসেবে তার বাবা তাওফিক পাশার স্থলাভিষিক্ত হয়েছিলেন। বালক অবস্থায় তিনি যুক্তরাজ্য ভ্রমণ করেছেন। তার কয়েকজন ব্রিটিশ গৃহশিক্ষক ছিলেন এবং একজন গভর্নেসের কাছে তিনি ইংরেজি শিখেছিলেন। তার পিতা কায়রোর আবদিন প্রাসাদের নিকটে একটি বিদ্যালয় স্থাপন করেছিলেন। এখানে আব্বাস ও তার ভাই মুহাম্মদ আলি ইউরোপীয়, আরব ও তুর্কি শিক্ষকদের কাছে শিক্ষালাভ করেছেন। মিশরীয় সেনাবাহিনীর এক আমেরিকান অফিসার তাকে সামরিক প্রশিক্ষণ প্রদান করেছেন। তিনি সুইজারল্যান্ডের লুসানে বিদ্যালয়ে পড়ালেখা করেছিলেন। এরপর বারো বছর বয়সে তিনি জেনেভার হাক্সিস স্কুলে ভর্তি হন। ভিয়েনার থেরেসিয়ানামে ভর্তি প্রস্তুতি হিসেবে তিনি এখানে পড়াশোনা করেছিলেন। তুর্কি ছাড়াও তিনি ইংরেজি, ফরাসি ও জার্মান ভাষায় কথা বলতে পারতেন।


title: মুস্তাফা জামান আব্বাসী

text: আব্বাসী ১৯৩৬ সালের ৮ ডিসেম্বর তৎকালীন ব্রিটিশ ভারতের (বর্তমান ভারত) পশ্চিমবঙ্গের কুচবিহার জেলায় জন্মগ্রহণ করেন। তিনি লোক সঙ্গীতশিল্পী ও সুরকার আব্বাসউদ্দীন আহমদের তৃতীয় এবং কনিষ্ঠ পুত্র। তার বড় ভাই মোস্তফা কামাল ছিলেন বাংলাদেশের প্রধান বিচারপতি। তার বোন ফেরদৌসী রহমান একজন সুরকার ও সঙ্গীতশিল্পী। আব্বাসী ভারতীয় শাস্ত্রীয় সঙ্গীতজ্ঞ ওস্তাদ মুহম্মদ হোসেন খসরু এবং ওস্তাদ গুল মোহাম্মদ খাঁর নিকট সঙ্গীতের তালিম গ্রহণ করেন।


title: আব্বাস (অভিনেতা)

text:
মীর্জা আব্বাস আলী (জন্মঃ ২১ মে ১৯৭৫) ভারতের তামিল চলচ্চিত্রের একজন অভিনেতা এবং সাবেক মডেল। তিনি ফিল্ম ইন্ডাস্ট্রিতে শুধুই আব্বাস হিসেবে পরিচিত। ১৯৯৬ সালে তামিল চলচ্চিত্র "কাদাল দেসাম" এর মাধ্যমে তার চলচ্চিত্র ক্যারিয়ার শুরু হয়।
আব্বাস হিন্দি এবং বাংলা চলচ্চিত্র দেখে দেখে বড় হয়েছেন, তার নানা একজন বাংলা চলচ্চিত্র অভিনেতা ছিলেন যদিও ছোটোখাটো, সত্তরের দশকের অন্যতম জনপ্রিয় হিন্দি চলচ্চিত্র অভিনেতা ফিরোজ খান আব্বাসের দূর সম্পর্কের কাকা হতেন। আব্বাস কলেজ জীবন থেকে মডেলিং করা শুরু করেন এবং মনে মনে চলচ্চিত্র অভিনেতা হওয়ার স্বপ্ন দেখতেন। তামিল চলচ্চিত্র পরিচালক কাদির তার নতুন একটি তামিল চলচ্চিত্র বানানোর জন্য নতুন পুরুষ মুখ খুঁজছিলেন, আব্বাসদের কলেজে একটি অডিশনের ব্যবস্থা করা হলে আব্বাস তার যেসব বন্ধু তামিল ভাষা জানে তাদেরকে অডিশনে যেতে বলেন এবং পরে নিজেও অডিশনে যান। কাদির আব্বাসকে দেখে পছন্দ করে ফেলেন যদিও আব্বাস তামিল ভাষা পারতেননা, কাদির তার 'কাদাল দেসাম' চলচ্চিত্রে আব্বাসকে নেবেন বলে সিদ্ধান্ত নেন। যেহেতু আব্বাস তামিল একটুও পারতেননা তাই পরিচালক কাদির তাকে চলচ্চিত্রটির সংলাপ মুখস্থ করার জন্য দিতেন এবং আব্বাস তাই করতেন। কাদাল দেসামে আব্বাস অভিনেত্রী তাবু এর সঙ্গে কাজ করার সুযোগ পেয়েছিলেন, চলচ্চিত্রটি ভালো ব্যবসাসফল হওয়ার ফলস্বরুপ আব্বাস মোটামুটি পরিচিতি পেয়ে যান এবং আরো কিছু চলচ্চিত্রে অভিনয়ের জন্য প্রস্তাব তার কাছে এসে যায়। ১৯৯৮ সালে তার মাধবনের সঙ্গে অভিনীত কন্নড় ভাষার চলচ্চিত্র 'শান্তি শান্তি শান্তি' মুক্তি পায়, মাধবন নিজেও তখন অভিনয় ক্যারিয়ারের শুরুর দিকে।
আব্বাসের স্ত্রীর নাম হচ্ছে এরুম (বাঙালি) যিনি একজন ফ্যাশন ডিজাইনার। আব্বাস-এরুম দম্পতির এক পুত্র ও এক কন্যা আছে। আব্বাস-এরুম বাঙালি হলেও তারা সন্তানসহ চেন্নাইতে বাস করেন।


title: প্রথম আব্বাস হিলমি পাশা

text: তৎকালীন নেতৃস্থানীয় ইতিহাসবিদ আল-জাবারতির মতে আব্বাস কায়রোতে জন্মগ্রহণ করেছিলেন এবং এসময় তার পিতা তুসুন পাশা হেজাজে ওয়াহাবি পন্থিদের বিরুদ্ধে লড়াই করছিলেন। তরুণ বয়সে আব্বাস তার চাচা ইবরাহিম পাশার অধীনে লেভান্টে সিরিয়ান যুদ্ধে লড়াই করেছেন। মুহাম্মদ আলি পাশার পরে তার পুত্র ইবরাহিম পাশা মিশর ও সুদানের অভিভাবক হিসেবে শাসন করেন। ইবরাহিম পাশা মারা যাওয়ার পর আব্বাস এই পদ লাভ করেন।


title: আব্বাসউদ্দীন আহমদ

text: বিশিষ্ট কণ্ঠশিল্পী আব্বাস উদ্দীন আহমদ ১৯০১ সালের ২৭ অক্টোবর পশ্চিমবঙ্গের কুচবিহার জেলার তুফানগঞ্জ মহকুমার বলরামপুর গ্রামে জন্মগ্রহণ করেন।


title: প্রথম আব্বাস (পারস্য)

text: শাহ্ আব্বাস ২৭ জানুয়ারি, ১৫৭১খ্রিষ্টাব্দে হেরাতে(বর্তমানে আফগানিস্তান,খোরাসানেরদুইটি প্রধান শহরগুলোর অন্যতম)।তিনি পারস্যের সাফাভি বংশের চতুর্থ শাসক মোহাম্মদ খোদাবান্দার তৃতীয় পুত্র এবং তার মাতা খায়ের আন নিসা বেগম ("মাহ-ই-উলা" নামে পরিচিত),তিনি মাজান্দারান প্রদেশের মারাশি শাসকের কন্যা ছিলেন,যারা নিজেদের চতুর্থ শিয়া ইমাম জয়নাল আবিদীনের বংশধর বলে দাবি করতেন।তার জন্মের সময়ে তার পিতামহ শাহ তাহমাসপ পারস্যের শাহ ছিলেন।তার জন্মের কিছুদিন পর তার পিতা-মাতা তাকে ধাত্রীর নিকট প্রেরন করেন এবং ধাত্রী হিসেবে হেরাতের গভর্নর আলি কুলি খান শামলুর মাতা খানি খান খনমকে নিয়োগ করে।


title: আবদুল আজিজ ইবনে সৌদ

text: ইবনে সৌদ ১৮৭৬ সালের ১৫ জানুয়ারি মধ্য আরবের নজদ অঞ্চলের রিয়াদে জন্মগ্রহণ করেন। দ্বিতীয় সৌদি রাষ্ট্রের শেষ শাসক আবদুর রহমান বিন ফয়সাল ছিলেন তার বাবা। আল সৌদ তথা তার পরিবার মধ্য আরবে পূর্বের ১৩০ বছর ধরে শক্তিশালী ছিল। তারা ওয়াহাবি মতাদর্শের সমর্থক ছিলেন। সৌদিরা আরব উপদ্বীপের অনেকাংশ জয় করে প্রথম সৌদি রাষ্ট্র গঠন করেছিল। পরে ১৯ শতকের প্রথমদিকে উসমানীয় শাসনাধীন মিশরের হাতে তা ধ্বংস হয়ে যায়। ইবনে সৌদের মা সারাহ আল সুদাইরি ছিলেন সুদাইরি গোত্রের সদস্য


title: মিন্নালে

text: হিন্দি চলচ্চিত্রের প্রযোজক বসু ভাগ্যননী মিন্নালে দেখে এর হিন্দি পুনর্নির্মাণ বানানোর সিদ্ধান্ত নেন এবং গৌতমকে পরিচালনা করতে বলেন। হিন্দি চলচ্চিত্রটির নাম দেওয়া হয় 'র‍্যাহনা হে তেরে দিল মে' এবং এটিতে মাধবন তার রাজেশের মতই মাধব কুমার শাস্ত্রী নামে একটি চরিত্রে অভিনয় করেন এবং আব্বাসের রাজীব স্যামুয়েল হিসেবে সাইফ আলী খান রাজীব সামরাও এবং রীনা জোসেফ চরিত্রটিকে রীনা মালহোত্রা নামে দিয়া মীর্জা পুনরায় ফুটিয়ে তোলেন।


title: মিন্নালে

text: মিন্নালে (; ) ২০০১ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন গৌতম মেনন। এই চলচ্চিত্রের কেন্দ্রীয় ভূমিকায় ছিলেন মাধবন, আব্বাস এবং রীমা সেন। এই চলচ্চিত্রের সঙ্গীত পরিচালনার দায়িত্বে ছিলেন তামিল ফিল্ম ইন্ডাস্ট্রিতে নবাগত হরিষ জয়রাজ, তার সুর করা গানগুলো তুমুল জনপ্রিয়তা পেয়েছিলো। মিন্নালে চলচ্চিত্রকে ২০০১ সালের ভালোবাসা দিবসের উপহার হিসেবে মুক্তি দেওয়া হয়েছিল, যদিও এটি মুক্তি পায় ভালোবাসা দিবসের ৪ দিন পর (১৮ ফেব্রুয়ারী)। এই চলচ্চিত্রটির হিন্দি সংস্করণের নাম হচ্ছে 'র‍্যাহনা হে তেরে দিল মে' যেটি ঐ একই বছরেরই ১৯ অক্টোবর মুক্তি পায় এবং সেখানে রীমা সেনের জায়গায় দিয়া মির্জা অভিনয় করেন।


title: চলচ্চিত্রের ইতিহাস

text: হলিউডে সঙ্গীতনির্ভর ছবির বাজার পড়ে গেলেও ভারতবর্ষে তা রমরম করে চলতে থাকে, বোম্বে (বর্তমানে মুম্বই) শহরে তৈরী হিন্দি ছবি তুলনামূলকভাবে অধিক শিল্পসম্মত বাংলা ছবিকে সরিয়ে সমগ্র দক্ষিণ এশিয়ায় আধিপত্য বিস্তার করে। ঐ বোম্বে নাম থেকেই হলিউডের অনুকরণে বলিউড নামের উৎপত্তি। হিন্দি ছবি নির্মাতারা হলিউডের মিউজিক্যাল ছবির রীতির সঙ্গে প্রাচীন ভারতীয় নাট্যশাস্ত্রকে মিশিয়ে এক নতুন ধারার সৃষ্টি করেন (মশালা), যা কিনা বিংশ শতাব্দীর শেষ পর্যন্ত ভারতীয় ছবির জগৎকে শাসন করে গেছে। এই ‘মশালা’ ছবিতে মারদাঙ্গা, কৌতুকাভিনয়, চাঞ্চল্যকর ঘটনা, রোমান্স, মেলোড্রামা আর সঙ্গীত ও নৃত্যের অভাবনীয় মিশ্রণ থাকত। এইধরণের ছবির সূত্রপাত হয় পরিচালক মনমোহন দেশাই এবং অভিনেতা অমিতাভ বচ্চন এর হাত ধরে। ভারতের ইতিহাসে একটি অত্যন্ত গুরুত্ত্বপূর্ণ মশালা ছবি হল শোলে (১৯৭৫), ছবিটি কুরোসাওয়ার "সেভেন সামুরাই" এর অনুকরণে স্প্যাগেটি ওয়েস্টার্ন ঘরানা অবলম্বনে তৈরী।


title: রবি কিনাগী

text: রবি কিনাগীর নির্মিত চলচ্চিত্র নিয়ে অনেক কথা হয়েছে। এর প্রধান কারণ তার নির্মিত প্রায় সব চলচ্চিত্র হিন্দি, তামিল, কানন্দা প্রভৃতি ভাষার ছবির পুনঃনির্মাণ। শুধু তাই নয়, এ ধরণের বেশকিছু ছবি প্রায় হুবহু নকল বলা যায়। আগস্ট, ২০০৯-এ তার নির্মিত "পরাণ যায় জ্বলিয়া রে" কলকাতা হাই কোর্টের মাধ্যমে নিষিদ্ধ করে দেয়া হয়, কারণ এই ছবিটি হিন্দি "নমস্তে লন্ডন" ছবির সাথে হুবহু সাদূশ্যপূর্ণ। তিনি সালমান খান অভিনীত "ম্যায়নে পেয়ার কিয়া" ছবিটির পুনঃনির্মাণ "আই লাভ ইউ" করেন।


title: গোলিয়োঁ কী রাসলীলা রাম-লীলা

text: গোলিয়োঁ কী রাসলীলা রাম-লীলা (হিন্দি: गोलियों की रासलीला राम-लीला; অর্থাৎ "বুলেটের খেলা রাম-লীলা") বা সংক্ষেপে রাম-লীলা হল ২০১৩ সালে মুক্তিপ্রাপ্ত একটি ভারতীয় অপরাধ-কেন্দ্রিক কাহিনীচিত্র। এই ছবিটির সহকারী চিত্রনাট্যকার, সহকারী প্রযোজক, সুরকার ও পরিচালক হলেন সঞ্জয় লীলা ভন্সালী। উইলিয়াম শেকসপিয়রের "রোমিও অ্যান্ড জুলিয়েট" অবলম্বনে এক অস্থির সময়ের প্রেক্ষাপটে ছবিটি নির্মিত হয়। ছবির নামভূমিকায় অভিনয় করেন রণবীর সিং ও দীপিকা পাড়ুকোন। অন্যান্য ভূমিকায় অভিনয় করেন সুপ্রিয়া পাঠক কপূর, রিচা চড্ডা, শরদ কেলকর, গুলশান দেবাইয়া, বরখা বিশত সেনগুপ্ত ও অভিমন্যু সিং। ছবিতে ব্যবহৃত "রাম চাহে লীলা" গানটিতে প্রিয়াঙ্কা চোপড়ার একটি বিশেষ উপস্থিতি রয়েছে। ছবিটি মুক্তি পেয়েছিল ২০১৩ সালের ১৫ নভেম্বর। দিল্লি উচ্চ ন্যায়ালয় এই ছবির মুক্তির উপরে প্রথমে স্থগিতাদেশ জারি করেছিল। প্রথমে এই ছবির নাম ঠিক করা হয়েছিল "রাম-লীলা"। পরে দিল্লি উচ্চ ন্যায়ালয়ের একটি আদেশের পরিপ্রেক্ষিতে ছবির নাম পরিবর্তন করে রাখা হয় "গোলিয়োঁ কী রাসলীলা রাম-লীলা"। এরপর পূর্ব-নির্ধারিত দিনেই ছবিটি মুক্তি পায়।


title: গোলিয়োঁ কী রাসলীলা রাম-লীলা

text: কোনও কোনও ধর্মীয় গোষ্ঠী ছবিটির বিরোধিতা করেছিল। তাদের দাবি ছিল, ছবির পূর্বনির্ধারিত "রামলীলা" নামটি বিভ্রান্তিকর। কারণ, হিন্দু দেবতা রামের জীবনকাহিনী অবলম্বনে রামলীলা নামে যে লৌকিক নাট্যশৈলী প্রচলিত রয়েছে, তার সঙ্গে এই ছবির কোনও সম্পর্ক নেই। মুম্বইয়ের একটি স্থানীয় আদালত ছবির নামে "রামলীলা" শব্দটির ব্যবহারের উপর একটি "একতরফা অন্তর্বর্তী স্থগিতাদেশ" জারি করে। প্রভু সমাজ ধার্মিক রাম লীলা কমিটি সহ ছয় দরখাস্তকারীর দায়ের করা এক মামলার পরিপ্রেক্ষিতে দিল্লির একটি আদালত ১২ নভেম্বর ছবিটির মুক্তির উপর স্থগিতাদেশ জারি করে। দরখাস্তকারীদের বক্তব্য ছিল ছবিটি হিন্দুদের ধর্মীয় ভাবাবেগকে আঘাত করেছে। পরে ছবির নাম পরিবর্তন করে রাখা হয় "গোলিয়োঁ কী রাসলীলা রাম-লীলা"। ২০১৩ সালের ২১ নভেম্বর এলাহাবাদ হাইকোর্টের লখনউ বেঞ্চ উত্তর প্রদেশে ছবিটি নিষিদ্ধ ঘোষণা করে।


title: কাবিল

text: কাবিল (বাংলা: "সক্ষম") হল ২০১৭ সালে মুক্তিপ্রাপ্ত একটি ভারতীয় হিন্দি ক্রাইম থ্রিলার চলচ্চিত্র। বিজয় কুমার মিশ্রের কাহিনি ও চিত্রনাট্য অবলম্বনে ছবিটি পরিচালনা করেন সঞ্জয় গুপ্ত এবং ফিল্মক্র্যাফট প্রোডাকশনসের অধীনে ছবিটি প্রযোজনা করেন রাকেশ রোশন। হৃতিক রোশন ও যামী গৌতম অভিনীত দুই অন্ধ যুবকযুবতীর প্রেমকাহিনি এই ছবির মূল উপজীব্য। এই ছবিতে সংগীত পরিচালনা করেন রাজেশ রোশন। ছবির প্রিন্সিপ্যাল ফটোগ্রাফি শুরু হয় ২০১৬ সালের ৩০ মার্চ। ২০১৭ সালের ২৫ জানুয়ারি ছবিটি মুক্তি পায়। ছবিটি "বলম" (শক্তি) নামে তামিল ও তেলুগু ভাষায় মুক্তি পায়। এই ছবিতে অভিনয় করে ৬৩তম ফিল্মফেয়ার পুরস্কারে হৃতিক শ্রেষ্ঠ অভিনেতা বিভাগে পুরস্কারের মনোনয়ন লাভ করেছিলেন।


title: শ্রীদেবী

text: "নাগিনা" ছবির সাফল্যের পর ১৯৮৭ সালে শ্রীদেবী "মিস্টার ইন্ডিয়া" চলচ্চিত্রে অপরাধ তদন্তকারী সাংবাদিক চরিত্রে অভিনয় করেন। রেডিফ ছবিটিকে সেই সময়ের অন্যতম আইকনিক চলচ্চিত্র বলে অভিহিত করে। শেখর কাপুর পরিচালিত চলচ্চিত্রটি সে বছরের অন্যতম আয়কারী চলচ্চিত্র হয় এবং হিট তকমা লাভ করে। এটি হিন্দুস্তান টাইমসের 'হিন্দি চলচ্চিত্রের সেরা ১০ দেশাত্মবোধক চলচ্চিত্র' তালিকায় অন্তর্ভুক্ত হয়। রেডিফ বলে, "শ্রী এই চলচ্চিত্রে সম্পূর্ণ কৃতিত্ব লাভের অধিকারী", অন্যদিকে "দ্য টাইমস অব ইন্ডিয়া" শ্রীদেবীর চার্লি চ্যাপলিনকে অনুকরণের অংশটুকুকে "তার অভিনীত সবচেয়ে প্রফুল্ল কাজ" বলে উল্লেখ করে। রেডিফ তাদের 'সুপার সিক্স কৌতুক অভিনেত্রী' তালিকায় শ্রীদেবীর নাম অন্তর্ভুক্ত করে লিখে, "তার গতিশীল মুখাভঙ্গী জিম ক্যারির রাতের ঘুম হারাম করতে পারে" এবং "তার সবচেয়ে বড় দিক হল ক্যামেরার সামনেও সম্পূর্ণ একাকীত্বের মত করে অভিনয় করার দক্ষতা।"


title: সালমান শাহ

text:
প্রখ্যাত চলচ্চিত্র পরিচালক সোহানুর রহমান সোহানের হাত ধরে সালমান শাহ চলচ্চিত্রে অভিনয় করার সুযোগ পান। প্রযোজনা প্রতিষ্ঠান আনন্দ মেলা তিনটি হিন্দি ছবি 'সনম বেওয়াফা' 'দিল' ও 'কেয়ামত সে কেয়ামত তক' এর কপিরাইট নিয়ে সোহানুর রহমান সোহানের কাছে আসে এর যে কোন একটির বাংলা পুনঃনির্মাণ করার জন্য কিন্তু তিনি উক্ত ছবিগুলোর জন্য উপযুক্ত নায়ক-নায়িকা খুঁজে না পেয়ে সম্পূর্ণ নতুন মুখ দিয়ে ছবি নির্মাণের সিদ্ধান্ত নেন। নায়িকা হিসেবে মৌসুমীকে নির্বাচিত করলেও নায়ক খুঁজে পাচ্ছিলেন না। তখন নায়ক আলমগীরের সাবেক স্ত্রী খোশনুর আলমগীর 'ইমন' নামে একটি ছেলের সন্ধান দেন। প্রথম দেখাতেই তাকে পছন্দ করে ফেলেন পরিচালক এবং সনম বেওয়াফা ছবির জন্য প্রস্তাব দেন, কিন্তু যখন ইমন 'কেয়ামত সে কেয়ামত তক' ছবির কথা জানতে পারেন তখন তিনি উক্ত ছবিতে অভিনেয়র জন্য পীড়াপীড়ি করেন।
তাঁর কাছে "কেয়ামত সে কেয়ামত তক" ছবি এতই প্রিয় ছিলো যে তিনি মোট ২৬ বার ছবিটি দেখেছেন বলে পরিচালক কে জানান। শেষ পর্যন্ত পরিচালক সোহানুর রহমান সোহান তাঁকে নিয়ে "কেয়ামত থেকে কেয়ামত" চলচ্চিত্রটি নির্মাণের সিদ্ধান্ত নেন এবং ইমন নাম পরিবর্তন করে সালমান শাহ রাখা হয়। পরে মৌসুমীর বিপরীতে তিনি আরও তিনটি চলচ্চিত্রে অভিনয় করেন। ছবি তিনটি হল অন্তরে অন্তরে (১৯৯৪), স্নেহ (১৯৯৪) ও দেনমোহর (১৯৯৫)। শিবলী সাদিক পরিচালিত "অন্তরে অন্তরে" হিন্দি চলচ্চিত্র "আও পেয়ার করে"র আনঅফিসিয়াল রিমেক, "স্নেহ" পরিচালনা করেছেন গাজী মাজহারুল আনোয়ার ও শফি বিক্রমপুরী পরিচালিত "দেনমোহর" হিন্দি চলচ্চিত্র "সনম বেওয়াফা"র অফিসিয়াল রিমেক।


title: ভারুমায়িন নিরাম ছিভাপ্পু

text: ভারুমায়িন নিরাম ছিভাপ্পু ("দারিদ্র্যতার রং লাল") ১৯৮০ সালে মুক্তিপ্রাপ্ত একটি ভারতীয় তামিল চলচ্চিত্র যেটি পরিচালনা করেন খ্যাতনামা পরিচালক কৈলাস বলচন্দ, এ চলচ্চিত্রে কামাল হাসান এবং শ্রীদেবী মুখ্য ভূমিকায় অভিনয় করেন । চলচ্চিত্রটি তেলুগু ভাষায় অনুবাদ করে 'আকালী রাজ্যম' নামে ১৯৮১ সালে মুক্তি দেওয়া হয় যদিও কিছু দৃশ্য তেলুগু ভাষায় নতুন করে শুট করতে হয়েছিল পরিচালক বলচন্দকে । ১৯৮৩ সালে এ ছবির হিন্দি পুনঃনির্মাণ মুক্তি দেন বলচন্দ যার নাম ছিল 'যারা ছি যিন্দেগি'।


title: কায়া গারবার

text: তিনি জনপ্রিয় কিছু ম্যাগাজিনের জন্যও মডেলিং করেছেন, যেগুলোর মধ্যে জনপ্রিয় মার্কিন ম্যাগাজিন "ভোগ", কিশোর, কিশোরীদের "টিন ভোগ" এবং আরেকটি মার্কিন ম্যাগাজিন "পপ ম্যাগাজিন"অন্যতম। ২০১৭ সালে, তিনি বেলজিয়ান ফ্যাশন ডিজাইনার রাফ সিমনস (বতর্মানে কেলভিন ক্যালেন এর প্রধান উদ্ভাবনী কর্মকর্তা) এর কেলভিন ক্যালেন কালেকশন-এ র‍্যাম্পে হাটার মাধ্যমে তিনি র‍্যাম্প মডেল হিসেবে অভিষিক্ত হন, পরবর্তীতে তার মায়ের সাথে "২০১৮ স্প্রিং ফ্যাশন উইক" এর সময় কালে বিভিন্ন সনামধন্য ফ্যাশন হাউজ এবং ফ্যাশন ডিজাইনারদের জন্য র‍্যাম্পে হাটেন, যেগুলোর মধ্যে মার্ক জেকবস, বারবেরি, আলেক্সেন্ডার ওয়াং, কোচ, প্রাডা, চানেল, ফেন্ডি, মোসচিনো, এবং ভার্সেস অন্যতম।


title: ভ্যানিটি ফেয়ার (ম্যাগাজিন)

text:
ভ্যানিটি ফেয়ার কোনডে নাস্ট দ্বারা প্রকাশিত জনপ্রিয় সংস্কৃতি, ফ্যাশন, এবং বিষয় নির্ভর ম্যাগাজিন। ভ্যানিটি ফেয়ারে বর্তমান সংস্করণ ১৯৮৩ সাল থেকে প্রকাশিত হয়ে আসছে। ম্যাগাজিনটির বর্তমান সম্পাদক গ্রেডর কার্টার।
ভ্যানিটি ফেয়ারের বর্তমানে চারটি আন্তর্জাতিক সংস্করণ ব্রিটেন, স্পেন, ফ্রান্স, এবং ইতালি থেকে প্রকাশিত হয়। ভ্যানিটি ফেয়ারের প্রথম ব্রিটিশ সংস্করণ ১৯৯১ সালে এবং ইতালীয় সংস্করণ ২০০৩ সালে প্রকাশিত হয়।
ভ্যানিটি ফেয়ারের জার্মান সংস্করণ ৫০ মিলিয়ন ইউরো দিয়ে চালু করা হয় ২০০৭ সালে, যা যুক্তরাষ্ট্রের বাইরে কোনডে নাস্টের সবচেয়ে বড় বিনিয়োগ ছিল। ম্যাগাজিনের চাহিদা না থাকায় তা ২০০৯ সালে বন্ধ করে দেয়া হয়।


title: ১০ স্টোরি ফ্যান্টাসি

text: এত ব্যর্থতার পরেও এভনের মালিক জোসেফ মেয়ের তার পরের বছর আরেকটি পাল্প ম্যাগাজিন প্রকাশের উদ্যোগ নিলেন। জে.ডব্লিউ. ক্লিমেন্টস কম দামে একটি পাল্প ম্যাগাজিন প্রকাশের প্রস্তাব দেয়ার পরে মেয়ের এ উদ্যোগ গ্রহণ করেন। এভনের নির্বাহী সম্পাদক ডোন্যাল্ড এ. উলহেইম নতুন এ ম্যাগাজিনের নাম দেন "১০ স্টোরি ফ্যান্টাসি", যদিও প্রকৃতপক্ষে এতে মোট ১৩টি গল্প ছিল। এর মুদ্রণে "আউট অব দিস ওয়ার্ল্ড অ্যাডভেঞ্চারস" ম্যাগাজিনের সাদৃশ্য ছিলঃ উভয় ম্যাগাজিনেই সূচীপত্রের জন্য বৃহদাকারের চিত্র সংযুক্ত থাকত। এর অভ্যন্তরীণ নকশার বেশিরভাগ কাজই এভনের কমিক্স বিভাগের উইলিয়াম ম্যাকউইলিয়াম ও "মার্টিন" কর্তৃক অঙ্কিত হয়েছিল।


title: এমা ওয়াটসন

text: ২০০৯ এর সেপ্টেম্বরে ওয়াটসন ‘পিপল ট্রি’ নামক একটি ব্র্যান্ডের সাথে তার সম্পৃক্ততার কথা ঘোষণা দেন। পিপল ট্রি'র বসন্তকালীন পোশাকসম্ভার তৈরীতে ‘সৃজনশীল উপদেষ্টা’ হিসেবে কাজ করেন তিনি। এসব পোশাক ২০১০ এর ফেব্রুয়ারিতে অবমুক্ত করা হয়। এতে ফ্রান্সের দক্ষিণাঞ্চল থেকে সিটি অব লন্ডনের সমকালীন ফ্যাশনের ধারা ব্যবহৃত হয়। দ্য টাইমস এই পোশাকসম্ভারকে “আটপিঠে” অভিহিত করে। এছাড়া ইউ ম্যাগাজিন, হিট, টিন ভগ, কসমোপলিটন, পিপল-সহ বিভিন্ন ট্যাবলয়েডে এসব পোশাক সম্বন্ধে তথ্য প্রচারিত হতে থাকে। তবে এতে কাজ করার জন্য ওয়াটসন কোন পারিশ্রমিক পাননি। তিনি বলেছেন, “মানুষের ক্ষমতায়নে ফ্যাশন একটি দারুণ পন্থা হতে পারে। দরিদ্র মানুষদের অর্থ দান করার চেয়ে তাদেরকে পোশাক তৈরিতে নিযুক্ত করার মাধ্যমে অর্থনৈতিক অবস্থার উন্নয়ন অধিক ফলপ্রসূ।“ তিনি আরো বলেন, “আমি মনে করি, আমার মত তরুণ-তরুণীরা অগ্রসরমান ফ্যাশনকে ঘিরে মানবতাবাদের ব্যাপারে অধিক সচেতন হচ্ছে।“ পরবর্তীতে পিপল ট্রি'র শরৎ/শীতকালীন পোশাকসম্ভারের নকশার জন্যেও ওয়াটসন কাজ করেছেন। ২০১০ সালে তিনি পিপল ট্রি'র মুখপাত্র হিসেবে একবার বাংলাদেশে এসে ন্যায্য বাণিজ্যিক কার্যক্রম সহ গ্রামীণ মহিলা হস্তশিল্পীদের জীবনযাত্রা দেখে গেছেন। রাজশাহীর প্রত্যন্ত গ্রামে স্কুলের বাচ্চাদের সাথে সময় কাটিয়েছেন।


title: সাময়িক পত্র

text:
সবচেয়ে পুরনো ম্যাগাজিন যা এখনও বাজারজাত করা হয় তা হল "দ্য স্কটস ম্যাগাজিন" যা ১৭৩৯ সালে প্রথম প্রকাশিত হয়েছিল । এই সময়ে বহুবার প্রকাশনাটির মালিকানা পরিবর্তন হয়, এবং দীর্ঘ ৯০ বছর ধরে প্রকাশনা বন্ধ থাকার কারনে মালিকানার দাবিটি দুর্বল হয়ে যায় । "লয়েড লিস্ট" নামক প্রকাশনাতি এডওয়ার্ড লয়েডের ইংল্যান্ড কফি শপে পাওয়া যায় ১৭৩৪, যদিও ২০১৩ সাল থেকে এটি ম্যাগাজিন হিসেবে প্রকাশ পায়নি ২৭৪ বছর চলার পর, কিন্তু অন-লাইন প্লাটফর্মে এর বিষয়বস্তুগুলো প্রতিনিয়ত পরিবর্তন করা হয় ।
আগের ম্যাগাজিন আরবীয় উপায়ে প্রিন্টিং করা হত, বড় কাঠের ফলক ব্যবহার করে । যখন ম্যাগাজিনের চাহিদা বেড়ে গেল তখন কাঠের ফলকের উৎপাদনও বেড়ে যায় ।


title: ডায়নামিক সায়েন্স ফিকশন

text: যদিও ১৯২০-এর আগেও বৈজ্ঞানিক কল্পকাহিনী প্রকাশিত হত, কিন্তু ১৯২৬ সালে হুগো জার্নসব্যাক কর্তৃক প্রকাশিত পাল্প ম্যাগাজিন "আমেজিং স্টোরিজ" প্রকাশের আগ পর্যন্ত এই ধরণের লেখাগুলো একত্রে কখনও প্রকাশিত হয়নি। ১৯৩০-এর দিকে এই ক্ষেত্রটি রীতিমত জনপ্রিয় হয়ে ওঠে। ১৯৩৯ এবং ১৯৪০ সালের মধ্যভাগ পর্যন্ত প্রকাশক লুইস সিলবারক্লেইট তিনটি বৈজ্ঞানিক কল্পকাহিনীর ম্যাগাজিন বের করেনঃ "সায়েন্স ফিকশন", "ফিউচার ফিকশন" এবং "সায়েন্স ফিকশন কোয়ার্টলি"। এর সবক'টির প্রকাশনাই কাগজের অভাব এবং বিক্রি কমে যাওয়ার ফলে দ্বিতীয় বিশ্বযুদ্ধের সময় বন্ধ হয়ে যায়। ১৯৫০ এবং ১৯৫১ সালে সিলবারক্লেইট "ফিউচার ফিকশন" এবং "সায়েন্স ফিকশন কোয়ার্টলি" ম্যাগাজিন দুটিকে পুনরুজ্জ্বীবিত করেন এবং ঐ বছরেই শুরু হয় "ডায়নামিক সায়েন্স ফিকশন"-এর প্রকাশনা। এর প্রথম সংখ্যা প্রকাশিত হয় ১৯৫২ সালের নভেম্বর মাসে। এই তিনটি ম্যাগাজিনেরই সম্পাদক ছিলেন রবার্ট ডব্লিউ. লাউনডেস, যিনি সিলবারক্লেইটের পূর্বের ম্যাগাজিনগুলোরও সম্পাদক ছিলেন। ১৯৫৩-এর মাঝামাঝি সময়ে ম্যাগাজিনটির সার্কুলেশন কমে যাওয়ায় সিলবারক্লেইট ম্যাগাজিনের অবদানকারীদের বেতন কমিয়ে দেন এবং বেতন দিতেও দেরি করেন। এই সময়ে তিনি "সায়েন্স ফিকশন স্টোরিজ" ম্যাগাজিনের সংকলন ধরন নিয়ে নিরীক্ষায় ব্যস্ত ছিলেন এবং এর পরপরেই তিনি "ডায়নামিক সায়েন্স ফিকশন" এর কাজ বাতিল করে শুধুমাত্র "সায়েন্স ফিকশন কোয়ার্টলি"কে পাল্প ধরণে প্রকাশ করতে থাকেন।


title: টিন ভগ

text: টিন ভগ (ইংরেজী ভাষায়: Teen Vogue) একটি মার্কিন যুক্তরাষ্ট্রের ম্যাগাজিন। এটি মূলত তরুণদের জন্য প্রকাশিত "ভগ" ম্যাগাজিনের একটি সংস্করণ। ম্যাগাজিনটিতে প্রধানত ফ্যাশন ও সেলিব্রেটিদের সম্পর্কে তথ্যাদি থাকে। এছাড়া আধুনিক ও প্রচলিত বিনোদন খবরাখবর, ঘটনা ইত্যাদিও এতে প্রকাশিত হয়।


title: আনক্যানি স্টোরিস (ম্যাগাজিন)

text: যদিও ১৯২০ সালের আগে থেকেই কল্প বিজ্ঞানের কাহিনী প্রকাশিত হত, ১৯২৬ সালে হুগো গেরন্সব্যাক এর পাল্প পত্রিকা "আম্যাজিং স্টোরিস" বাজারে আবির্ভূত হবার পূর্বে এটা কোন আলাদা ধারা হিসেবে বাজারজাত হয়নি, ১৯৩১ সালের পর "মিরাকল সাইন্স এন্ড ফ্যান্টাসি স্টোরিস" প্রকাশিত হবার পর ১৯৩৮ সাল পর্যন্ত আর নতুন কোন কল্প বিজ্ঞান পত্রিকা প্রকাশিত হয়নি, যখন আব্রাহাম এবং মারটিন গুডম্যান, দুই ভাই একাধিক ছাপা সক্ষম প্রকাশনা কোম্পানির মালিক হলেন, তারা "মারভেল সাইন্স স্টোরিস" প্রকাশ করলেন। গুডম্যানদের পত্রিকাগূলো "উইয়ারড ম্যানেস" পাল্প এর অন্তর্ভুক্ত ছিল —এমন একটি ধারা যা যৌন ও ধর্ষকামের অন্তর্ভুক্ত, গল্পের কাহিনীতে মহিলাদের বিপদের মধ্যে ফেলা হত, সাধারণত হুমকির কারণ অতিপ্রাকৃত হলেও কিন্তু শেষ পর্যন্ত এটি কোন মনুষ্য খলনায়কের কাজ হিসেবে প্রতীয়মান হত। গুডম্যানদের পত্রিকার পোর্টফলিওর এই "যৌন ও ধর্ষকাম" এর প্রভাব তাদের প্রকাশিত "মারভেল সাইন্স স্টোরিস" এ প্রতিফলিত হয়: এটি সরাসরি "উইয়ারড ম্যানেস" পাল্প ধারার ছিল না, কিন্তু লেখকদের গল্পে অধিক পরিমাণে সেক্স রাখতে বলা হত যা সে যুগের বিজ্ঞান কল্প কাহিনীর মধ্যে প্রচলিত ছিল।


title: ফিফা ১৪

text: পরবর্তী প্রজন্মের গেমিং কনসল যেমনঃ প্লেস্টেশন ৪, নিন্টেন্ডো থ্রিডিএস, প্লেস্টেশন ভিটা এবং একবক্স ৩৬০ এর জন্যও গেমটি মুক্তির অপেক্ষায় আজে। গেমটির অ্যানড্রয়েড এবং আইওএস সংস্করণ মুক্তি পেয়েছে এবং এটি বিনামূল্যে খেলা যাবে। ২০১৩ সালের ১০ সেপ্টেম্বর, প্লেস্টেশন ৩, এক্সবক্স ৩৬০ এবং পিসি’র জন্য গেমটির একটি ডেমো সংস্করণ মুক্তি পায়। ডেমো সংস্করণে যেসব দল ছিল সেগুলো হলঃ পারি সেঁ জার্মেই, ফুটবল ক্লাব বার্সেলোনা, বরুসিয়া ডর্টমুন্ড, টটেনহাম হটস্পার, ম্যানচেস্টার সিটি, এসি মিলান, নিউ ইয়র্ক রেড বুলস, বোকা জুনিয়র্স।


title: জওহরলাল নেহ্‌রু

text: সম্প্রতি নিউইয়র্কের জনপ্রিয় ট্যাবলয়েড "টাইম ম্যাগাজিনের" নতুন ফ্যাশন তালিকায় কিউবার বিপ্লবী নেতা ফিদেল কাস্ত্রোর "ট্র্যাকস্যুট" এবং চীনের অবিসংবাদিত নেতা মাও সে তুংয়ের ব্যবহৃত চার পকেটবিশিষ্ট "মাও স্যুটের" পাশাপাশি স্থান পায় তাঁর কোটটি।


title: বাউহাউস

text:
বাউহাউস () ছিল জার্মানির একটি বহুমাত্রিক শিল্প বিষয়ক শিক্ষা প্রতিষ্ঠান। ১৯১৯ থেকে ১৯৩৩ পর্যন্ত বাউহাউস কার্যকর ছিল। এই প্রতিষ্ঠানটি চারুকলা, কারুকলা, স্থাপত্য, শিল্প-নকশা ইত্যাদি বিষয়ে শিক্ষা প্রদান করতো। শিল্প ও নকশা বিষয়ক শিক্ষা প্রদানে স্বকীয় বৈশিষ্ট্যময় ধারার কারণে বাউহাউস বিশ্বব্যাপী খ্যাতি লাভ করে।
জার্মানির ভাইমারে ভাল্টার গ্রোপিয়াস বাউহাউস প্রতিষ্ঠা করেন। জার্মান ভাষায় "বাউহাউস" অর্থ "বাড়ি নির্মাণ"। তবে বাউহাউস দ্বারা বুঝাতো "ইমারত নির্মাণবিষয়ক বিদ্যালয়"। তবে স্থাপত্য সম্পর্কিত নাম এবং প্রতিষ্ঠাতা একজন স্থপতি হওয়া সত্বেও প্রতিষ্ঠাকালীন সময়ে এতে কোন স্থাপত্য বিভাগ ছিল না। প্রতিষ্ঠানটি শুরুর সময়ে লক্ষ্য ছিল এতে শিল্প বিষয়ের সব শাখায় শিক্ষা প্রদান করা হবে, যার মধ্যে স্থাপত্যও পরে অন্তর্ভুক্ত হবে। পরবর্তিতে বাউহাউসের শিল্প বিষয়ক শিক্ষার ধারা ও শৈল্পিকতা বিশ্বের আধুনিক নকশা ও স্থাপত্য, শিল্প ও শিল্প-শিক্ষায় সুদূরপ্রসারী প্রভাব বিস্তার করে। সেই প্রজন্মের শিল্প, স্থাপত্য, লেখনী, মুদ্রণসহ ইত্যাদি ক্ষেত্র বাউহাউস ধারার সবিশেষ প্রভাব ধারণ করে।
জার্মানির তিনটি শহরে বাউহাউস ছিল: ভাইমারে ১৯১৯ থেকে ১৯২৫, ডেসাউ-এ ১৯২৫ থেকে ১৯৩২ এবং বার্লিনে ১৯৩২ থেকে ১৯৩৩। তিনজন ভিন্ন ধারার স্থপতি-পরিচালকের অধীনে এই প্রতিষ্ঠানগুলো পরিচালিত হয়। ১৯১৯ থেকে ১৯২৫ পর্যন্ত ভাল্টার গ্রোপিয়াস, ১৯২৮ থেকে ১৯৩০ পর্যন্ত হান্স মায়ার এবং ১৯৩০ থেকে ১৯৩৩ পর্যন্ত লুডভিগ মিজ ফন ডিয়া রুহা বাউহাউসের পরিচালক ছিলেন। নাৎসি জার্মানির চাপের কারণে ১৯৩৩ সালের শেষাংশে বাউহাউস বন্ধ হয়ে যায়। নাৎসি জার্মানি ধারণা করেছিল যে বাউহাউসে কমিউনিজম বিষয়ক বুদ্ধিবৃত্তিক চর্চা হয়। বাউহাউস বন্ধ হলেও এর শিক্ষকরা বাউহাউসের বৈশিষ্ট্যময় ধারা বিভিন্নভাবে প্রচার ও প্রসার করতে থাকেন। তারা জার্মানি ছেড়ে বিশ্বের বিভিন্ন দেশ ও অঞ্চলে ছড়িয়ে পড়ে এবং সেসব স্থানে বাউহাউস ধারা প্রসারিত করেন।


title: বাউহাউস

text: বাউহাউস প্রাতিষ্ঠানিকভাবে বিলুপ্ত হলেও এর স্বতন্ত্র শিল্পধারা পশ্চিম ইউরোপ, যুক্তরাষ্ট্র, কানাডা, ইসরায়েলসহ বিভিন্ন পশ্চিমা দেশগুলোর শিল্প ও স্থাপত্য ক্ষেত্রে ব্যাপক প্রভাব বিস্তার করে। এর অন্যতম কারণ ছিল বাউহাউসের শিক্ষকগণ জার্মানি ছেড়ে বিভিন্ন দেশে ছড়িয়ে পড়ে সেসব স্থানে বাউহাউস ধারাস প্রচার ও প্রসার ঘটান।। ইসরায়েলের রাজধানী তেল আভিভে বাউহাউস ধারার প্রচুর স্থাপত্যকর্ম থাকায় ২০০৪ সালে ইউনেস্কো শহরটিকে বিশ্ব ঐতিহ্যবাহী স্থানের তালিকায় অন্তর্ভুক্ত করে। ১৯৩৩ সাল থেকে শুরু করে পরবর্তি কয়েক বছর ধরে তেল আভিভে প্রায় ৪,০০০ বাউহাউস ধারার ভবন নির্মিত হয়।


title: বাউহাউস

text: ১৯২২ খ্রিস্টাব্দের ২২ ডিসেম্বর থেকে কলকাতায় জার্মানীর বাউহাউস দলের চিত্রপ্রদর্শনী অনুষ্ঠিত হয়। এতে রবীন্দ্রনাথ ঠাকুর এর উদ্যোগ ছিল: তিনি সে বছরই জামার্ণীর ভাইমার ভ্রমণ করেছিলেন এবং তখন বাউহস স্কুলের চিত্রীদের সঙ্গে পরিচয় ঘটে যার মধ্যে ছিলেন ভাল্টার গ্রোপিয়াস এবং পল ক্লী। কলকাতায় অনুষ্ঠিত চিত্রপ্রদর্শনীর আয়োজক ইন্ডিয়ান সোসাইটি অব অরিয়েন্টাল আর্ট। এ প্রদর্শনীতে যাদের চিত্র প্রদর্শিত হয়েছিল তারা হলেন লিওনেল ফেইনিয়ার (৩৫ টি শিল্পকর্ম), জোহানেস ইটেন (২৩টি শিল্পকর্ম), ওয়াসিলি কান্ডেনিস্কি (৪টি শিল্পকর্ম), পল ক্লী (৯ টি শিল্পকর্ম), জেরহার্ড মাকৃস (২০টি শিল্পকর্ম), গর্গ মুশে (৭টি শিল্পকর্ম), লথার শ্রেইরার (৭টি শিল্পকর্ম), সেটি কর্ণার (২টি শিল্পকর্ম) প্রমুখ। এই সব ছবি কখনই ফেরত দেয়া হয়নি।


title: হামবুর্গ

text: হামবুর্গ () উত্তর মধ্য জার্মানির শহর। শহরটি উত্তর সাগরের কাছে এলবে ও আলস্টার নদীর তীরে অবস্থিত। এর পূর্ণ নাম স্বাধীন হানজেয়াটীয় হামবুর্গ শহর। হামবুর্গ শহরের হামবুর্গ বন্দর ইউরোপের ২য় ব্যস্ততম সমুদ্র বন্দর এবং একটি প্রধান বাণিজ্যিক, শিল্প ও সাংস্কৃতিক কেন্দ্র। ১৯৩৭ সাল থেকে শহরটি হামবুর্গ অঙ্গরাজ্যের রাজধানী। বার্লিনের পরেই হামবুর্গ জার্মানির ২য় বৃহত্তম শহর। হামবুর্গ মূল শহরে ১৭ লক্ষ এবং বৃহত্তর হামবুর্গ এলাকাতে ৪৩ লক্ষ লোকের বাস। এটি অর্থনৈতিক ও সাংস্কৃতিক দিক থেকে সমগ্র উত্তর জার্মানির কেন্দ্র। হামবুর্গ একাধারে একটি শহর এবং জার্মানির একটি রাজ্য। শহরটি আয়তনে প্যারিস শহরের ছয়গুণ।


title: বাকু

text: ১৯১৮ থেকে ১৯২০ সাল পর্যন্ত বাকু স্বাধীন আজারবাইজানের রাজধানী ছিল। স্বাধীন আজারবাইজান ছিল সোভিয়েত রাশিয়ার বলশেভিক শাসনের বিরোধী। ১৯২০ সালে সোভিয়েতরা শহরটি নিয়ন্ত্রণে নেয়। ১৯২২ থেকে ১৯৩৬ সাল পর্যন্ত বাকু নবসৃষ্ট আন্তঃককেশীয় সোভিয়েত প্রজাতন্ত্রের রাজধানী ছিল। এরপর এটি আজারবাইজান সোভিয়েত প্রজাতন্ত্রের রাজধানী হয়। ১৯৯১ সালে আজারবাইজান একটি স্বাধীন দেশে পরিণত হলে বাকু এই নতুন রাষ্ট্রেরও রাজধানী হয়। ১৯৯৪ সালে বাকু সন্ত্রাসী হামলা ও সরকারবিরোধী আন্দোলনের কেন্দ্রবিন্দুতে পরিণত হয়। সাম্প্রতিক বছরগুলিতে তেল শিল্পের প্রসারের সাথে সাথে শহরটির দ্রুত প্রবৃদ্ধি ঘটেছে।


title: আউগ্‌সবুর্গ

text: আউগ্‌সবুর্গ () জার্মানির বায়ার্ন বা বাভারিয়া অঙ্গরাজ্যের দক্ষিণ-পশ্চিম অংশে অবস্থিত একটি স্বাধীন শহর। আড়াই লক্ষেরও বেশি অধিবাসীবিশিষ্ট আউগ্‌সবুর্গ বায়ার্নের ৩য় বৃহত্তম শহর। কেবল মিউনিখ ও নুরেমবুর্গ এর চেয়ে বেশি অধিবাসীবিশিষ্ট। ১৯০৬ সালে এটি গ্রোসষ্টাট (Großstadt) বা বড় শহরের মর্যাদা পায়। শহরটি ভেরটাখ ও লেখ নদীর তীরে অবস্থিত একটি শিল্পকেন্দ্র। এটি মিউনিখ শহরের ৫২ কিলোমিটার উত্তর-পশ্চিমে অবস্থিত।


title: স্টুডিও বাবেল্সব্যার্গ

text: স্টুডিও বাবেল্সব্যার্গ (, ), জার্মানির রাজধানী বার্লিনের উত্তরাংশে পটসড্যাম-বাবেল্সব্যার্গে অবস্থিত একটি ফিল্ম স্টুডিও। ফিল্ম স্টুডিও হিসেবে বৃহৎ আকৃতির এই স্টুডিওটি বিশ্বের সবচেয়ে প্রাচীনতম। এটি ১৯১২ সালে প্রতিষ্ঠিত হয়। স্টুডিওটির আয়তন প্রায় ২৫ হাজার বর্গমিটার বা ২ লক্ষ ৭০ হাজার বর্গফুট। ফ্রিটজ্ ল্যাংয়ের মেট্রোপোলিশ, জোসেফ ভন স্টার্নবার্গের দ্য ব্লু অ্যাঞ্জেল-সহ শত শত চলচ্চিত্র নির্মাণ হয়েছে এখানে। ২০১২ সালে স্টুডিও বাবেল্সব্যার্গ তার শততম বার্ষিকী উদযাপন করছে।


title: বাল্‌খ

text: বাল্‌খ (ওয়াজিরাবাদ নামেও পরিচিত) উত্তর আফগানিস্তানের বাল্‌খ প্রদেশে, বাল্‌খ নদীর তীরে ও মাজরে শরীফ শহরের কাছে অবস্থিত একটি শহর। যদিও বাল্‌খ বর্তমানে একটি ছোট শহর, প্রাচীনকালে এটি নিনেভেহ ও ব্যাবিলনের মত জনসংখ্যায় ও সম্পদে সমৃদ্ধ একটি বড় শহর ছিল। ধারণা করা হয় এই শহরেই পারস্যের ধর্মগুরু জুরথুষ্ট্র মৃত্যুবরণ করেন। খ্রিস্টপূর্ব ৬ষ্ঠ থেকে ৪র্থ শতক পর্যন্ত শহরটি পারস্য সাম্রাজ্যের বাকত্রিয়া প্রদেশের রাজধানী ছিল এবং তখন এর নাম ছিল বাক্‌ত্রা। অনেকগুলি গুরুত্বপূর্ণ বাণিজ্যপথ শহরটির মধ্য দিয়ে পূর্বে ভারত ও চীন পর্যন্ত বিস্তৃত ছিল। ৩২৮ খ্রিস্টপূর্বাব্দে মহামতি আলেকজান্ডারের সেনারা বাক্‌ত্রা দখল করে এবং ২৫৬ খ্রিস্টপূর্বাব্দে এটি গ্রিক রাজ্য বাক্‌ত্রিয়ার রাজধানীতে পরিণত হয়। ১২২১ সালে মঙ্গোল সেনাপতি চেঙ্গিজ খান ও তার সেনারা এবং পরবর্তীতে ১৪শ শতকে তুর্কী সেনাপতি তৈমুর লঙের সেনারা শহরটিকে ধ্বংস করে দেয়। ১৮শ শতকের পর শহরটি বিভিন্ন শাসকের হাতবদল হওয়ার পর শেষ পর্যন্ত ১৯৫০ সালে আফগান নিয়ন্ত্রণে আসে। শহরের অভ্যন্তরে ও আশেপাশে প্রাচীন অনেক সভ্যতার অবশেষ খুঁজে পাওয়া গেছে।


title: ব্রান্ডেনবুর্গ

text: মধ্যযুগের শেষের দিকে এবং আধুনিক সভ্যতার শুরুতে ব্রান্ডেনবুর্গ পুণ্য রোমান সারমাজ্যের এবং প্রুশিয়ার অন্যতম রাজ্য ছিল। ১৪১৫ সাল থেকে হোহেনজুলার্ন এর শাসক ছিলেন। ব্রান্ডেনবুর্গেই ভবিষ্যৎ জার্মানির রাজধানী বার্লিন অবস্থিত ছিল। ১৬১৮ সালে ব্রান্ডেনবুর্গ মার্গাভ্রিয়েট এবং প্রুশিয়া ডুচি সমন্বয়ে ব্রান্ডেনবুর্গ-প্রুশিয়া গঠিত হয়। ১৭০১ সালে ব্রান্ডেনবুর্গ-প্রুশিয়াকে উন্নীত করে কিংডম অফ প্রুশিয়া বা প্রুশিয়া রাজ্য গঠন করা হয়।


title: ক্রয়েৎসবের্গ

text: ক্রয়েৎসবের্গ () জার্মানির রাজধানী বার্লিন শহরের অত্যন্ত পরিচিত একটি এলাকা বা অর্টষ্টাইল (Ortsteil)। এটি ২০০১ সাল থেকে ফ্রিডরিশ্‌স্‌হাইন-ক্রয়েৎসবের্গ নামক বেৎসির্কের (Bezirk) অংশ। ক্রয়েৎসবের্গকে অনেক সময় দুইটি স্বতন্ত্র উপ-এলাকাতে ভাগ করা হয়। একটি হল এস্‌ও ৩৬, যেখানে বহু অভিবাসী এবং চরমপন্থীরা বাস করে, এবং অপরটি হল এস্‌ভে ৬১, যেখানে মূলত মধ্যবিত্ত পরিবারেরা বাস করে। ১৯৭০-এর দশকের শেষ দিকে ক্রয়েৎসবের্গ তৎকালীন পশ্চিম বার্লিনের একটি প্রান্তিক ও অবহেলিত অঞ্চল ছিল। ক্রয়েৎসবের্গ সাংস্কৃতিক বৈচিত্র‌্যের কারণে অনেকের কাছে আকর্ষণীয় হলেও এখানে বেকারত্বের হার অত্যন্ত বেশি এবং বার্লিনের সবচেয়ে দরিদ্র লোকদের বাস এখানে।


title: লিওনার্দো ডিক্যাপ্রিও

text: ডিক্যাপ্রিও একাডেমি পুরস্কারের জন্য মোট ছয়বার মনোনয়ন পেয়েছেন এবং ২০১৬ সালে তিনি দ্য রেভেন্যান্ট চলচ্চিত্রে অভিনয়ের জন্য প্রথম শ্রেষ্ঠ অভিনেতার জন্য একাডেমি পুরস্কার লাভ করেন। পাশাপাশি এই চলচ্চিত্রে অভিনয়জন্য প্রথম বারের মত বাফটা পুরস্কার ও তৃতীয় বারের মত গোল্ডেন গ্লোব পুরস্কার লাভ করেন।


title: লিওনার্দো ডিক্যাপ্রিও

text: ডিক্যাপ্রিও ২০০৪ সালে হাওয়ার্ড হিউজের জীবনীমূলক "দ্য অ্যাভিয়েটর" চলচ্চিত্রের জন্য সেরা নাট্য অভিনেতার জন্য গোল্ডেন গ্লোব পুরস্কার লাভ করেন। ২০০৬ সালে তিনি "ব্লাড ডায়মন্ড"-এর জন্য সেরা অভিনেতা হিসেবে অস্কারের মনোনয়ন পান। ডিক্যাপ্রিও ২০১০ সালে বিজ্ঞান কল্পকাহিনী চলচ্চিত্র "ইনসেপশনে" অভিনয় করেন। তিনি ২০১৩ সালের "দ্য উলফ অফ ওয়াল স্ট্রিটের" জন্য সেরা সঙ্গীতধর্মী বা কমেডি অভিনেতার জন্য গোল্ডেন গ্লোব পুরস্কার লাভ করেন এবং একাডেমি পুরস্কারের মনোনয়ন লাভ করেন। তিনি সারভাইভাল-নাট্য চলচ্চিত্র "দ্য রেভেন্যান্টে" (২০১৫) হিউ গ্লাস চরিত্রে অভিনয়ের জন্য একাডেমি পুরস্কারের মনোনয়ন পান।


title: রোমিও + জুলিয়েট

text: এসময়ে ডিক্যাপ্রিও ঘোষণা দিলেন ডেইন্স জুলিয়েট চরিত্রে অভিনয় করবে কারণ তার ধারণা ডেইন্স সংলাপে দক্ষ এবং তার অভিনয়ে চপলতা নেই।লিওনার্দো ডিক্যাপ্রিও ও ক্লেয়ার ডেইন্স ১৯৯৭ সালে জনপ্রিয় প্রণয়ধর্মী অভিনেতা ও অভিনেত্রী বিভাগে ব্লকবাস্টার এন্টারটেইনমেন্ট পুরস্কার লাভ করেন। ১৯৯৭ সালে এমটিভি মুভি পুরস্কার-এ ডেইন্স শ্রেষ্ঠ অভিনেত্রী বিভাগে পুরস্কার লাভ করেন এবং ডিক্যাপ্রিও শ্রেষ্ঠ অভিনেতার মনোনয়ন লাভ করেন। এছাড়া তার দুইজন শ্রেষ্ঠ চুম্বন-দৃশ্য ও পর্দা জুটি হিসেবে মনোনীত হন। ৫১তম বাফটা পুরস্কার-এ ব্যাজ লুরমান শ্রেষ্ঠ পরিচালনা, লুরমান ও মেরি হেইলি শ্রেষ্ঠ ধারকৃত চিত্রনাট্য, নেলে হোপার শ্রেষ্ঠ সঙ্গীত ও ক্যাথরিন মার্টিন শ্রেষ্ঠ ব্যবস্থাপনার জন্য পুরস্কার লাভ করেন। এছাড়া ছবিটি চিত্রগ্রহণ, সম্পাদনা ও শব্দগ্রহণ বিভাগে মনোনয়ন পায়।


title: রোমিও + জুলিয়েট

text: ১৯৯৭ সালে ৪৭তম বার্লিন আন্তর্জাতিক চলচ্চিত্র উৎসব-এ লিওনার্দো ডিক্যাপ্রিও শ্রেষ্ঠ অভিনেতা হিসেবে গোল্ডেন বিয়ার এবং পরিচালক লুরমান আলফ্রেড বাউয়ের পুরস্কার লাভ করেন। লুরমান একই উৎসবে শ্রেষ্ঠ চলচ্চিত্রের জন্য গোল্ডেন বিয়ারের জন্যও মনোনয়ন লাভ করেন। ৬৯তম একাডেমি পুরস্কার-এ ক্যাথরিন মার্টিন ও ব্রিগিট ব্রোচ শ্রেষ্ঠ শিল্প নির্দেশনার জন্য একাডেমি পুরস্কারের জন্য মনোনীত হন।


title: লিওনার্দো ডিক্যাপ্রিও

text: লিওনার্দো ভিলহেল্ম ডিক্যাপ্রিও (; জন্ম: ১১ই নভেম্বর, ১৯৭৪) একজন মার্কিন চলচ্চিত্র অভিনেতা এবং চলচ্চিত্র প্রযোজক। তিনি বহু পুরষ্কারের জন্য মনোনয়ন লাভ করেছেন এবং একবার একাডেমি পুরস্কার ও তিনবার গোল্ডেন গ্লোব পুরস্কার লাভ করেছেন। তিনি তার অভিনয় জীবন শুরু করেন টিভি বিজ্ঞাপনের মাধ্যমে। তিনি বিশ্বব্যাপী বিপুল পরিচিত লাভ করেন "টাইটানিক" চলচ্চিত্রে "জ্যাক ডসন" চরিত্রে অভিনয়ের জন্য। এরপর তিনি অনেকগুলো সফল চলচ্চিত্রে অভিনয় করেছেন। ২০০২ সালে তিনি জীবনীমূলক চলচ্চিত্র "ক্যাচ মি ইফ ইউ ক্যান" এবং ঐতিহাসিক চলচ্চিত্র "গ্যাংস অফ নিউ ইয়র্কে" অভিনয় করেন। গ্যাংস অফ নিউ ইয়র্কের মাধ্যমে ডিক্যাপ্রিও পরিচালক মার্টিন স্কোরসেজির সাথে জুটি গড়ে তোলেন, যা পরবর্তীতে বেশকিছু সফল চলচ্চিত্রের নেপথ্যে ছিল।


title: রোমিও + জুলিয়েট

text: ১৯৯৭ সালে ৪৭তম বার্লিন আন্তর্জাতিক চলচ্চিত্র উৎসব-এ লিওনার্দো ডিক্যাপ্রিও শ্রেষ্ঠ অভিনেতা হিসেবে গোল্ডেন বিয়ার এবং পরিচালক লুরমান আলফ্রেড বাউয়ের পুরস্কার লাভ করেন। লুরম্যান একই উৎসবে শ্রেষ্ঠ চলচ্চিত্রের জন্য গোল্ডেন বিয়ারের জন্যও মনোনয়ন লাভ করেন। ৬৯তম একাডেমি পুরস্কার-এ ক্যাথরিন মার্টিন ও ব্রিগিট ব্রোচ শ্রেষ্ঠ শিল্প নির্দেশনার জন্য একাডেমি পুরস্কারের জন্য মনোনীত হন।


title: লিওনার্দো ডিক্যাপ্রিও অভিনীত চলচ্চিত্রের তালিকা

text: ২০০২ সালে ডিক্যাপ্রিও টম হ্যাঙ্কসের সাথে স্টিভেন স্পিলবার্গ পরিচালিত ক্রাইম-ড্রামা চলচ্চিত্র "ক্যাচ মি ইফ ইউ ক্যান" এবং মার্টিন স্কোরসেজি পরিচালিত ঐতিহাসিক ড্রামা "গ্যাংস অফ নিউ ইয়র্ক"-এ অভিনয় করেন। ২০০৪ সালে তিনি নিজের প্রযোজনা সংস্থা "অ্যাপিয়েন ওয়ে প্রডাকশনস" চালু করেন। তার পরবর্তী দুই চলচ্চিত্র হল স্কোরসেজি পরিচালিত হাওয়ার্ড হিউজের জীবনীভিত্তিক "দ্য অ্যাভিয়েটর" (২০০৪) এবং অপরাধ-নাট্যধর্মী "দ্য ডিপার্টেড" (২০০৬)। তার হাউয়ার্ড হিউজ চরিত্রের জন্য তিনি শ্রেষ্ঠ অভিনেতার জন্য গোল্ডেন গ্লোব পুরস্কার - মোশন পিকচার ড্রামা লাভ করেন এবং প্রথমবারের মত শ্রেষ্ঠ অভিনেতার জন্য একাডেমি পুরস্কার-এর মনোনয়ন লাভ করেন।


title: লিওনার্দো ডিক্যাপ্রিও

text: ২০০৫ সালে শিল্পকলায় তাঁর অবদানের জন্য ফরাসি সংস্কৃতি মন্ত্রী তাঁকে "অর্দের দে আর্তস এত দে লেত্রে"-এর কমান্ডার ঘোষণা দেন। পরের বছর ডিক্যাপ্রিও "ব্লাড ডায়মন্ড" এবং "দ্য ডিপার্টেড" ছবিতে অভিনয় করেন। এডওয়ার্ড জুইক পরিচালিত যুদ্ধের ছবি "ব্লাড ডায়মন্ড"-এ তিনি সিয়েরা লিওনের গৃহযুদ্ধে জড়িত থাকা রোডেশিয়া থেকে হীরক চোরাচালানকারী হিসেবে অভিনয় করেন। ছবিটি ইতিবাচক সমালোচনা লাভ করে এবং দক্ষিণ আফ্রিকার আফ্রিকানদের মত বাচনভঙ্গী অনুকরণ করতে পারার জন্য ডিক্যাপ্রিও প্রশংসিত হন কারণ আফ্রিকানদের বাচনভঙ্গী অনুকরণ করা কঠিন বলে বিবেচিত। স্কোরসেজির "দ্য ডিপার্টেড" ছবিতে তিনি বিলি কস্টিগানের ভূমিকায় অভিনয় করেন। এতে তিনি বোস্টনে এক আইরিশ মবের সাথে রাজ্য সৈন্যের গুপ্তচর হিসেবে অভিনয় করেন। মুক্তির পর প্রত্যাশিতভাবে চলচ্চিত্রটি ইতিবাচক সমালোচনা লাভ করে এবং ২০০৬ সালের সর্বোচ্চ-রেটিং প্রাপ্ত বৃহৎ পরিসরে মুক্তিপ্রাপ্ত চলচ্চিত্রের একটি হয়ে উঠে। $৯০ মিলিয়ন বাজেটের ছবিটি সহজেই দ্য অ্যাভিয়েটরের $২১৩.৭ মিলিয়ন আয়ের রেকর্ড ভেঙ্গে ডিক্যাপ্রিও এবং স্কোরসেজি জুটির সর্বোচ্চ আয়কারী চলচ্চিত্র হয়ে ওঠে। এই চলচ্চিত্রে ডিক্যাপ্রিও অভিনয় সমালোচকদের প্রশংসা লাভ করেন এবং তিনি শ্রেষ্ঠ পার্শ্ব অভিনেতার জন্য স্যাটেলাইট পুরস্কার অর্জন করেন। একই বছর তিনি শ্রেষ্ঠ অভিনেতা বিভাগে গোল্ডেন গ্লোব এবং স্ক্রিন অ্যাক্টরস গিল্ড-এর মনোনয়ন লাভ করেন এবং শ্রেষ্ঠ অভিনেতা বিভাগে তার তৃতীয় একাডেমি পুরস্কারের মনোনয়ন লাভ করেন।


title: লিওনার্দো ডিক্যাপ্রিও

text: ১৯৯৩ সালে তিনি "হোয়াট’স ইটিং গিলবার্ট গ্রেপ"-এ জনি ডেপের মানসিক বিকারগ্রস্থ ছোট ভাই আর্নি গ্রেপ চরিত্রে অভিনয় করেন। পরিচালক লাসে হালস্ত্রোম প্রথমে চেয়েছিলেন একটু দেখতে অসুন্দর কাউকে এই চরিত্রে নেওয়ার জন্য, কিন্তু অডিশনের জন্য আসা সকলের মধ্যে ডিক্যাপ্রিওর কাজই তার পছন্দ হয়। চলচ্চিত্রটি সমালোচকদের প্রশংসা লাভ করে এবং ডিক্যাপ্রিও পার্শ্ব চরিত্রে অভিনয়ের জন্য ন্যাশনাল বোর্ড অব রিভিউ পুরস্কার লাভ করেন এবং একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। দ্য নিউ ইয়র্ক টাইমসের সমালোচক জ্যানেট মাসলিন ডিক্যাপ্রিওর অভিনয়ের প্রশংসা করে লিখেন যে শুরু থেকে শেষ পর্যন্ত আর্নি চরিত্রে তার অভিনয় ছিল চমকপ্রদ ও সুস্পষ্ট।


title: হোয়াট’স ইটিং গিলবার্ট গ্রেপ

text: এ ছবির জন্য লিওনার্দো ডিক্যাপ্রিও মাত্র ১৯ বছর বয়সে শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কারের মনোনয়ন লাভ করেন। এটাই ডিক্যাপ্রিওর প্রথম অস্কার ও গোল্ডেন গ্লোব মনোনয়ন। প্রাপ্ত পুরস্কারগুলো হচ্ছে:


title: ব্যাংকক

text: ব্যাংকক থাইল্যান্ডের রাজধানী এবং বৃহত্তম শহর। এটি ফেয়া নদীর পশ্চিম তীরে থাইল্যান্ড উপসাগরের কাছাকাছি অবস্থিত। ব্যাংকক একটি গতিশীল অর্থনীতি ও দক্ষিণ-পূর্ব এশিয়ার একটি প্রগতিশীল সম্প্রদায়ের সাথে, দ্রুত বর্ধনশীল শহরগুলোর অন্যতম।


title: থাইল্যান্ড

text: ১৭৬৭ সালে বর্মীদের হাতে আয়ুত্থাইয়ার পতনের পর কিছুকাল রাজা তাকসিনের (থাই: ตากสิน "টাক্‌সিন্") অধীনে থোনবুরি (থাই: ธนบุรี "ঠোন্‌বুরি", অর্থাৎ "ধনপুর") থাইল্যান্ডের রাজধানী ছিলো। ১৭৮২ সালে রাজা প্রথম রাম চাকরি সাম্রাজ্যের রাজধানী হিসেবে ব্যাংকককে বেছে নেন।


title: থাইল্যান্ড

text: থাইল্যান্ড বা তাইল্যান্ড ( "প্রাঠেট্ ঠাই" অর্থাৎ "তাই প্রদেশ") দক্ষিণ-পূর্ব এশিয়ার একটি রাষ্ট্র। এর সরকারি নাম তাইরাজ্য ( "রাৎচা আনাচাক্ ঠাই" অর্থাৎ "তাই রাজ্য")। এর বৃহত্তম শহর ও রাজধানীর নাম ব্যাংকক। থাইল্যান্ড একমাত্র দক্ষিণ-পূর্ব এশীয় রাষ্ট্র যা যুদ্ধকালীন সময় ব্যতীত কখনও কোন ইউরোপীয় বা বিদেশী শক্তির নিয়ন্ত্রণে ছিল না। ১৭৮২ সাল থেকে ১৯৩২ সাল পর্যন্ত দেশটিতে পরম রাজতন্ত্র প্রতিষ্ঠিত ছিল। ১৯৩২ সালে বিদ্রোহীরা একটি অভ্যুত্থান ঘটায় এবং দেশে সাংবিধানিক রাজতন্ত্র প্রতিষ্ঠা করে। তখন থেকে আজ পর্যন্ত থাইল্যান্ড বহু সামরিক ও বেসামরিক সরকারের অধীনে শাসিত হয়েছে। ১৯৩৯ সাল পর্যন্ত দেশটি শ্যামদেশ (থাই: สยาม "সায়াম্") নামে পরিচিত ছিল। ঐ বছর এর নাম বদলে থাইল্যান্ড রাখা হয়। তবে ১৯৪০-এর দশকের শেষের দিকে আবারও একে শ্যামদেশ নামে ডাকা হত। ১৯৪৯ সালে দ্বিতীয়বারের মত থাইল্যান্ড নামটি গ্রহণ করা হয়।


title: থাইল্যান্ড

text: থাইল্যান্ডের মধ্যভাগে রয়েছে একটি বিস্তীর্ণ উর্বর সমভূমি। এই সমভূমির মধ্য দিয়ে দেশের প্রধান নদী চাও ফ্রায়া এবং এর শাখানদী ও উপনদীগুলি প্রবাহিত হয়েছে। এই অঞ্চলে দেশের ধান ও অন্যান্য ফসলের অধিকাংশের আবাদ হয়। মধ্যভাগের সমভূমির পশ্চিম, উত্তর ও পূর্ব দিক ঘিরে রেখেছে পাহাড় ও মালভূমি। পশ্চিমের পর্বতশ্রেণী দক্ষিণ দিকে মালয় উপদ্বীপে প্রসারিত হয়েছে। থাইল্যান্ডের রাজধানী ও বৃহত্তম শহর ব্যাংকক চাও ফ্রায়া নদীর মোহনায় থাইল্যান্ড উপসাগরের তীরে অবস্থিত।


title: ভিয়েনতিয়েন

text: ভিয়েনতিয়েন (; ; , "Viang chan", ) হল লাওসের রাজধানী ও সর্ববৃহৎ শহর। শহরটি থাইল্যান্ড সীমান্তের নিকটে মেকং নদীর তীরে অবস্থিত। ভিয়েনতিয়েন প্রথম রাজধানীর মর্যাদা পায় ১৫৬৩ খৃষ্টাব্দে বর্মীয় শাসনামলে। ভিয়েনতিয়েন ফরাসি শাসনের সময়ও অঞ্চলের রাজধানী ছিল, এবং অর্থনৈতিক সমৃদ্ধির কারণ এখন এটি লাওসের অর্থনীতির কেন্দ্রবিন্দুও বটে।


title: ইন্দোচীন

text:
এই অঞ্চলের ভুগোল মালভুমি ও সমভুমিময়। এর উত্তরে চীন, পুর্বে দক্ষিণ চীন সাগর, দক্ষিণদিকে থাই উপসাগর, পশ্চিমে থাইল্যান্ড।
এই অঞ্চলের মালভুমি এশিয়ার অন্যতম প্রাচীন ঢাল অঞ্চল। এই অঞ্চলে আন্নাম পর্বত আছে।
এই অঞ্চলের মুল নদনদী হল মেকং, টোনলে চাব ,সং কো ইত্যাদি।
উত্তর ভিয়েতনামের রাজধানী ছিল এই শহর। এখন ভিয়েতনামের রাজধানী।
এই শহরের আদি নাম ছিল সায়গণ। এই শহর দক্ষিণ ভিয়েতনামের রাজধানী ছিল। এই শহরেই নেতাজীর শেষ ছবি তোলা হয়েছিল।
এই শহর কম্বোডিয়ার রাজধানী।
এই শহর লাওস দেশের রাজধানী।


title: থিম্ফু

text: থিম্পু ভুটানের পশ্চিম অংশে অবস্থিত দেশটির রাজধানী শহর। শহরটি হিমালয় পর্বতমালার একটি উঁচু উপত্যকায় অবস্থিত। থিম্পু শহরটি আশেপাশের উপত্যকা এলাকায় উৎপাদিত কৃষি দ্রব্যের একটি বাজার কেন্দ্র। এখানে খাবার ও কাঠ প্রক্রিয়াজাত করা হয়। থিম্পু দেশের অন্যান্য অংশ এবং দক্ষিণে ভারতের সাথে একটি মহাসড়ক ব্যবস্থার মাধ্যমে সংযুক্ত। তবে শহরটির সাথে কোন বিমান যোগাযোগের ব্যবস্থা নেই। থিম্পুতে ভুটানের রাজপ্রাসাদ এবং দেশের বৃহত্তম বৌদ্ধমন্দিরগুলির একটি অবস্থিত। অতীতে থিম্পু দেশটির শীতকালীন রাজধানী ছিল (পুনাখা ছিল গ্রীষ্মকালীন রাজধানী)। ১৯৬২ সালে শহরটিকে দেশের স্থায়ী প্রশাসনিক কেন্দ্রে পরিণত করা হয়।


title: তাইয়ুয়ান

text: তাইয়ুয়ান ( , "বিং" (并), "জিনইয়াং" (晋阳) নামেও পরিচিত) হচ্ছে উত্তর চীনের শানশি প্রদেশের রাজধানী এবং সবচেয়ে বড় শহর। এটি চীনের একটি প্রধান প্রস্তুতকারক এলাকা। ঐতিহাসিক কাল থেকে, তাইয়ুয়ান চীনের বহু রাজবংশের রাজধানী বা প্রাদেশিক রাজধানী ছিল, একারণে একে লংচেং (龙城, "ড্রাগন নগর") ডাকা হয়।


title: চেন্নাই

text: চেন্নাই (তামিল: சென்னை) বা পূর্বতন (তামিল: மதறாஸ் "মাড্রাস্") ভারতের তামিল নাড়ু রাজ্যের রাজধানী এবং দেশটির চতুর্থ বৃহত্তম মেট্রোপলিটান শহর। এটি বঙ্গোপসাগরের করমন্ডল উপকূলে অবস্থিত। ৩৬৮ বছরের পুরনো এই শহরের জনসংখ্যা আনুমানিক ৬.৯১ মিলিয়ন (২০০৬); জনসংখ্যার দিক থেকে এটি পৃথিবীর ৩৬তম বৃহত্তম মেট্রোপলিটান শহর।


title: থাট্টা (পাকিস্তান)

text: থাট্টা (; ) পাকিস্তানের সিন্ধু প্রদেশের থাট্টা জেলার একটি ঐতিহাসিক শহর। এটি বানভোর বিভাগের রাজধানী হিসেবে পরিচিতি পাবে। এ শহরটিতে প্রায় ২২০,০০০ লোক বসবাস করে। দেশের সর্ববৃহৎ স্বাদুপানির হ্রদ কিঞ্জরের কাছে এ শহরের অবস্থান। সিন্ধু নদের পশ্চিমাংশে ও আরব সাগরের উপকূলবর্তী এলাকা এটি। থাট্টার প্রধান স্থাপনা হিসেবে রয়েছে মাকলিতে অবস্থিত সমাধিক্ষেত্র। ইউনেস্কো কর্তৃক বিশ্ব ঐতিহ্যবাহী এলাকা হিসেবে এটি তালিকাভূক্ত। এছাড়াও, উল্লেখযোগ্য নিদর্শন হচ্ছে শাহজাহান মসজিদ যা ১৯৯৩ সাল থেকে এ তালিকায় পরীক্ষামূলকভাবে অন্তর্ভুক্ত রয়েছে। সিন্ধু প্রদেশের রাজধানী করাচীর ১০০ কিলোমিটার পূর্বে পার্শ্বে প্রাচীন এ শহরটি ছবিসদৃশ্য। ১৮৫৪ সালে এটিকে পৌরসভায় রূপান্তরিত হয়। তুলা ও সিল্কের লুঙ্গি বা সারঙ্গ এ অঞ্চলের প্রধান উৎপাদিত পণ্য। ইক্ষু প্রধান অর্থকরী ফসল। এছাড়াও, উটেরও প্রধান উৎপাদনক্ষেত্র এটি।


title: টালা ট্যাঙ্ক

text:
শুধু পশ্চিমবঙ্গের নয়, বিশ্বের অন্যতম বৃহত্ খাবার জলের ট্যাংক কলকাতার টালা ট্যাংক। এবার সেই ট্যাংকের শতবর্ষপূর্তি পালিত হচ্ছে। টানা ১০০ বছর ধরে নিরবচ্ছিন্নভাবে কলকাতার মানুষকে পরিশুদ্ধ খাবার জল সরবরাহ করে এক অনন্য নজির স্থাপন করেছে এই টালা ট্যাংক। বিশ্বের বৃহত্তম এই জলের ট্যাংকটি তৈরি হয়েছে গ্যালভানাইজড লোহার চাদর দিয়ে। ১১০ ফুট উচ্চতায় এই ৩২১ ফুট পরিধি বিশিষ্ট ট্যাংকটি দাঁড়িয়ে রয়েছে ৯০ লাখ গ্যালন পানি ধারণ করে। ট্যাংকটির গভীরতা ১৬ ফুট। দিনের ২৪ ঘণ্টাই একদিক দিয়ে পানি সরবরাহ করা হয়, অন্যদিক দিয়ে উত্তর শহরতলির পলতা থেকে পরিশুদ্ধ পানি এসে ভর্তি করে ট্যাংকটি। আর সেই পানি ভূগর্ভস্থ পাইপের মাধ্যমে ছড়িয়ে দেওয়া হয় উত্তর শহরতলির সিঁথি থেকে দক্ষিণ কলকাতার ভবানীপুর (কলকাতা)।ভবানীপুর পর্যন্ত গৃহস্থের ঘরে ঘরে।
ব্রিটিশরাই শুধু লোহালক্কড় দিয়ে তৈরি করেছিল ওই বিশালাকার ট্যাংকটি। ১৯০৯ সালে এর ভিত্তি স্থাপন করা হয়। অবিভক্ত বাংলার তত্কালীন লেফটেন্যান্ট গভর্নর অ্যাডওয়ার্ড বেকার এর ভিত্তি স্থাপন করেন। ওই প্রকল্পের কাজ করেছিল ইংল্যান্ডের লিডসের বিখ্যাত ক্লেটন সন অ্যান্ড কোম্পানি। ট্যাংকটি তৈরি করতে সেই যুগে খরচ হয়েছিল পাঁচ লাখ রুপি।
সময়ের ব্যবধানে টালা ট্যাংক মাথা উঁচু করে দাঁড়িয়ে রয়েছে। কলকাতারও এক গর্বের দ্রষ্টব্য এই ট্যাংক। তবে ভেতরে ঢোকার অনুমতি নেই।


title: কালীঘাট ফলতা রেলওয়ে

text: ভারতে কেএফআর লাইনেই সর্বপ্রথম ব্যবহৃত হয়েছিল তিনটি নবতম ২-৬-২ সাইড ট্যাঙ্ক একে১৬ লোকোমোটিভের একটি। ইংল্যান্ডের স্ট্যাফোর্ডের দ্য ক্যাসল ইঞ্জিন ওয়ার্কস ১৯১৬ সালের নভেম্বরে এই লোকোমোটিভ নির্মাণ করেছিলেন। ১৯১৭ সালের ফেব্রুয়ারি মাসে সেগুলি কেএফআর-এর পরিষেবায় নিযুক্ত হয়। ‘একে’ (AK) বলতে বোঝাত ‘আহমেদপুর-কাটোয়া’। এই ইঞ্জিনগুলি ‘ডেল্টা ক্লাস’ ইঞ্জিন নামেও পরিচিত ছিল। কারণ সবার আগে ইজিপ্সিয়ান ডেল্টা রেলওয়ে এদের অর্ডার দেয়। যদিও ভারতেই এগুলি অধিক সাফল্য লাভ করেছিল। এই সাফল্যের কারণে পরবর্তী বছরগুলিতে এইরকম আরও অনেক লোকোমোটিভ অর্ডার দেওয়া হয়। শেষ অর্ডারটি দেওয়া হয়েছিল ১৯৫৩ সালে। ১৯১৬ সালে ব্যাগনাল লোকোমোটিভের তৈরি করা এমন একটি ইঞ্জিন আজও যুক্তরাজ্যের ফিলিস রাম্পটন ট্রাস্ট-এ সংরক্ষিত আছে।.


title: টালা জলবিদ্যুৎ কেন্দ্র

text: টালা জলবিদ্যুৎ কেন্দ্র বা টালা হাইড্রোইলেক্ট্রিক পাওয়ার স্টেশন () হল ভুটানের চুখা জেলার ওয়াংচু নদীতে নির্মিত জলবিদ্যুৎ কেন্দ্র।এই স্টেশনটি একটি ৯২ মিটার (৩০২ ফুট) লম্বা মাধ্যাকর্ষণ বাঁধ যার একটি বিদ্যুৎ স্টেশন (২৬ ° 50'২৬.৬৬" উত্তর ০৮৯ ° ৩৫'১২.৫৫" পূর্ব) যা ২২ কিলোমিটার (১৪ মাইল) লম্বা সুড়ঙ্গ দিয়ে জলের প্রবাহ তৈরি করে বিদ্যুৎ উৎপাদন করে।ছয়টি ১৭০ মেগাওয়াট পেল্টন টারবাইন-জেনারেটর রয়েছে বিদ্যুৎ কেন্দ্রটিতে। বাঁধ এবং বিদ্যুৎ কেন্দ্রের মধ্যে ৮৬০ (২,৮২২ ফুট) মিটার উচ্চতার একটি জলবাহী মাথা পার্থক্য দেয়।


title: টালা ট্যাঙ্ক

text:
১০০ বছরের বেশি পুরোনো এই জলাধার বা ট্যাঙ্কটির বিভিন্ন অংশে ছিদ্র হয়েছে।ফলে এই ছিদ্র গুলি ট্যাঙ্কের জলধারণ ক্ষমতা কমেছে।এছাড়া কিছু লোহার পাতে ক্ষয় ধরেছে।
সংস্কারের কাজে ব্যয় ধরা হয়েছে প্রায় ৮০ কোটি টাকা। এর মধ্যে অম্রুতের সাহায্য মোট ব্যয়ের এক তৃতীয়াংশ, অর্থাৎ প্রায় ২৬ কোটি টাকা। রাজ্য সরকার দেবে প্রায় ৪৬ কোটি টাকা এবং বাকি আট কোটি দেবে পুরসভা।


title: ডেল্টা এয়ারলাইন্স

text: ডেল্টা এয়ারলাইনস কে তৈরী করা হযেছিল হাফ দাল্যান্ড ডাস্টারস হিসাবে যেটা ১৯২৪ সালের, ৩০সে মে, ম্যাকন, জর্জিয়া তে হওয়া বায়বীয় ফসল ঝাড়া অপারেশন এ অংশগ্রহণ করেছিল| ১৯২৫ সালে কোম্পানী টা মনরো, লুইসিয়ানা তে প্রতিস্থাপিত হয়| কল্লেট ই. উলম্যান নামক একজন মূল পরিচালক এই কোম্পানি টাকে ১৯২৮ সালে ১৩ ই সেপ্টেম্বর কিনে নেন এবং এটার নাম পরিবর্তন করে ডেল্টা এয়ার সার্ভিস রাখে| এই বিমান পরিবহন সংস্থা টি যাত্রী পরিবহন সুরু করে ১৭ জুন, ১৯২৯| এখানে এক জন যাত্রী বসতে পারতেন একটি চেয়ার এ যেটা রাখা ছিল সেখানে যেখানে আগে সাধারণত সার রাখা হত| প্রাথমিক ভাবে এই সংস্থা টির রুট ছিল দক্ষিণ পূর্ব রাজ্য গুলোর মধ্যে|


title: উমিয়া টাউন হল

text: উমিয়া টাউন হল ১৮৮৮ সালের অগ্নিকান্ডের পর নির্মিত হয়েছিল। এটি অগ্নিকান্ডে ধ্বংসপ্রাপ্ত হওয়া পূর্বের টাউন হলের (১৬৬০ সালে নির্মিত) স্থানে নির্মিত হয়। এটি ১৮৯০ সালে সমাপ্তির মুখ দেখে। স্টকহোমের স্থপতি ফ্রেডরিক ওলাস লিন্ডস্ট্রম এর স্থাপত্যের দায়িত্বে ছিলেন। শহুরে অঞ্চল উন্নয়নমূলক প্রকল্পের অধীনে লিন্ডস্ট্রম এই টাউন হলকে নদীতীরের পরেই স্থান দেন। এর প্রধান স্তম্ভ উমে নদীর উপকূলের দিকে (যা শহরের প্রধান প্রবেশমুখ এবং এখনও নাব্য) অবস্থিত।


title: শামীম শিকদার

text: 'স্ট্রাগলিং ফোর্স' ১৯৮২ সালে নির্মিত হয়েছে বাংলাদেশ সরকারের পররাষ্ট্র মন্ত্রণালয়ে। 'একটি মধুর স্বপ্ন' ভাস্কর্যটি চারুকলা ইনসস্টিটিউটে রাখা আছে যা ১৯৮৩ সালে নির্মিত। আশা ও উদ্দীপনার একটি পাখি নামের ভাস্কর্যটি ঢাকার ফার্মগেটে অবস্থিত মাদার তেরেসা চ্যারিটি হাসপাতালে স্থাপিত হয়েছে ১৯৯৪ সালে। রাষ্ট্রীয় অতিথি ভবন পদ্মায় তার নির্মিত ভাস্কর্য আছে। ঢাকা বিশ্ববিদ্যালয়ের আনোয়ার পাশায় তার নির্মিত অনেক ভাস্কর্য আছে।


title: উমিয়া টাউন হল

text: ফ্রেডরিক ওলাস লিন্ডস্ট্রম - যিনি ১৮৮৯-৯০ সালে উমিয়া শহর গীর্জার নীলনকশা তৈরি করেছিলেন, এই টাউন হল নির্মাণের জন্যও নিয়োজিত হন লিন্ডস্ট্রম ওলন্দাজ রেনেসাঁ ধাঁচকেই পছন্দ করেছিলেন, যাতে একটি নির্দিষ্ট অপ্রতিসাম্যতা রয়েছে। এর নানা চূড়া একাধিক উচ্চতা ও আকারে তৈরি হয়েছিল। অন্যথায় এর স্থম্ভ টান এবং লাল ইট দিয়ে নির্মিত। এর পোর্টালগুলো জানালাকে ঘিরে ছিল এবং অন্যান্যকিছু হালকা বেলেপাথর দিয়ে তৈরি। অর্থনৈতিক কারণে কিছু স্থানে সস্তা পেটা লোহা দিয়ে তৈরি হয়েছে। এর সাথে সামঞ্জস্যপূর্ণ তেলরংও ব্যবহৃত হয়েছে।


title: উমিয়া টাউন হল

text: ২রা জুলাই, ১৮৯২ সালে ভিক্টর রিয়েডবার্গ ও জর্জ ভন রোসেন উমিয়া সিটি কাউন্সিলে ভাস্কর্যবিদ অস্কার বার্গের সুপারিশ লেখেন। বার্গ বিচারের দেবী জাস্টিটিয়ার ভাস্কর্য নির্মাণ করতে চেয়েছিলেন। ভাস্কর্যে পশ্চিমদিকের ত্রিকোণ ধারে কিছু আঁকা বিষয়ও থাকবে যা পুরাতন পুলিশ স্টেশনের ওপরে থাকবে এবং বর্তমানে এখানে দেয়াল উঠেছে। ১৮৮৮ সালের ভয়াবহ অগ্নিকাণ্ডের পর সিটি কাউন্সিল ঠিক করে যে এই খরচ তাদের পক্ষে বহন করা সম্ভব হবে না। একই কারণে হেলমার অসলান্ডের ভাই এলি অসলান্ড ৫০০ ক্রাউনে ভাস্কর্যটি নির্মাণের প্রস্তাবও ত্যাগ করা হয়। তাই, টাউন হলের পশ্চিম পাশের বাড়ির ত্রিকোণ ধারে অবস্থিত আজকের কুলুঙ্গি কোন মূর্তি ছাড়া খালি দাঁড়িয়ে রয়েছে।


title: নিকোলা টেসলা

text:
রেডিও তরঙ্গ দারা সংক্রমন এর সম্ভাবনা বিষয়ক টেসলার তত্ত্ব নিয়ে ১৮৯৩ সালে সেন্ট লুইসে,মিসরিতে ফ্রাঙ্কলিন ইনস্টিটিউট এ আলোচনা করা হয়। টেসলার গবেষণা এবং নীতি অনেক কিছুই সংবাদমাধ্যমে প্রকাশিত হয়। রেডিওর উন্নতিতে ব্যবহা্রকৃত অনেক যন্ত্রপাতি যেমন টেসলা কয়েল ব্যবহার করা হয়।
১৮৯৬ সালে রেডিওর তরঙ্গের পরীক্ষা করা হয়েছিল গালবার হোটেলে যেখানে তিনি থাকতেন।১৮৯৮ সালে তিনি একটি রেডিও নিয়ন্ত্রণকারী নৌকা তৈরি করেন যা টেলিযোগাযোগের কাজে লাগে এবং এটি মাদিসন স্কয়ারে গার্ডেন তড়িৎ প্রদর্শনীতে করা হয়।তিনি এর কাযকারিতা ব্যাখ্যা করেন যা একধরণের যাদু এবং একটি প্রশিক্ষিত বানর দারা নিয়ন্ত্রিত ছিল।টেসলা তার রেডিও সম্পর্কিত সকল মতবাদ,চিন্তাভাবনা আমেরিকান সেনাবাহিনীর কাছে বিক্রি করতে চেয়েছিল কিন্তু আমেরিকান সেনাবাহিনী সেখানে কোন আগ্রহ দেখায় নি।প্রথম বিশযুদ্ধ পর্যন্ত রেডিও বেশ প্রয়োজনীয় যন্ত্র ছিল এবং পরে তা অনেক দেশের সেনাবাহিনীতে ব্যবহার করা হয়।১৮৮৯ সালের ১৩ মে টেসলা যখন শিকাগোতে ভ্রমন করছিলেন তখন তিনি একটি বাণিজ্যিক ক্লাবকে সয়ঙ্কক্রিয় টেলিযোগাযোগ এর সুবিধা দেখিয়েছিলেন।
১৯০০ সালে তিনি ট্রান্সমিটিং তড়িৎশক্তি এবং তড়িৎ ট্রান্সমিটার এর অনুমোদন লাভ করেন।যখন মার্কনি ১৯০১ সালে প্রথম রেডিও সম্প্রচার করে। তিনি দাবি করেন এটি তার সহযোগিতায় করা হয়েছে।এটি ছিল রেডিও আবিষ্কারের মুহূর্তে বিভিন্ন ধারণা এবং বিজ্ঞানীদের মধ্যে যুদ্ধে।১৯৪৩ সালে আদালত রায় দেয় যে, মার্কনির যুক্তি গ্রহণযোগ্য এবং সব ধারণা একই ছিল না।


title: বাংলাদেশের পর্যটন

text: বিশ্বের দীর্ঘতম সমুদ্র সৈকত হচ্ছে কক্সবাজার। প্রতিদিন অসংখ্য পর্যটক কক্সবাজারে ভ্রমণে আসছে। কক্সবাজার সৈকতে গেলে দেখা যায় অভাবনীয় দৃশ্য। হাজার হাজার নারী-পুরুষ শিশুর অপূর্ব মিলনমেলা। তাদের আনন্দ উচ্ছ্বাসে মুখরিত সাগর তীর। ভাটার টানে লাল পতাকার সতর্ক সংকেত না মেনে আবেগ আর উচ্ছ্বাসে মেতে সমুদ্রের পানিতে নেমে দুর্ঘটনার শিকারও হচ্ছে অনেক পর্যটক।কক্সবাজার সমুদ্র সৈকতে পানিতে ডুবে প্রাণহানির ঘটনা যাতে আর না ঘটে সে জন্য নেটিং ব্যবস্থার পরিকল্পনা নেয়া হলেও এ পরিকল্পনা আলোর মুখ দেখেনি। শহরের অভ্যন্তরে ব্যাপকভাবে পাহাড় কাটা, বনাঞ্চল নিধন, সরকারি খাসজমি দখল করে অবৈধ ইমারত গড়ে ওঠার কারণে পর্যটন শহর এখন শ্রীহীন। তবুও কক্সবাজারের টানে পর্যটকরা আসছে। কক্সবাজার সমুদ্র সৈকত, ইনানিতে পাথরের সৈকত, মহেশখালীর আদিনাথ মন্দির, হিমছড়ির ঝরনা, ডুলহাজারা সাফারিপার্কসহ কক্সবাজার জেলার পর্যটন স্পটগুলোতে পর্যটকদের উপচেপড়া ভিড় লেগেই আছে।


title: কক্সবাজার জেলা

text: পৃথিবীর দীর্ঘতম (১২০ কিলোমিটার দীর্ঘ) কক্সবাজার সমুদ্র সৈকত। এটি বাংলাদেশের একটি বৃহৎ পর্যটন কেন্দ্র। এখানে ২ শতাধিক বড় হোটেল, ৫ শতাধিক অন্যান্য হোটেল রয়েছে। এখানে একটি ঝিনুক মার্কেট ও একটি বার্মিজ মার্কেট রয়েছে, যেখানে মায়ানমার, থাইল্যান্ড ও চীনের বিভিন্ন সামগ্রী পাওয়া যায়।


title: কক্সবাজার

text: দীর্ঘ সমুদ্র সৈকত ছাড়াও কক্সবাজারে সৈকত সংলগ্ন আরও অনেক দর্শনীয় এলাকা রয়েছে যা পর্যটকদের জন্য প্রধান আকর্ষণের বিষয়। সৈকত সংলগ্ন আকর্ষণীয় এলাকাগুলোর মধ্যে রয়েছে ইনানী সমুদ্র সৈকত যা কক্সবাজার শহর থেকে প্রায় ৩৫ কি.মি দক্ষিণে অবস্থিত। অভাবনীয় সৌন্দর্যে ভরপুর এই সমুদ্র সৈকতটি কক্সবাজার থেকে রাস্তায় মাত্র আধঘণ্টার দূরত্বে অবস্থিত। পরিষ্কার পানির জন্য জায়গাটি পর্যটকদের কাছে সমুদ্রস্নানের জন্য উৎকৃষ্ট বলে বিবেচিত।


title: কাস্পিয়ান সাগর

text: কাস্পিয়ান সাগর আয়তনে অনুসারে পৃথিবীর বৃহত্তম আবদ্ধ জলাশয়। একে পৃথিবীর বৃহত্তম হ্রদ হিসেবে আখ্যায়িত করা হয়েছে যার আয়তন একটি সম্পূর্ণ সাগরের সমান। এর পৃষ্ঠতলীয় ক্ষেত্রফল ৩৭১,০০০ বর্গ কিলোমিটার (১৪৩,২৪৪ বর্গ মাইল) এবং আয়তন ৭৮,২০০ ঘন কিলোমিটার (১৮,৭৬১ ঘন মাইল)।


title: বাংলাদেশের পর্যটন

text:
কুয়াকাটা বাংলাদেশের দক্ষিণ-পশ্চিমাঞ্চলের একটি সমুদ্র সৈকত ও পর্যটনকেন্দ্র। কুয়াকাটা দেশের "দ্বিতীয়" বৃহত্তম সমুদ্রসৈকত। বরিশাল বিভাগের শেষ মাথায় পটুয়াখালী জেলার কলাপাড়া উপজেলার লতাচাপলী ইউনিয়নের সর্ব দক্ষিণে এ সমুদ্রসৈকত। দৈর্ঘ্য ১৮ কিমি এবং প্রস্থ ৩ কিমি। পটুয়াখালী জেলার কলাপাড়া উপজেলার লতাচাপলী ইউনিয়নে কুয়াকাটা অবস্থিত। ঢাকা থেকে সড়কপথে এর দূরত্ব ৩৮০ কিলোমিটার, বরিশাল থেকে ১০৮ কিলোমিটার।
পর্যটকদের কাছে কুয়াকাটা "সাগর কন্যা" হিসেবে পরিচিত। কুয়াকাটা দক্ষিণ এশিয়ার একমাত্র সৈকত যেখান থেকে সূর্যোদয় এবং সূর্যাস্ত দুটোই দেখা যায়, সব চাইতে ভালোভাবে সূর্যোদয় দেখা যায় সৈকতের গঙ্গামতির বাঁক থেকে আর সূর্যাস্ত দেখা যায় পশ্চিম সৈকত থেকে।
প্রাকৃতিক সৌন্দর্যের লীলাভূমি কুয়াকাটা। বর্তমানে সমুদ্রের করাল গ্রাসে প্রশস্ততা কিছুটা কমেছে। কুয়াকাটা পরিচ্ছন্ন সৈকত আর কক্সবাজারের চেয়ে অনেক কম কোলাহল। যারা একটু নিরিবিলি সৈকত পছন্দ করেন তাদের জন্য বেড়ানোর আদর্শ জায়গা কুয়াকাটা। সৈকত ঘেঁষেই আছে সারি সারি নরিকেল বাগান। এখানকার অন্যতম আকর্ষণ সমুদ্রের ঢেউ। ঢেউগুলো যখন এসে পায়ের ওপর আছড়ে পড়ে, তখন স্নিগ্ধতা মন ছুঁয়ে যায়। কুয়াকাটা সমুদ্র সৈকত থেকে ১০ কিলোমিটার পূর্বদিকে রয়েছে আকর্ষণীয় স্থান গঙ্গামতির চর। সমুদ্র সৈকত কুয়াকাটার জিরোপয়েন্ট থেকে মাত্র দেড় কিলোমিটার পূর্বদিকে গড়ে তোলা হয়েছে পরিকল্পিত ইকোপার্ক। ৭০০ একর জায়গাজুড়ে এ পার্কটি অবস্থিত। এ পার্কের বাগানে বিভিন্ন প্রজাতির ফলদ, বনজ ও শোভাবর্ধনকারী ৪২ হাজার বৃক্ষ রয়েছে।


title: মেরিন ড্রাইভ কক্সবাজার

text: মেরিন ড্রাইভ কক্সবাজার ৮০ কিলোমিটার দীর্ঘ একটি সড়ক, যা বঙ্গোপসাগর এর পাশ দিয়ে কক্সবাজারের কলাতলী সৈকত থেকে টেকনাফ পর্যন্ত বিস্তৃত। এটি বর্তমানে পৃথিবীর দীর্ঘতম মেরিন ড্রাইভ সড়ক। ২০১৭ সালের ৬ মে এটি বাংলাদেশের বর্তমান প্রধানমন্ত্রী শেখ হাসিনা উদ্বোধন করেন।।


title: সোনাদিয়া দ্বীপ

text: অপরূপ সৌন্দর্যের আধার এ দ্বীপ কক্সবাজার শহর থেকে ৭ কিলোমিটার উত্তর পশ্চিমের দূরে সাগর গর্ভে অবস্থিত। দ্বীপটির আয়তন প্রায় ৯ বর্গকিলোমিটার। তিন দিকে সমুদ্র সৈকত,সাগর লতায় ঢাকা বালিয়াড়ি, কেয়া- নিশিন্দার ঝোপ, ছোট-বড় খাল বিশিষ্ট প্যারাবন। বিচিত্র প্রজাতির জলচর পাখি দ্বীপটিকে করেছে অনন্য বৈশিষ্ট্য মন্ডিত। এটি মহেশখালী কেনেল দ্বারা কক্সবাজারের মূল ভূখন্ড থেকে বিছিন্ন হয়েছে।


title: ইনানী সমুদ্র সৈকত

text: কক্সবাজার থেকে টেকনাফ পর্যন্ত দীর্ঘ একশো বিশ কিলোমিটার সমুদ্র সৈকতের মধ্যে সবচেয়ে আকর্ষণীয় ইনানী সৈকত।


title: কক্সবাজার ইন্টারন্যাশনাল ইউনিভার্সিটি

text: কক্সবাজার ইন্টারন্যাশনাল ইউনিভার্সিটি ২০১৩ সালে প্রতিষ্ঠিত হয়। এর স্থায়ী ক্যাম্পাস ডায়নামিক কক্স কিংডম, কলাতলি মোড়ে অবস্থিত। এটি কক্সবাজার জেলার একমাত্র সরকার ও ইউ জি সি অনুমোদিত বেসরকারি বিশ্ববিদ্যালয়। এটি বাংলাদেশের সর্বদক্ষিণের একমাত্র বিশ্ববিদ্যালয়। বিশ্ববিদ্যালয় থেকে পৃথিবীর দীর্ঘতম সমুদ্র সৈকত কক্সবাজার সী বিচ দেখা যায়।


title: পারকি সমুদ্র সৈকত

text: চট্টগ্রাম শহর থেকে “পারকি বীচের” দূরত্ব প্রায় ৩৫ কিঃমিঃ। যেতে সময় লাগবে ১ ঘন্টা। এটা মূলত কর্ণফুলী নদীর মোহনায় অবস্থিত। অর্থাৎ কর্ণফুলী নদীর মোহনার পশ্চিম তীরে পতেঙ্গা সমুদ্র সৈকত এবং পূর্ব-দক্ষিণ তীরে পারকী সমুদ্র সৈকত। চট্টগ্রাম সার কারখানা ও কাফকো যাওয়ার পথ ধরে এই সৈকতে যেতে হয়।পারকী একটি উপকূলীয় সমুদ্র সৈকত। একসময় বাংলাদেশে সমূদ্র সৈকত বলতে শুধু কক্সবাজার এবং পতেঙ্গা সৈকতকে মনে করা হলেও বর্তমানে পর্যটদের কাছে পারকী সৈকত বেশ জনপ্রিয় হচ্ছে। পারকীর চর হিসেবে পরিচিত এ সৈকত চট্টগ্রাম জেলার আনোয়ার থানায় অবস্থান।


title: মশা

text: সকল মাছির মত, মশার জীবনচক্র চারটি পর্যায়ে বিভক্ত: ডিম, শূক, মুককীট, এবং পূর্ণাঙ্গ মশা। বেশির ভাগ প্রজাতির পূর্ণাঙ্গ নারী মশা বদ্ধ পানি বা জলাশয়ে ডিম পাড়ে; কিছু পানির কাছাকাছি ডিম পাড়ে, বাকিরা জলজ উদ্ভিদে ডিম পাড়ে। প্রত্যেক প্রজাতি ডিম পাড়ার জন্য পানিতে বা পানির কাছাকাছি অবস্থান নির্বাচন করে এবং পারিপার্শ্বকতার সাথে খাপ খাইয়ে নেয়। কিছু হৃদে ডিম ছাড়ে, কিছু সাময়িক ডোবায় ডিম ছাড়ে, কিছু জলাভূমিতে ডিম ছাড়ে, আবার কিছু লবণাক্ত জলাভূমিতে ডিম ছাড়ে। লবণাক্ত পানিতে ডিম পাড়া মশাদের মধ্যে সমান সংখ্যক প্রজাতি বাড়িতে পরিষ্কার পানিতে ও লবণাক্ত পানিতে ডিম পাড়ে, যার এক-তৃতীয়াংশ সমুদ্রের পানিতে এবং বাকিরা লবণাক্তরার সাথে খাপ খাইয়ে নেয়।


title: মশা

text:
প্রজাতি অনুযায়ী মশার ডিম পাড়ার ধরনের পার্থক্য রয়েছে। সবচেয়ে সহজ পদ্ধতি হল নারী মশা পানির উপরে উপর নীচে উড়াউড়ি করে এবং পানিতে ডিম ছাড়ে। এটা মূলত অ্যানোফিলিস প্রজাতি বেশি করে থাকে। অ্যানোফিলিস প্রজাতির ডিম অনেকটা চুরুটের আকৃতির এবং দুই পাশে পানিতে ভেসে থাকার উপাদান রয়েছে। কিছু প্রজাতির পূর্ণাঙ্গ নারী মশা তার জীবনচক্রে ১০০-২০০টি ডিম দিতে পারে।
মশার শূকে খাবার উপযোগী মুখসহ সুগঠিত মাথা, পা-হীন বক্ষস্থল, ও বিভক্ত পেট থাকে। লাভা চারটি স্তরে বৃদ্ধি পেয়ে মুককীটে পরিণত হয়।


title: মশিউর রহমান

text: ছাত্র জীবন থেকেই তিনি সক্রিয় রাজনীতিতে অংশগ্রহণ করেন। দ্বিতীয় মহাযুদ্ধের সেই সময়ই তিনি বার্মা গমন ও যুদ্ধাহতদের সেবায় আত্মনিয়োগ করেন। ৪০ দশকের দুর্ভিক্ষের সময় রংপুরের চরাঞ্চলে যখন প্লেগের প্রাদুর্ভাব দেখা দেয় তখন জীবনের মায়া ত্যাগ করে তিনি জনগনের সেবায় আত্মনিয়োগ করেন। তাঁর সেবার স্বীকৃতি স্বরূপই তাঁর নামানুসারে একটি চরের নাম করন করা হয় ‘যাদুর চর’। ১৯৪৬ সালে হিন্দু-মুসলমান দাঙ্গার সময় সহিংসতার বিরুদ্ধে ও হিন্দু-মুসলিম সমপ্রীতির লক্ষ্যে হত্যাযজ্ঞের বিভৎসতার ছবি তুলে যাদু মিয়া একটি বিশেষ বুলেটিন প্রকাশ করেছিলেন। ৪০-এর শেষের দিকে তিনি ইয়াং ম্যান এসোসিয়েশন অব পাকিস্তানের পূর্ব পাকিস্তানের প্রধান ছিলেন।


title: চিকুনগুনিয়া

text: এই ভাইরাসটি মশার কামড়ের মাধ্যমে মানব শরীরে প্রবেশ করে। এডিস গণের দুটি প্রজাতি এডিস ইজিপ্টি ও এডিস এলবোপিকটাস এই ভাইরাসের বাহক হিসেবে পরিচিত। তারা মূলত দিনের আলোতে কাঁমড় দিয়ে থাকে। মানুষ ছাড়াও কয়েকটি প্রাণি বানর, পাখি, তীক্ষ্ণ দন্ত প্রাণী যেমন ইঁদুরে এই ভাইরাসের জীবনচক্র বিদ্যমান। রোগ সাধারণত রক্ত পরীক্ষা করে ভাইরাসের আরএনএ বা ভাইরাসের এন্টিবডির মাধ্যমে নির্ণয় করা হয়। এই রোগের উপসর্গকে অনেক সময় ডেঙ্গু জ্বর এবং জিকা জ্বরের সাথে ভুল করে তুলনা করা হয়। একক সংক্রমণের পর এটি বিশ্বাস করা হয় যে, বেশিরভাগ মানুষই অনাক্রম্য হয়ে পড়ে। এখানেই ডেঙ্গু ভাইরাসের সাথে এর পার্থক্য কারণ ডেঙ্গু ভাইরাস শুধু স্তন্যপায়ীদের আক্রান্ত করে।


title: গোদ রোগ

text: ফাইলেরিয়া নামক গোল কৃমির জীবন চক্রকে পাঁচটি ধাপে ভাগ করা যায়। মানবদেহের ভেতর নর ও নারী ফাইলেরিয়ার মিলনের পর হাজার হাজার মাইক্রোফাইলেরিয়ার জন্ম হয়। মশা যখন রক্ত পান করে তখন এগুলো মশার পেটে চলে যায়। মশার ভেতর এরা খোলস পালটায় এবং লার্ভায় পরিণত হয়। সেই মশা যখন আবার মানুষের রক্ত খেতে যায় তখন লার্ভাগুলো মানবদেহে প্রবেশ করে। পরবর্তী এক বছরে সেই লার্ভাগুলো আরো দুইবার খোলস পালটিয়ে দুটি ধাপ অতিক্রম করে এবং পূর্নতা প্রাপ্ত হয়।


title: ভেন রেখাচিত্র

text: মানুষ ও পেঙ্গুইন দ্বিপদী- তাই তারা কমলা বৃত্তে জায়গা করে নেবে; আবার যেহেতু তারা উড়তে পারে না, তাই তারা কমলা বৃত্তের বাম পার্শ্বে অর্থাৎ কমলা বৃত্তের যে অংশটি নীল বৃত্তের সাথে অধিক্রমণ করছে না, সেখানে অবস্থান করবে। মশার ছয়টি পা আছে এবং উড়তে পারে, তাই মশার অবস্থান বিন্দু হবে নীল বৃত্তের সেই অংশে যেটি কমলা বৃত্তকে অধিক্রমণ করছে না। যে সকল প্রাণী দ্বিপদী নয়, আবার উড়তেও পারে না (যেমন- তিমিমাছ ও মাকড়সা) তারা উভয় বৃত্তের বাইরে অবস্থিত বিন্দুগুলো দিয়ে সূচিত হবে।


title: মেদচেজির

text: মেদচেজির (বাংলা: "জোয়ার") হল একটি তুর্কি টিন-ড্রামা যা ১৩ই সেপ্টেম্বর থেকে ২০১৫-এর জুন পর্যন্ত তুরস্কের স্টার টিভিতে সম্প্রচারিত হয়। এটি মার্কিন ধারাবাহিক দ্য ও. সি. এর পুনর্নির্মাণ। নাটকটিতে তুরস্কের ইস্তাম্বুলের আলতিনকয় এলাকার সমুদ্রতটে অবস্থিত একদল কিশোর-কিশোরী ও তাঁদের পরিবারের কাল্পনিক জীবন তুলে ধরা হয়েছে। এর ঘটনা মূলতইয়ামান কোপার নামক এক দরিদ্র পরিবারের ছেলের জীবনকে কেন্দ্র করে প্রবাহিত হয়েছে যে তার কৈশোর জীবনে এক বিপর্যস্ত পরিবার এবং দারিদ্র্যের কশাঘাতের মধ্য দিয়ে বড় হয়েছে। সে মিরা নামক এক ধনী কিশোরীর প্রেমে পড়ে, এবং মিরা ও মিরার পরিবারের মন জয় করার জন্য বহু কঠিন পরিস্থিতির মোকাবিলা করে।


title: হ্যালাম ফো (চলচ্চিত্র)

text: হ্যালাম ফো একটি মিষ্টি চেহারার মানসিকভাবে বিপর্যস্ত কিশোর। জীবন সম্বন্ধে তার অভিজ্ঞতার দৌড় বাবার এস্টেটের সীমা পর্যন্তই। তার প্রিয় শখ ঈক্ষণকামের (লুকিয়ে অন্যদের বিশেষত তাদের যৌনক্রিয়া দেখা) মাধ্যমেই সে অভিজ্ঞতাগুলো অর্জন করে। তার বিশ্বাস, দুই বছর আগে পানিতে ডুবে তার মা'র মৃত্যুর জন্য দায়ী তার সৎ মা "ভেরাইটি"। তার বোন বিশ্ববিদ্যালয়ে যোগ দেয়ার জন্য বাড়ি ত্যাগ করে। তার বাবা ও সৎ মা চায় সেও বাড়ি ছেড়ে যাক। কিন্তু মা'র মৃত্যুর কারণ জানার জন্য সে যেতে অস্বীকৃতি জানায়। এদিকে ভেরাইটি হ্যালামের ডায়রির মাধ্যমে তাকে ব্ল্যাকমেইল করে বাড়ি ত্যাগে বাধ্য করে। এই ব্ল্যাকমেইলের একটি অংশ ছিল হ্যালামের সাথে ভেরাইটির সেক্স। যাহোক, বাবা ও সৎ মা'র কাছ থেকে পালিয়ে হ্যালাম এডিনবরা চলে যায়।


title: মশা

text: মশা এক প্রকারের ছোট মাছি প্রজাতির পতঙ্গ। অধিকাংশ প্রজাতির স্ত্রীমশা স্তন্যপায়ী প্রাণীর রক্ত পান করে থাকে। মেরুদণ্ডী প্রাণীর, যেমন স্তন্যপায়ী প্রাণী, পাখি, সরীসৃপ, উভচর প্রাণী এবং এমনকি কিছু মাছের শরীর থেকে রক্ত শোষণ করে হাজার রকমের প্রজাতি আছে। যদিও যেসব প্রাণীর শরীর থেকে রক্ত শুষে নেয় তা তাদের শরীরের তুলনায় খুবই অল্প, কিন্তু কিছু মশা রোগজীবাণু সংক্রামক। মশার মাধ্যমে ম্যালেরিয়া, ডেঙ্গু, ফাইলেরিয়া, পীতজ্বর, জিকা ভাইরাস প্রভৃতি রোগ সংক্রমিত হয়ে থাকে।


title: মাশা এবং বিয়ার

text:
কার্টুনটির ইংরেজি সংস্করণের মাশা চরিত্রে কণ্ঠ দিয়েছেন এলসি ফিসার।
রাশিয়ার এক গহীন বনে বসবাস করে মাশা। তার বাড়িতে সে ছাড়াও রয়েছে একটি শুকুর, ছাগল এবং কুকুর। মাশা, পুরো বনের অন্যান্য প্রাণীদেরকে তার সাথে খেলতে বাধ্য করে বলে সবাই তাকে বেশ ভয় পায়। এক সুন্দর সকালে মাশা হঠাৎ তার বাড়ির সামনে একটি সুন্দর প্রজাপতি দেখে, এবং তাকে ধরতে চেষ্টা করে এবং প্রজাপতির পেছন পেছন ভালুকের বাসার ভেতর ঢুকে পরে। এই সময় ভালুক মাছ ধরতে বাইরে ছিল। যাই হোক খোলা বাসায় খেলতে খেলতে মাশা তা প্রায় উল্টা-পাল্টা করে ফেলে। ভালুক বাসায় ফিরলে অবস্থা দেখে মাশাকে তার বাসা থেকে বের করে দেয়ার চেষ্টা চালালে ব্যার্থ হয় এবং দুইজনের মধ্যে বন্ধুত্ব হয়ে যায়।


title: রামধনু পতাকা (এলজিবিটি আন্দোলন)

text: গয়না, জামাকাপড় ও অন্যান্য অনেক ব্যক্তিগত দ্রব্যসামগ্রীর উপর রামধনু পতাকার বহুল প্রয়োগ দেখা যায়। রামধনু পতাকার রংগুলি নিয়মিত এলজিবিটি পরিচিতি ও সংহতির প্রদর্শক হিসেবে ব্যবহৃত হয়। সাম্প্রতিক বছরগুলিতে এলজিবিটি আত্মাভিমান ও পরিচিতি প্রতীক হিসেবে রামধনু রংগুলি এতটাই বিশ্বজনীনতা লাভ করেছে যে, এটি অন্য সমস্ত এলজিবিটি প্রতীকগুলিকে (যেমন গ্রিক লাম্বডা অক্ষর ও গোপালি ত্রিভূজ) প্রতিস্থাপিত করে দিয়েছে। গয়নার ক্ষেত্রে একটি সাধারণ সামগ্র হল "প্রাইড নেকলেস" বা "ফ্রিডম রিংস্"। এগুলিতে ছয় রঙের ছ’টি আংটি একটি হারে গাঁথা থাকে। এছাড়া রামধনু-রঙা চাবির রিং ও মোমবাতিও পাওয়া যায়। ১৯৯৯ সালে মন্ট্রিল শহরের বিউড্রাই মেট্রো স্টেশনটি এটির নকশায় রামধনু রঙের উপাদান দিয়ে পুনর্নির্মাণ করা হয়। এই স্টেশনটি হল শহরের গে ভিলেজের মেট্রো স্টেশন।


title: রামধনু পতাকা (এলজিবিটি আন্দোলন)

text: রামধনু পতাকা (ইংরেজি: rainbow flag) হল নারী-সমকামী, পুরুষ-সমকামী, উভকামী ও রূপান্তরকামী (এলজিবিটি) আত্মাভিমান (প্রাইড) ও এলজিবিটি সামাজিক আন্দোলনগুলির একটি প্রতীক। এই পতাকাকে সচরাচর পুরুষ-সমকামী আত্মাভিমান পতাকা (ইংরেজি: gay pride flag) ও এলজিবিটি আত্মাভিমান পতাকা (ইংরেজি: LGBT pride flag) বলা হয়। এই পতাকার রংগুলি এলজিবিটি সমাজের বৈচিত্র্যকে প্রতিফলিত করে। এলজিবিটিকিউ+ অধিকার পদযাত্রাগুলিতে প্রায়শই এই পতাকাটি পুরুষ-সমকামী আত্মাভিমানের প্রতীক হিসেবে ব্যবহৃত হয়। রামধনু পতাকার উৎসস্থল নর্দার্ন ক্যালিফোর্নিয়া হলেও, এখন এটি সারা বিশ্বেই ব্যবহৃত হয়।


title: রামধনু পতাকা (এলজিবিটি আন্দোলন)

text: রামধনু পতাকার অনেকগুলি রূপান্তর ব্যবহৃত হয়ে আসছে। এর মধ্যে সুপরিচিত একটি রূপান্তরে পতাকার মধ্যস্থলে সাদা রঙে গ্রিক লাম্বডা (ছোটো হাতের) অক্ষরটি দেখা যায়। আরেকটি সুপরিচিত রূপান্তরে পতাকার উপরের বাঁ দিকের কোণে একটি গোলাপি ত্রিভূজ বা কালো ত্রিভূজ দেখা যায়। অন্যান্য রংও ব্যবহৃত হয়েছে। যে রকম, যাঁরা এইডস রোগে প্রাণ হারিয়েছেন, তাঁর প্রতীক হিসেবে একটি কালো ডোরা-কাটা দাগ যুক্ত করা হয়। জাতীয় পতাকা বা আঞ্চলিক পতাকার পুরুষ-সমকামী সংস্করণ হিসেবেও প্রায়শই রামধনু রংগুলি ব্যবহৃত হয়। যেমন, মার্কিন যুক্তরাষ্ট্রের জাতীয় পতাকা থেকে লাল ও সাদা ডোরা-কাটা দাগগুলি বাদ দিয়ে সেখানে রামধনু রংগুলি ব্যবহার করা হয়। ২০০৭ সালে টেক্সাসের হিউস্টনের আত্মাভিমান পদযাত্রায় প্রাইড ফ্যামিলি ফ্ল্যাগ প্রবর্তিত হয়।


title: রামধনু পতাকা (এলজিবিটি আন্দোলন)

text: ১৯৭৮ সালের ২৭ নভেম্বর ঘোষিত পুরুষ-সমকামী সান ফ্রান্সিসকো সিটি সুপারভাইজার হার্ভে মিল্ক নিহত হওয়ার পর রামধনু পতাকার চাহিদা বেড়ে যায়। চাহিদার জোগান দেওয়ার জন্য প্যারামাউন্ট ফ্ল্যাগ কোম্পানি একটি বিশেষ নকশার রামধনু পতাকা বিক্রি করতে শুরু করে। এই পতাকায় লাল, কমলা, হলুদ, সবুজ, আসমানি নীল, নীল ও বেগনি রঙের সংগৃহীত রামধনু বুনন কাপড়ের সাতটি ডোরা-কাটা দাগ ব্যবহৃত হয়েছিল। বেকারের পতাকার এই নকশাটি পছন্দ হয়নি। তিনি নিজেও হট পিঙ্ক রংটি বুনন কাপড় না পাওয়ায় বর্জন করেন। অন্যদিকে সান ফ্রান্সিসকো-ভিত্তিক প্যারামাউন্ট ফ্ল্যাগ কোম্পানি পোক ও পোস্টের দক্ষিণপশ্চিম কোণে অবস্থিত নিজস্ব খুচরো ভাণ্ডার থেকে রেইনবো গার্লস পতাকার অতিরিক্ত মজুত দ্রব্য বিক্রি করতে শুরু করে। এই ভাণ্ডারেরই কর্মচারী ছিলেন বেকার।


title: রামধনু পতাকা (এলজিবিটি আন্দোলন)

text: ১৯৯৪ সালে স্টোনওয়াল দাঙ্গার ২৫তম বার্ষিকীতে পতাকার স্রষ্টা বেকারকে বিশ্বের বৃহত্তম রামধনু পতাকাটি সৃষ্টি করতে বলা হয়। পরিকল্পনা করতে কয়েক মাস সময় লাগে। একদল স্বেচ্ছাসেবক প্রত্যেকটি কাজ সুষ্ঠুভাবে সম্পন্ন করার দায়িত্ব নেন। পতাকাটিতে মূল ছয়টি রং ব্যবহার করা হয় এবং এটির প্রস্থ দাঁড়ায় তিরিশ ফুট। স্টোনওয়াল বার্ষিকী অনুষ্ঠান একবার শেষ হয়ে যাওয়ার পর পুনরায় বার্ষিকী অনুষ্ঠান পালনের অর্থ সংগ্রহের জন্য পতাকাটির এক-ফুট করে অংশ এক-একজন স্পনসরের হাতে তুলে দেওয়া হয়। পরে পতাকার অতিরিক্ত বড়ো অংশগুলি সমকামী অধিকার আন্দোলনকর্মীদের কাছে পাঠিয়ে দেওয়া হয়। তাঁরা সারা বিশ্বে প্রাইড প্যারেড ও এলজিবিটি পদযাত্রায় সেগুলি ব্যবহার করতে থাকেন। "গিনেস বুক অফ ওয়ার্ল্ড রেকর্ড" অনুসারে এটিই বিশ্বের বৃহত্তম পতাকা।


title: এইচআইভি

text: এইচআইভি ভাইরাসের কণা গোলাকার। গোলকটির ব্যাস ১০০ ন্যানোমিটার () এবং লিপিড নির্মিত দ্বিস্তরী ঝিল্লি () দ্বারা আবৃত। ঝিল্লির উপরে দুই প্রকার গ্লাইকোপ্রোটিন (জিপি-১২০ এবং জিপি-৪১) বের হয়ে থাকে। নিউক্লিয়ক্যাপসিড ()এর আকার প্রায় কোনাকার এবং দৈর্ঘ্যে প্রায় ১০০ ন্যানোমিটার। কোনকাকৃতির নিউক্লিয়ক্যাপসিডের প্রসস্থ প্রান্ত ৪০-৬০ ন্যানোমিটার চওড়া ও সরু প্রান্ত ২০ ন্যানোমিটার চওড়া। সরু প্রান্ত এক প্রকার প্রোটিন জাতীয় উপাদান দিয়ে লিপিডের ঝিল্লীর সাথে যুক্ত থাকে। এই সংযোগকে বলা হয় কোর-ঝিল্লি-সংযোগ। নিউক্লিয়ক্যাপসিডের প্রোটিনগুলো দৃঢ় ভাবে আরএনএ জিনোমের সাথে যুক্ত থাকে। ঝিল্লি ও নিউক্লিয়ক্যাপসিডের মধ্যবর্তি অঞ্চলকে বলা হয় প্যারানিউক্লিয়েড () অঞ্চল। এই অঞ্চলে প্রোটিন দ্বারা গঠিত মাট্রিক্স বিদ্যমান। ম্যাট্রিক্সের প্রোটিনকে ম্যাট্রিক্স প্রোটিন বলা হয়। ম্যাট্রিক্সের পরেই ক্যাপসিড স্তরের অবস্থান। ক্যাপসিড স্তর গঠিত হয় “ক্যাপসিড প্রোটিন” দ্বারা। ক্যাপসিড নির্মিত গোলাকার গঠনের ভিতরেই থাকে নিউক্লিয়ক্যাপসিড।


title: রামধনু পতাকা (এলজিবিটি আন্দোলন)

text: ১৯৭৮ সালে সান ফ্রান্সিসকোর চিত্রশিল্পী গিলবার্ট বেকার রামধনু পতাকার নকশা প্রস্তুত করেছিলেন। পরে এই পতাকার নকশায় কয়েকবার পরিবর্তন করা হয়। কোন বুনন কাপড় সহজে পাওয়া যায়, সেই অনুসারেই এই পতাকা থেকে প্রথমে রং বাদ দিয়ে এবং পরে রং আবার যোগ করে নকশা পালটানো হয়েছিল। ২০০৮ সালের নকশা অনুসারে, রামধনু পতাকার সবচেয়ে বেশি পরিচিত নকশাটিতে লাল, কমলা, হলুদ, সবুজ, নীল ও বেগনি রঙের ছ’টি ডোরা-কাটা দাগ আছে। পতাকাটিকে সাধারণত আনুভূমিক অবস্থায় ওড়ানো হয়। লাল দাগটি উপরে থাকে, যাতে এটিকে প্রাকৃতিক রামধনুর মতো দেখায়।


title: এলটিই অ্যাডভান্সড প্রো

text: এলটিই অ্যাডভান্সড প্রো ( এলটিই-এ প্রো, ৪.৫জি, ৪.৫জি প্রো, ৪.৯জি প্রো, প্রি-৫জি, ৫জি প্রোজেক্ট আরো অনেক নামে পরিচিত) হচ্ছে থ্রিজিপিপি এর রিলিজ ১৩ এবং ১৪ এর বাস্তবিক রূপ, যা কিনা লং টার্ম ইভোলিউশন (এলটিই) স্বাভাবিক বিবর্তিত রূপ। এলটিই অ্যাডভান্সড প্রো গিগাবাইট/সেকেন্ড মাত্রার গতি সহ নানা নতুন প্রযুক্তি যথা ২৫৬কিউএম, বড় পরিসরের এমআইএমও, এলটিই-আনলাইসেন্সড, এলটিই-আইওটি এর সমন্বয়ে গঠিত যা ক্রমান্বয়ে বর্তমানে বিদ্যমান নেটওয়ার্কগুলোকে ৫জি মানে উন্নত করবে।


title: মহাকাশ যানের মুখ্য ইঞ্জিন

text: "লো-প্রেসার অক্সিডাইজার টার্বোপাম্প (এলপিওটিপি)" একটি অ্যাক্সিয়াল ফ্লো পাম্প যা প্রায়  ৫,১৫০ আর পি এম এ চলে "হাই-প্রেসার অক্সিডাইজার টার্বোপাম্পে"র উচ্চ-চাপ যুক্ত তরল অক্সিজেনে চালিত ছয় ধাপ বিশিষ্ট টারবাইনের দ্বারা। এটি তরল অক্সিজেনের চাপ ০.৭ থেকে ২.৯ "মেগা প্যাসকেলে" (১০০-৪২০ "পিএসআই") বাড়িয়ে দেয়, "এইচপিওটিপি" তে "এলপিওটিপি" হতে আসা প্রবাহকে। ইঞ্জিন চলার সময়, চাপ বৃদ্ধি প্রক্রিয়া "এইচপিওটিপি" কে উচ্চগতিতে কোন সৃষ্টি ছাড়াই চালায়। এলপিওটিপি এর মাপ প্রায় ৪৫০X৪৫০ মি.মি.(১৮X১৮ ইঞ্চি), যুক্ত থাকে  দাহ্য জ্বালানী নির্গমনের ঝাঝাড়ি অংশের সাথে এবং ঊৎক্ষেপণ অংশের উপর বসিয়ে মজবুত অবলম্বনের সাথে যুক্ত করা হয়।


title: হেকলার ও কস এমপি৫

text: আটকানো স্থায়ী লোহার সাইট পিছনে ঘূর্ণায়মান ডায়াপ্টার ড্রাম নিয়ে গঠিত এবং সামনে থাকে পিনওয়ালা রিং। বিশেষ সরঞ্জামের সাহায্যে বাতাস ও উচ্চতার জন্য পিছনের সাইট যান্ত্রিকভাবে নিয়ন্ত্রণযোগ্য, ফ্যাক্টরীতে ২৫ মিটার বা ২৭ ইয়ার্ডে প্রমাণ ৮ গ্রাম এফএমযে ৯ × ১৯মিমি ন্যাটো গুলির জন্য নিয়ন্ত্রন করা হয়েছিল। ব্যবহারকারীর পছন্দ এবং কৌশলগত পরিস্থিতি অনুযায়ী পিছনের দেখার ড্রামটি বিভিন্ন ব্যাসের চারটি অ্যাপারচার প্রদান করে ডাইপটার সিস্টেমের সামঞ্জস্য রাখে। অ্যাপারচারগুলির মধ্যে পরিবর্তন প্রভাব সীমার বিন্দু পরিবর্তন করে না। সঠিকভাবে গুলি করার জন্য ব্যবহারকারীর পিছনের সাইটের অ্যাপারচার এবং সামনের সাইটে রিং এর মধ্যে সমান ছোট অ্যাপারচার নির্বাচন করা উচিত।


title: রোটাভাইরাস

text:
রোটাভাইরাস () হলো একধরণের ভাইরাস যা শিশুদের ডায়রিয়ার প্রধান কারণ।
রোটাভাইরাস হলো রিওভাইরিডি (Reoviridae) পরিবারের অন্তর্ভুক্ত দ্বি-সূত্রক RNA ভাইরাসের গণ।বলা হয়ে থাকে বিশ্বের প্রতিটি শিশু তাদের জীবনের প্রথম পাঁচ বছরে একবারের জন্য হলেও রোটাভাইরাস দ্বারা সংক্রমিত হয়।
প্রতিবার সংক্রমণের ক্ষেত্রে শরীরে ইমিউনিটি তৈরি হয় তাই দ্বিতীয় বা তার পরবর্তী সংক্রমণের ক্ষেত্রে প্রথমবারের মতো ততটা তীব্র হয় না। প্রাপ্তবয়স্কদের ক্ষেত্রে রোটাভাইরাস সংক্রমণের ঘটনা বিরল।
রোটাভাইরাসের আটটি প্রজাতি রয়েছে, সেগুলো হলো যথাক্রমে A, B, C, D, E, F, G ও H. রোটাভাইরাস দিয়ে যত সংক্রমণ হয় তার নব্বই শতাংশই "Rotavirus A" দিয়ে হয়।
রোটাভাইরাল ডায়রিয়া একটি পানি বাহিত রোগ। মল দ্বারা দূষিত পানি বা খাবার গ্রহণের মাধ্যমে এই ভাইরাস সহজেই ছড়াতে পারে। এটি ক্ষুদ্রান্ত্রের এন্টারোসাইট নামক কোষকে আক্রান্ত ও ক্ষতিগ্রস্ত করে ও গ্যাস্ট্রোএন্টারাইটিস করে যা স্টোমাক ফ্লু নামে পরিচিত যদিও এর সাথে ইনফ্লুয়েঞ্জার কোনো সম্পর্ক নেই।১৯৭৩ সালে Ruth Bishop ও তাঁর সহকর্মীবৃন্দ ইলেকট্রন মাইক্রোগ্রাফ চিত্রের সাহায্যে রোটাভাইরাস আবিষ্কার করেন।
জনস্বাস্থ্য সম্প্রদায় বিশেষত উন্নয়নশীল দেশগুলোতে ঐতিহাসিকভাবে এই জীবাণুকে খুব একটা গুরুত্বের সাথে বিবেচনা করা হয় নি।
মানুষ ছাড়াও প্রাণী ও গৃহপালিত পশুপাখিও এই ভাইরাসে আক্রান্ত হতে পারে।
রোটাভাইরাস সংক্রান্ত ডায়রিয়ার চিকিৎসা খুব জটিল না হলেও ২০১৩ সালে ৩৭% শিশু মারা যায়।
এবং প্রায় বিশ লাখ শিশু গুরুতর অসুস্থ হয়ে পড়ে।
বেশিরভাগ মৃত্যুর ঘটনা উন্নয়নশীল দেশে ঘটে।
যুক্তরাষ্ট্রে রোটাভাইরাস টিকা প্রকল্প চালুর পূর্বে প্রতি বছর প্রায় ২৭ লাখ শিশু রোটাভাইরাস সংক্রমিত হয়ে তীব্র গ্যাস্ট্রোএন্টারাইটিসে আক্রান্ত হত, এর মধ্যে প্রায় ৬০ হাজার জনকে হাসপাতালে ভর্তি করতে হত এবং প্রায় ৩৭ জন মৃত্যুবরণ করতো। পরবর্তীকালে রোটাভাইরাস টিকা চালুর পর মার্কিন যুক্তরাষ্ট্রে হাসপাতালে ভর্তির হার অনেক হ্রাস পেয়েছে। এই ভাইরাসের বিরুদ্ধে লড়াইয়ের প্রধান বিষয় হলো আক্রান্ত শিশুকে ওরাল রিহাইড্রেশন থেরাপি বা খাবার স্যালাইন প্রদান ও রোগ প্রতিরোধের জন্য টিকা প্রদানের ব্যবস্থা করা।
যেসমস্ত দেশ তাদের শিশু টিকা প্রকল্পে রোটাভাইরাস টিকা অন্তর্ভুক্ত করেছে সেসমস্ত দেশে এই ভাইরাসে আক্রান্ত হওয়ার হার ও রোগের তীব্রতা অনেক হ্রাস পেয়েছে।


title: ভূটানের পরিবহন ব্যবস্থা

text:
দেশের প্রাথমিক সড়কটি ইস্ট-ওয়েস্ট হাইওয়ে (যা স্থানীয়ভাবে ল্যাটেরাল রোড নামে পরিচিত), ১৯৬২ সালে নির্মাণ শুরু হয়। সড়কটি দক্ষিণ-পশ্চিম সীমান্তে ফুন্টসলিং শুরু করে এবং পূর্বের প্রান্তীক কেন্দ্র ট্রাশিগাং সংযুক্ত হয় এবং অন্যান্য প্রধান জনসংখ্যা কেন্দ্র বা শহর, যেমন থিম্পু, পারো ও পুনাখা প্রভৃতি এই সড়কের পাশে রয়েছে।
ল্যাটেরাল রোড উভয় দিকের ট্র্যাফিককে অবশ্যই সমর্থন করে, কেননা মধ্য হিমালয়ে বিস্তৃত রাস্তা কাটাতে নিষিদ্ধ। নিরাপদ বাধা, সড়ক চিহ্নএবং সড়ক সতর্ক চিহ্ন বোর্ড। ট্র্যাফিক ধীরগতি, সাধারণত , দুর্ঘটনা কমিয়ে আনার জন্য। সড়ক দুর্ঘটনা এবং ঘন ঘন খাড়া স্থলচিত্র সাধারণত ভয়াবহ। পারো বিমানবন্দর এবং থিম্পু মধ্যে সর্বাধিক রুট দুই লেনের রাস্তা হিসাবে উন্নত করা হয়েছে।
ল্যাটেরাল রোড ট্র্যাভেরসগুলো বেশ কয়েকটি উচ্চ পাস বা গিরিপথ রয়েছে, যার মধ্যে রয়েছে ট্রেমো লা এবং দো চু লা উল্লেখ যোগ্য। রাস্তাটির সর্বোচ্চ পাস বা গিরিপথ চ্যাপচাতে রয়েছে। দ্বিতীয় সর্বোচ্চ উঁচুতে মধ্য ভুটানের ট্রুমিশিং লাতে অবস্থিত।


title: নিপাহ ভাইরাস সংক্রমণ

text: নিপাহ ভাইরাস একটি জুনোটিক ভাইরাস যা প্রাণী থেকে মানুষে সংক্রামিত হয়ে থাকে। মালয়েশিয়ায় এবং সিঙ্গাপুরের প্রারম্ভিক প্রাদুর্ভাবের সময়, বেশিরভাগ মানুষের সংক্রমণের কারণ ছিল এই ভাইরাস দ্বারা অসুস্থ শূকর বা তাদের দূষিত অঙ্গ প্রত্যঙ্গের সাথে সরাসরি যোগাযোগ। সংক্রমণ শূকরের গলা বা নিঃশ্বাসের স্রাবের সাথে নিঃসৃত দূষিত ভাইরাস কণার মাধ্যমে ঘটেছে বলে মনে করা হয়। বাংলাদেশ এবং ভারতে এই রোগের প্রাদুর্ভাব সংক্রমিত ফলভোজী বাদুড়ের প্রস্রাব অথবা লালা দ্বারা দূষিত ফল বা ফলের পণ্য (যেমন, কাঁচা খেজুর রস) খাওয়ার ফলে ঘটে।. পরবর্তী প্রাদুর্ভাবের সময় নিপাহ ভাইরাস আক্রান্ত মানুষের শরীর থেকে সরাসরি সুস্থ মানুষের শরীরে এই ভাইরাসের সংক্ৰমণ হওয়ার প্রমাণ পাওয়া যায়। ভারতের শিলিগুড়িতে, ভাইরাসটির সংক্রমণ স্বাস্থ্যসেবার সঙ্গে জড়িত ব্যক্তিদের মাধ্যমে এক ব্যক্তি থেকে অন্যের মধ্যে ছড়িয়ে পড়ার খবর পাওয়া যায়, যেখানে আক্রান্ত মানুষের ৭৫ শতাংশ ছিল হাসপাতালের কর্মচারী বা হাসপাতালে আসা অন্য রুগী বা তাদের পরিজন। ২০০১ থেকে ২০০৮ সাল পর্যন্ত বাংলাদেশে আক্রান্ত রোগীদের ক্ষেত্রে প্রায় অর্ধেক সংক্রমণ রোগীদের সেবাযত্নকারীদের মাধ্যমেই এক মানুষ থেকে অন্য মানুষে এই ভাইরাস ছড়িয়ে পড়ে।


title: রুবেলা

text: রুবেলা ভাইরাস , একটি টোগা ভাইরাস যা মোড়কযুক্ত একক সূত্রবিশিষ্ট আরএনএ জিনোম রয়েছে এমন ভাইরাস দ্বারা সৃষ্ট একটি রোগ রুবেলা। ভাইরাস শ্বাসনালী দ্বারা সংক্রমিত /wiki/Nasopharynx নাসিকাগহ্বর এবং  লসিকা গ্রন্থিতে প্রতিলিপি তৈরী করে। ভাইরাস সংক্রমণের ৫থেকে ৭ দিন পর রক্তে পাওয়া যায় এবং শরীর জুড়ে ছড়িয়ে যায়। ভাইরাস  জন্মবিকৃতিকারী বৈশিষ্ট্য রয়েছে এবং গর্ভফুল ভ্রূণে সংক্রমিত হয়ে কোষ ধ্বংস করে বা গঠনে বাঁধা দেয় । এই ইনকিউবেশন সময়কালে, রোগী সাধারণত ফুসকুড়ি বিকাশের এক সপ্তাহ আগে এবং পরে সংক্রামক থাকেন।


title: সাধারণ পূর্বপুরুষ ও বিবর্তনের প্রমাণ

text: এন্ডোজেনাস রেট্রোভাইরাস (অথবা ইআরভি) হচ্ছে জীবে প্রাচীনকালে কোনো ভাইরাসের আক্রমণের ফলে জিনোমে থাকা অবশিষ্ট অনুক্রম। রেট্রোভাইরাস (অথবা ভাইরোজিন) এক প্রজন্ম থেকে পরবর্তী প্রজন্মে স্থানান্তরিত হয়। এরফলে ভাইরো জিন সর্বদাই জিনোমে বিদ্যমান থাকে। এই ধরনের আক্রমণ খুবই বিরল এবং এলোমেলো ভাবে ঘটে, তাই যদি দেখা যায় দুইটি ভিন্ন প্রজাতির ভাইরোজিনের ক্রমোজমের অবস্থান একইরকম সাদৃশ্যপূর্ণ, তবে অনুমান করা যায়, এই দুই প্রজাতির পূর্বপুরুষ একই ছিল। (ফেলিডে) পরিবারের বিড়ালের সদস্যদের ভাইরোজিনের উল্লেখযোগ্য ক্রমবিন্যাস থেকে বুঝা যায়, তাদের সবার সাধারণ পূর্বপুরুষ আছে।। প্যানথেরিনে উপপরিবার এবং মাংসাশী কার্নিভোরা বর্গের বড় বিড়াল (যেমনঃ বাঘ) থেকে বিভাজিত হয়ে ফেলিডের জাতিজনি বৃক্ষের ছোট বিড়াল (গৃহে পালন করা ছোট বিড়াল) সদস্যদের ("ফেলিস চাউস", "ফেলিস সিলভেসট্রিস", "ফেলিস নিগ্রিপস" এবং "ফেলিস কাটুস") উদ্ভব হয়। গুরুত্বপূর্ণ বিষয় হলো, ছোট বিড়ালের যে এন্ডোজেনাস রেট্রোভাইরাস আছে; তা প্রাচীন ছোট বিড়ালে প্রথম প্রবেশ করে নি, তা বাঘের ন্যায় বড় বিড়ালে ছিল যা উত্তরাধিকার ধারায় এবংং প্রজাতির বিচ্ছিন্নতা সত্ত্বেও ছোট বিড়ালে রয়ে গেছে। আরো একটি উদাহরণ হলো মানুষ এবং শিম্পাঞ্জির সাথে রেট্রোভাইরাসের জিনের সাদৃশ্য। মানুষ প্রচুর সংখ্যক ইআরভি তার জিনোমে ধারণ করে। যদি শতকরায় হিসাব করা হয় তবে তা ১% থেকে ৮% পর্যন্ত হতে পারে, এমনটাই মনে করেন গবেষকরা। মানুষ এবং শিম্পাঞ্জি ভাইরোজিনের ৭টি ভিন্ন ভিন্ন ঘটনা শেয়ার করে। জাতিজনি বৃক্ষের সমস্ত প্রাইমেটরা সমরুপ রেট্রোভাইরাস জিন শেয়ার করে।


title: গ্যাস্ট্রিক

text: গ্যাস্ট্রিক ভাইরাস, ব্যাকটেরিয়া, পরজীবী এবং ছত্রাকের দ্বারা সংক্রমণের কারণ হতে পারে। তবে সাধারণত ভাইরাসের মাধ্যমেই গ্যাস্ট্রিকের সংক্রমণ হয় । শিশুদের মধ্যে রোটা ভাইরাসটি গুরুতর সব রোগের কারণ। প্রাপ্তবয়স্কদের রোগের কারণ হিসেবে নোরোভিরাস এবং ক্যাম্পাইলোব্যাক্টারকেই দায়ী করা হয়। অস্বাস্থ্যকর খাবার খাওয়া, দূষিত পানি পান করা বা সংক্রমিত ব্যক্তির সাথে ঘনিষ্ঠ যোগাযোগের মাধ্যমে ভাইরাস শরীরে প্রবেশ করতে পারে। সাধারণত রোগ নির্ণয় করার জন্য কোন ধরনের পরীক্ষা-নিরীক্ষার প্রয়োজন হয় না।


title: রুবেলা

text: রুবেলা সাধারণত সংক্রমিত মানুষের কাশির মাধ্যমে বায়ুতে ছড়িয়ে পড়ে। ফুসকুড়ি ওঠার এক সপ্তাহ আগে ও এক সপ্তাহ পর পর্যন্ত আক্রান্ত ব্যক্তি রোগ ছড়াতে পারে। সিআরএস আক্রান্ত শিশুরা এক বছরের বেশি সময় পর্যন্ত ভাইরাস রোগ ছড়াতে পারে। শুধু মানুষই আক্রান্ত হয়। পোকামাকড়ের মাধ্যমে রোগ ছড়ায় না। একবার উদ্ধার, মানুষ ভবিষ্যতে সংক্রমণ অনাক্রম্য হয়। পরীক্ষা করে অনাক্রম্যতা যাচাই করা যায়। রোগ নির্ণয় রক্ত, গলা, বা প্রস্রাবে ভাইরাস শনাক্ত করে নিশ্চিত করা হয়। রক্তে অ্যান্টিবডি পরীক্ষা সহায়ক হতে পারে।


title: সঞ্চালন (ওষুধ)

text: এটা নির্দেশ করে যে, কোন রোগ যৌন কার্যক্রমের মাধ্যমে অন্য ব্যক্তির মধ্যে সংক্রমিত হতে পারে এবং এই যৌন সম্পর্ক যোনিপথে বা পায়ুপথে বা (কম প্রচলিত) মৌখিক (oral) মাধ্যমেও হতে পারে। যৌন মিলনের সময় (ব্যাকটেরিয়াল সংক্রমণের সাধারণ রাস্তা এবং এই সংক্রমণ ক্ষতের সৃষ্টি করে) সরাসরি সংস্পর্শে আসার কারণে অথবা নিঃসৃত তরল (বীর্য অথবা মেয়েদের উত্তেজিত হওয়ার ফলে নির্গত তরল) যা সংক্রমিত জীবাণু বহন করে এবং শিশ্ন, যোনি বা মলাশয়ের (ভাইরাসের জন্যে সবথেকে প্রচলিত রাস্তা) ক্ষুদ্র ক্ষতের মাধ্যমে সঙ্গীর রক্তে প্রবেশ করে সঞ্চালন ঘটায়। দ্বিতীয় ঘটনার ক্ষেত্রে পায়ুপথের মিলনকে অধিকতর ঝুঁকিপূর্ণ হিসেবে বিবেচনা করা হয় কারণ যোনি অধিক স্থিতিস্থাপক এবং উপযোগী হওয়ায় পায়ুপথের মিলনে শিশ্নে অধিক ক্ষতের সৃষ্টি হতে পারে।


title: রোটাং সুড়ঙ্গ

text:
লাদাখে যাওয়ার জন্য দুটি পথ রয়েছে। একটি হল লেহ-মানালি মহাসড়, যা ২০১৯ সালে রোটাং সুড়ঙ্গের মাধ্যমে যাত্রা করবে। রোটাং পাসটি শীতের মাসগুলিতে ভারী তুষারপাত এবং ধসের কারণে বছরে মাত্র চার মাসের জন্য সড়ক যানচলাচলের জন্য উন্মুক্ত থাকে। সুড়ঙ্গ পথের মধ্যমে শীতকালের সময়ে খোলা রাখা হবে মহাসড়কটি। লেহের অন্য পথটি হল শ্রীনগর-দ্রাস-কার্গিল-লেহ মহাসড়, যা জজী লা পাসের মাধ্যমে লাদাখে পৌচ্ছায়, তবে এই পথটিও বছরে প্রায় চার মাস ধরে তুষার দ্বারা অবরুদ্ধ হয়ে থাকে। জোজি লা পাসের অধীনে ১৪ কিলোমিটার দীর্ঘ সুড়ঙ্গ নির্মাণ পরিকল্পনা করা হয়েছে। এই দুটি পথ সাব-সেক্টর পশ্চিম (আকসাই চিনের মুখোমুখি) এবং সিয়াচেন হিমবাহের সামরিক সরবরাহের জন্য গুরুত্বপূর্ণ।
রোটাং সুড়ঙ্গ ঠিক রোটাং পাস অধীনে নয়; এটা রোটাং পাসের সামান্য পশ্চিমে অবস্থিত। রোটাং পাস যাওয়ার পথে মানালি থেকে ১০ কিমি উত্তরে বা রোটাং পাসের ৪০ কিলোমিটার আগে পাল্চন নামক স্থানে বাঁ দিকের পথ ধরে রোটাং সুড়ঙ্গের দক্ষিণ প্রান্তে পৌচ্ছাতে হয়। সোলাং গ্রাম অতিক্রম করার পর, আরও ১০ কিমি পরে ধুন্দি অবস্থিত। সুড়ঙ্গের দক্ষিণ প্রান্তটি বায়াস নদী অতিক্রম করে ধুন্দির উত্তরে ৩২.৩৬৫২° উত্তর অক্ষাংশ এবং ৭৭.১৩৩০° পূর্ব দ্রাঘিমাংশের মধ্যে অবস্থিত।


title: রেবিজ ভাইরাস

text:
রেবিজ ভাইরাস কুকুর, বিড়াল প্রভৃতি প্রাণীর কামড়ের মাধ্যমে মানবদেহে প্রবেশ করে। কামড় স্থানেই এরা বংশবৃদ্ধি আরম্ভ করে দেয়। এরা সংবেদী স্নায়ুকে আক্রান্ত করে এবং অ্যাক্সন বেয়ে কেন্দ্রীয় স্নায়ুতন্ত্রের দিকে এগোতে থাকে। স্নায়ুর মধ্য দিয়ে পরিবহনের সময় সাধারণত কোনো ইমিউন রিয়্যাকশন হয় না, যদিওবা হয় তাহলে তা খুবই সামান্য। ভাইরাস কেন্দ্রীয় স্নায়ুতন্ত্রে পৌছানোর পর সেখানে বংশবৃদ্ধি করতে থাকে এবং পুনরায় প্রান্তীয় স্নায়ুতন্ত্র বেয়ে লালাগ্রন্থিসহ অন্যান্য অঙ্গে এসে জমা হয়। লালাগ্রন্থি থেকে লালারসে ভাইরাস প্রবেশ করে ফলে জলাতঙ্ক রোগীর কামড়ের মাধ্যমে এটা অন্যের দেহে পরিবাহিত হতে পারে।
স্নায়ুতন্ত্রে এটি নিউরনকে ধ্বংস করে এবং এনসেফালাইটিস করতে পারে।


title: রাজশাহী কিংস

text: বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেসের (বেসিস) এর সাবেক সভাপতি শামীম আহসান বাংলাদেশ প্রিমিয়ার লিগের (বিপিএল) তৃতীয় আসরে রাজশাহী দলের মালিকানা কেনেন। সেপ্টেম্বর ২০১৬ সালে ম্যাঙ্গো এন্টারটেইনমেন্ট নামের একটি প্রতিষ্ঠান বাংলাদেশ ক্রিকেট বোর্ডের (বিসিবি) কাছে রাজশাহীর ফ্র্যাঞ্চাইজির মালিকানার জন্য আবেদন করে। রাজশাহী কিংস ফ্র্যাঞ্চাইজির সাথে পররাষ্ট্র প্রতিমন্ত্রী শাহরিয়ার আলম যুক্ত থাকার কথা স্বীকার করেছেন।


title: রাজশাহী কিংস

text: বিপিএলের তৃতীয় আসরে সপ্তম দল হিসেবে রাজশাহীর ফ্র্যাঞ্চাইজ হিসেবে রাজশাহী কিংস এর নাম অন্তর্ভুক্ত করা হলেও। টুর্নামেন্টের পরিধি বাড়বে ফলে পরবর্তী সিরিজগুলোর শিডিউল বাঁধাগ্রস্ত হতে পারে অনুমানে পরের বছরের বিপিএল এ রাজশাহী কে অন্তর্ভুক্ত করবেন বলে বাংলাদেশ ক্রিকেট বোর্ড এবং বাংলাদেশ প্রিমিয়ার লীগ কমিটি জানায়।২০১৬ সালে বিপিএল এর চতুর্থ আসরে তারা রানার-আপ হয়।


title: মুশফিকুর রহমান

text: মুশফিকুর রহমান (জন্ম: ১০ জানুয়ারি, ১৯৭৭) রাজশাহীতে জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে রাজশাহীর প্রতিনিধিত্ব করেন। এছাড়াও, অনূর্ধ্ব-১৯ দলের পক্ষেও খেলেছেন। ডানহাতি ব্যাটসম্যান হিসেবে সুনাম কুড়িয়েছেন। পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন। আদর্শ অল-রাউন্ডার ছিলেন তিনি।


title: শ্রীলঙ্কা জাতীয় ক্রিকেট দলের অধিনায়কদের তালিকা

text: অত্র নিবন্ধটি আন্তর্জাতিক ক্রিকেট অঙ্গনে শ্রীলঙ্কা ক্রিকেট দলের পুরুষ, মহিলা ও যুব অধিনায়কদের তালিকা যারা আনুষ্ঠানিকভাবে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন। ২১ জুলাই, ১৯৮১ তারিখে শ্রীলঙ্কা দল আন্তর্জাতিক ক্রিকেট কাউন্সিলের পূর্ণাঙ্গ সদস্য হয়। এরপূর্বে ১৯৬৫ সাল থেকে দলটি আইসিসি’র সহযোগী সদস্যপদ লাভ করে। এরফলে দলটি সহযোগী সদস্যদের নিয়ে গড়া শীর্ষ পর্যায়ের একদিনের প্রতিযোগিতা আইসিসি ট্রফিতে অংশগ্রহণের সুযোগ পায়। ১৯৮১ সালে টেস্ট খেলার মর্যাদা লাভের অব্যহিত পরেই তৎকালীন নিষিদ্ধ ঘোষিত বর্ণবাদী দক্ষিণ আফ্রিকায় আরোসা শ্রীলঙ্কা নামে বিদ্রোহী খেলোয়াড় নিয়ে গড়া দল গমন করে। ঐ সময়ে বর্ণবৈষম্যবাদের কারণে দক্ষিণ আফ্রিকাকে নিষিদ্ধ অবস্থায় রাখা হয়েছিল। ফলে সফরে অংশগ্রহণকারী সকল খেলোয়াড়কে আজীবনের জন্য ক্রিকেট খেলায় অংশগ্রহণে নিষিদ্ধ করা হয়। পরবর্তীতে অবশ্য তাঁদের উপর আরোপিত নিষেধাজ্ঞা প্রত্যাহার করা হয়।


title: কলকাতা নাইট রাইডার্স

text: কলকাতা নাইট রাইডার্স (সংক্ষেপে কেকেআর) ইন্ডিয়ান প্রিমিয়ার লীগ নামক একটি টোয়েন্টি২০ ক্রিকেট প্রতিযোগিতায় কলকাতা শহরের প্রতিনিধিত্বকারী দলের নাম। এই দলের অধিনায়ক গৌতম গম্ভীর ও কোচ জ্যাক কেলিস । দলের অফিসিয়াল থিম গান হল "করব, লড়ব, জিতব রে" এবং অফিসিয়াল রং হল বেগুনি ও সোনালি। ভারতীয় নায়ক শাহরুখ খান এই দলের মালিক। কলকাতা নাইট রাইডার্স আইপিএল টুর্নামেন্টের অন্যতম ধনী দল।


title: রুচিরা পল্লিয়াগুরু

text: রুচিরা শমন আকমিমানা পল্লিয়াগুরুগে (; জন্ম: ২২ জানুয়ারি, ১৯৬৮) মাতারায় জন্মগ্রহণকারী শ্রীলঙ্কান আম্পায়ার ও সাবেক প্রথম-শ্রেণীর ক্রিকেটার। ঘরোয়া ক্রিকেটে ব্লুমফিল্ড ক্রিকেট ও অ্যাথলেটিক ক্লাব, চিল ম্যারিয়ান্স ক্রিকেট ক্লাব, নন্দেস্ক্রিপ্টস ক্রিকেট ক্লাব, ওল্ড ক্যাম্ব্রিয়ান্স স্পোর্টস ক্লাব, সারাসেন্স স্পোর্টস ক্লাবের হয়ে খেলেছেন। তিনি ডানহাতে মিডিয়াম পেস বোলিং ও ডানহাতে ব্যাটিংয় পারদর্শী ছিলেন। সমগ্র খেলোয়াড়ী জীবনে তিনি দুই শতাধিক উইকেট ও চার সহস্রাধিক প্রথম-শ্রেণীর রান সংগ্রহ করেছেন।


title: আব্দুর রাজ্জাক (ক্রিকেটার)

text: আব্দুর রাজ্জাক (জন্ম: ১৫ জুন, ১৯৮২) বাংলাদেশ জাতীয় ক্রিকেট দলের অন্যতম খেলোয়াড়। তিনি বাংলাদেশের খুলনায় জন্মগ্রহণ করেন। খুলনা বিভাগীয় ক্রিকেট দলের পক্ষে ২০০১-২০০২ মৌসুমে বাংলাদেশের ঘরোয়া ক্রিকেট পর্যায়ে প্রথম-শ্রেণীর ক্রিকেটে অভিষিক্ত হন। অভিষেক বর্ষেই রাজ্জাক বামহাতি স্পিনার হিসেবে সকলের নজর কাড়েন এবং নিজ দলকে জাতীয় ক্রিকেট শিরোপা পেতে ব্যাপকভাবে সহায়তা করেন। সেখান থেকে বাংলাদেশ-এ দলের সদস্য হিসেবে মনোনীত হয়ে ঢাকায় অণুষ্ঠিত জিম্বাবুয়ে-এ দলের বিপক্ষে ১৭ রানের বিনিময়ে ৭ উইকেট লাভ করেন।


title: মুশফিকুর রহমান

text: রাজশাহীর দ্বিতীয় ক্রিকেটার হিসেবে আন্তর্জাতিক ক্রিকেটে অংশ নেয়ার সৌভাগ্য অর্জন করেন। টেস্ট মর্যাদাপ্রাপ্তির শুরুর দিকে ২০০০-০১ মৌসুমে জিম্বাবুয়ে সফরে অভিষেক ঘটে তার। বাবু ডাকনামে পরিচিত মুশফিকুর রহমানের ১৯ এপ্রিল, ২০০১ তারিখে টেস্ট অভিষেক ঘটে। বুলাওয়েতে অনুষ্ঠিত টেস্টে তার ঐ অভিষেক সুখকর হয়নি। ঐ টেস্টে ইনিংস ও ৩২ রানে এবং ২৬ এপ্রিল, ২০০১ তারিখে হারারের দ্বিতীয় টেস্টে ৮ উইকেটে পরাজিত হয় বাংলাদেশ দল। উভয় টেস্টেই তিনি কোন উইকেট পাননি কিংবা দুই অঙ্কের কোটাও স্পর্শ করতে পারেননি। ফলশ্রুতিতে পরবর্তী দুই বছর দল নির্বাচকমণ্ডলী কর্তৃক উপেক্ষিত হন। ২০০৩ সালে ব্যাটিং কৌশল রপ্ত করে ডেভ হোয়াটমোরের নতুন যুগে পুণরায় অন্তর্ভূক্ত হন। অক্টোবর, ২০০৩ সালে সফরকারী ইংল্যান্ডের বিপক্ষে অনুষ্ঠিত প্রথম টেস্টে গুরুত্বপূর্ণ দুটি ইনিংস খেলেন। এরপর থেকেই দলের অন্যতম খেলোয়াড়ে রূপান্তরিত হন। কিন্তু আন্তর্জাতিক ক্রিকেটে তিনি আর কেবলমাত্র আর একটি বছর খেলার সুযোগ পান।


title: রবি রত্নায়েকে

text: যোসেফ রবীন্দ্রন রবি রত্নায়েকে (; জন্ম: ২ মে, ১৯৬০) কলম্বোয় জন্মগ্রহণকারী শ্রীলঙ্কার সাবেক প্রথিতযশা আন্তর্জাতিক ক্রিকেটার। ১৯৮২ থেকে ১৯৯০ সালের মধ্যে শ্রীলঙ্কা ক্রিকেট দলে প্রতিনিধিত্ব করেন। দলে তিনি মূলতঃ ডানহাতি মিডিয়াম পেসার ছিলেন। এছাড়াও বামহাতে ব্যাটিংয়ে পারদর্শীতা দেখান রবি রত্নায়েকে। ক্রিকেইনফো’র লেখক যোহন জয়াসেকেরা তাঁকে পেসে সজীবতা আনয়ণকারী ও বলকে যথোপযুক্ত পরিবেশে ঘূর্ণায়মানের উপযোগী হিসেবে মূল্যায়ণসহ প্রতিযোগিতাপূর্ণ ব্যাটসম্যানরূপে মন্তব্য করেন। তৎকালীন অধিনায়ক অর্জুনা রানাতুঙ্গা’র সহকারী হিসেবে কাজ করেন তিনি।


title: রশীদ খান

text: রশীদ খান আরমান () (জন্ম: ২০ সেপ্টেম্বর, ১৯৯৮) নানগারহর এলাকায় জন্মগ্রহণকারী আফগানিস্তানের উদীয়মান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ১৮ অক্টোবর, ২০১৫ তারিখে জিম্বাবুয়ের বিপক্ষে তার একদিনের আন্তর্জাতিকে অভিষেক ঘটে। একই দলের বিপক্ষে ২৬ অক্টোবর, ২০১৫ তারিখে টুয়েন্টি২০ আন্তর্জাতিকে তার অভিষেক হয়। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্য আফগান ক্রিকেট বোর্ড ৯ ফেব্রুয়ারি, ২০১৬ তারিখে জাতীয় দলের নামের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন। পাকিস্তান ক্রিকেট লীগে পেশোয়ার জালমি'র প্রতিনিধিত্ব করছেন তিনি।


title: মঙ্গোল সাম্রাজ্য

text: চেঙ্গিস খান মঙ্গোল সাম্রাজ্যের প্রতিষ্ঠাতা। মঙ্গোলরা তাকে জাতির জনক হিসেবে মান্য করে। তার সম্বন্ধে সবথেকে প্রামাণ্য তথ্য পাওয়া যায় “ মঙ্গোল জাতির গোপন ইতিহাস” বইতে। বইটি ১২৩০ এর দিকে রচিত হয়।


title: চেঙ্গিজ খান

text: চেঙ্গিজ খান (মঙ্গোলীয়: আ-ধ্ব-ব: [], ), (১১৬২–আগস্ট ১৮, ১২২৭) প্রধান মঙ্গোল রাজনৈতিক ও সামরিক নেতা বা মহান খান, ইতিহাসেও তিনি অন্যতম বিখ্যাত সেনাধ্যক্ষ ও সেনাপতি। জন্মসূত্রে তার নাম ছিল তেমুজিন (মঙ্গোলীয়: Тэмүжин )। তিনি মঙ্গোল গোষ্ঠীগুলোকে একত্রিত করে মঙ্গোল সাম্রাজ্যের (Екэ Монгол Улус; ১২০৬ - ১৩৬৮) গোড়াপত্তন করেন। নিকট ইতিহাসে এটিই ছিল পৃথিবীর সর্ববৃহৎ সম্রাজ্য। তিনি মঙ্গোলিয়ার বোরজিগিন বংশে জন্ম নিয়েছিলেন। এক সাধারণ গোত্রপতি থেকে নিজ নেতৃত্বগুণে বিশাল সেনাবাহিনী তৈরি করেন।যদিও বিশ্বের কিছু অঞ্চলে চেঙ্গিজ খান অতি নির্মম ও রক্তপিপাসু বিজেতা হিসেবে চিহ্নিত তথাপি মঙ্গোলিয়ায় তিনি বিশিষ্ট ব্যক্তি হিসেবে সম্মানিত ও সকলের ভালোবাসার পাত্র। তাকে মঙ্গোল জাতির পিতা বলা হয়ে থাকে। একজন খান হিসেবে অধিষ্ঠিত হওয়ার পূর্বে চেঙ্গিজ পূর্ব ও মধ্য এশিয়ার অনেকগুলো যাযাবর জাতিগোষ্ঠীকে একটি সাধারণ সামাজিক পরিচয়ের অধীনে একত্রিত করেন। এই সামাজিক পরিচয়টি ছিল মঙ্গোল।